
În anul 1921 a apărut o nouă categorie de instru- 
mente muzicale, revoluţionară din punct de vedere 
constructiv, familia instrumentelor muzicale electro- 
nice. Inginerul rus Termen prezintă marelui Lenin 
primul instrument electronic muzical din lume, de- 
numit, după numele inventatorului. Termenvox sau 
Termenofon. Instrumentul era alcătuit din două osci- 
latoare de radiotrecvenţă, a căror frecvență putea fi 
variată cu ajutorul miinilor executantului. Cu acest 
instrument electronic muzical s-au dat diverse con- 
certe în cele mai mari săli de concert ale lumii. In- 
venția inginerului Termen permitea obținerea sune- 
tului oricărui instrument muzical existent pînă la 
acea etapă, efecte de voce omenească, sunete 
„eterice“, bizare, care pînă atunci nu fuseseră auzite 
de urechea omenească, 

Ulterior, tehnica în continuă dezvoltare a creat 
multe și interesante instrumente electronice muzi- 
cale. În unele cazuri s-a mers pe soluția captării și 
amplificării sunetelor date de instrumentele muzicale 
existente, astiel ca instrumentele respective să aibă 
rol solistic în orchestră — de obicei de muzică 
uşoară. Aşa s-a ajuns la chitara electronică, la 
vioara şi violoncelul electronic etc. 

O altă familie aparte de instrumente electronice 
muzicale propriu-zise produc sunetul cu ajutorul 
unor circuite electronice echipate cu tuburi electro- 
nice sau tranzistoare. Comanda producerii sunetelor 
poate fi făcută fie ca la Termenvox prin mișcarea 

miinilor, cu ajutorul unor dispozitive simplificate, 
fie cu ajutorul unei claviaturi. În cazul acestor 
instrumente, se poate obține în mod practic sono- 
ritatea oricărui instrument muzical prin acţionarea 
unor comenzi electronice, precum și o nelimitată 
nuanțare a unor timbre. Cele mai complexe instru- 
menle construite pe acest principiu sînt denumite 
orgi electronice, întrucît sînt asemănătoare ca 
aspect și ca posibilități sonore cu orga clasică. 

În lucrarea de fată, adresată în special tinere- 
tului, se expune principiul de funcţionare și de rea- 
lizare a unor instrumente electronice muzicale, 
precum și datele de reglaj. 

Construirea montajelor descrise nu ridică pro- 
bleme deosebite pentru radioamatorii care au mai 
construit montaje simple de radioreceptoare. Multe 
montaje prezentale sint de o simplitate extremă, 
în altele blocurile funcţionale sînt repetate în mai 
multe exemplare. În toate cazurile trebuie să se 
lucreze cu răbdare, atenţie și precizie. Unele mon- 
taje sînt atit de simple, încit pot fi abordate și de 
cei ce se află la prima lor construcţie electronică. 

E necesar totuşi să se experimenteze mai întîi 
citeva construcții simple, peniru ca apoi să se 
poală trece cu ușurință, pe baza noțiunilor practice 
dobindite, la construcții mai complicate. E o linie 
generală de urmat pentru cei ce doresc să se per- 
iecționeze în electronică, pentru obținerea unui 
succes sigur, fără irosire de timp, nervi şi materiale. 


CITEVA NOȚIUNI 
DE ACUSTICĂ MUZICALĂ 


AUDIOFRECVENȚA ȘI INSTRUMENTELE MUZICALE 


În tabelul din figura | e reprezentată claviatura 
unui pian, fiind notate frecvențele corespunzătoare 
fiecărei clape. În aceeaşi figură sint reprezentate 
domeniile pe care le acoperă unele instrumente 
muzicale clasice, Claviatura pianului poate fi des- 
părţită într-un număr de grupe denumite octave. 
Fiecare octavă începe cu nota Do şi se termină cu 
nota Si. Se constată că între notele cu aceeași de- 
numire din diferite octave există un raport, şi anume, 
atunci cînd se coboară un sunet cu o octavă, frec- 
venţa lui se înjumătăţește, iar atunci cînd sunetul 
respectiv se ridică cu un interval de o octavă, 
frecvenţa lui se dublează. De exemplu, urmărind 
nota La pe tot cuprinsul claviaturii, din octavă în 
octavă, se obţine următorul șir de frecvenţe: 
27,5 herţi ; 55 herţi ; 110 herţi ; 220 herţi ; 440 herţi; 
880 herţi; 1760 herţi; 3520 herţi, în care fiecare 
frecvență ce se succede este egală cu dublul frec- 
venţei precedente. Ori această situaţie este valabilă 
pentru absolut toate notele. Raportul creșterii frec- 
venţei de la o notă la alta este egal cu raportul 
25/24 (inclusiv semitonurile). 

Frecvența de vibraţie standard a unui diapazon, 
cu ajutorul căruia se acordează instrumentele mu- 
zicale, e de 440 herţi, carespunzind notei La din 
octava 1, după notația muzicală anexată figurii, 
sau octavei a treia din sistemul de notație electro- 
acustic care împarte claviatura pianului în șapte 
octave, notate de la 1—7. 

Trebuie subliniat faptul că la notația frecvențe- 
lor corespunzătoare domeniilor sonore ale diferite- 
lor instrumente, raportate la claviatura pianului, s-a 
notat frecvența fundamentală a fiecărui sunet, Fie- 
care instrument emite în același timp cu frecvența 
fundamentală şi un număr mai mic sau mai mare 
de frecvenţe suplimentare, denumite armonici, care 
dau instrumentului respectiv timbrul după care 
poate fi recunoscut. Aceeași frecvență emisă de 

diferite instrumente muzicale, prin numărul de armo- 
nici diferit de la un instrument la altul, permite 
recunoașterea instrumentelor chiar de către o ure- 
che neexersată. 

Prin numărul mare de armonici emis de unele 
instrumente muzicale, domeniul lor de acoperire al 
spectrului de audiofrecvenţă e mult mai larg decit 
cel oferit de frecvențele fundamentale. Iată mai jos 
un tabel care conţine domeniile aproximative de 
frecvenţă ale instrumentelor muzicale : 


Tobă 80... 4000 herţi 
Chitară 90... 13 000 herţi 
Contrabas 50... 8000 herţi 
Pian 30... 8000 herţi 
Tambal 400... 12000 herți 
Vioară 200 ... 13 000 herți 


Violoncel 80...12000 herți 
Flaut 240.1. 13 000 herți 


Trombon 100... 7000 herți 
Clarinet 140... 11 000 herți 
Trompetă 170... 8000 herți 
Fagot 70... 10 000 herţi 
Oboi 230... 13 000 herţi 
Orgă 16... 8000 herţi 
Clavicet 190... 6000 herţi 


Vocea omenească — canto — acoperă următoa- 
rele domenii : 
Voce bărbătească (de la bas la tenor): 
100... 8000 herţi; 
Voce femeiască (de la mezzosoprană la soprană) : 
200... 10000 herţi. 


Doar unele voci ieșite din comun pot acoperi 
registre sonore între 30... 11 000 herţi. 


NIVELE SONORE ŞI DINAMICE 


În cursul interpretării oricărei creaţii muzicale, 
nivelul sonor al audiţiei variază în limite destul de 
mari, altfel audiţia nu ar avea nici un relief, ar fi 
plată, lipsită de orice farmec. 

În electroacustică se folosește sistemul de nota- 
ţie în decibeli sau foni al nivelului sonor. Prin mări- 
rea cu şase decibeli a nivelului unui sunet, intensi- 
tatea sonoră a lui se dublează, prin micșorarea cu 
șase decibeli intensitatea sonoră se înjumătăţește. 
De asemenea, în circuitele amplificatoarelor, reduce- 
rea sau majorarea cu șase decibeli a nivelului de 
audiofrecvenţă corespunde cu micșorarea la jumă- 
tate sau dublarea tensiunii de audiofrecvenţă. Dife- 
renta de nivel între sunetul cel mai puternic și cel 
mai slab care poate fi emis de o sursă sonoră sau 
electroacustică constituie dinamica sonoră. lată 
dinamica sonoră aproximativă a unor surse sonore : 

x 
parc liniştit, noaptea 20 decibeli ; 
tic-tac, ceas deșteptător 

la 50 cm distanță . . . . 
stradă liniștită fără circulaţie . 30... 
discuţie liniştită într-o cameră 40... 
discuţie „cu ton ridicat” . . . 65... 
aplauze într-o sală mare . . . 60... 
zgomot în interiorul tramvaiului 80... 90 decibeli ; 
formaţie mică de muzică uşoară 45... 90 decibeli; 
orchestră simfonică > . . . 80...100 decibeli. 


30 decibeli ; 
35 decibeli ; 
50 decibeli ; 
70 decibeli ; 
75 decibeli ; 


În legătură cu nuanțele de interpretare muzicală, 
iată care sint nivelele sonore în decibeli, conside- 
rîndu-se. ca referinţă (zero decibeli) liniștea totală : 


piano-pianissimo . . . 30 decibeli; 
pianissimo . . . 40 decibeli; 
Dlan: 40 ea eepe a 90 decibeli 


60 decibeli ; 
70 decibeli ; 


mezzo-piano . 
mezzo-forte 

forte Se Pi Ter r80 tdpeibeli$ 
fortissimo . 90 decibeli; 
forte-fortissimo . . 100 decibeli. 


În legătură cu posibilitatea redării nuanțelor 
muzicale de către un amplificator de audiofrecvenţă, 
iată care sînt ciștigurile medii de amplificare în 
decibeli, la diferite puteri la ieșire: 


1 watt + 15 decibeli; 15 waţi + 36 decibeli; 
4 waţi + 28 decibeli; 30 waţi + 38 decibeli; 
7 waţi + 30 decibeli; 100 waţi + 45 decibeli; 
10 waţi + 32 decibeli; 200 waţi + 60 decibeli, 


Aceasta nu înseamnă însă că nu se poate reda 
cu fidelitate dinamica muzicală a unui ansamblu 
mare orchestral cu ajutorul unui amplificator de 
putere mică, de cîțiva waţi. Dinamica se consideră 
de la nivelul de zgomot propriu al amplificatorului 
(brumm sau fișiit) sau al surselor de sunet (de 
exemplu brumm cules de microfon, fișiitul discului). 
O cifră acceptabilă care poate fi obţinută de orice 
amator care-și lucrează îngrijit amplificatorul e de 
minus 60 decibeli, cifră care reprezintă nivelul zgo- 
motului de fond față de puterea maximă dată de 
amplificatorul respectiv. Bineînţeles, e de dorit ca 
amplificatorul să aibă un zgomot de fond cit mai 
redus, dinamica totală a redării avind de cîștigat 
de pe urma acestui fapt. 

Pentru audiții într-o cameră de locuit, cîțiva 
waţi sint suficienţi. Pentru o sală de dimensiuni 
ceva mai mari e necesar un amplificator de circa 
10... 15 waţi, care creează impresia prezenţei unei 
orchestre. 

Puterea în waţi oferită de instrumentele muzi- 
cale propriu-zise e foarte mică. Astfel vioara are 
sub 100 miliwaţi (0,1 watt), însă domeniul sonor 
mediu al instrumentului respectiv situîndu-se în 
jurul frecvenţei de 3000 herţi, la care urechea mani- 
festă un maxim de sensibilitate, „face impresia“ că 
oferă o putere mai mare. De asemenea contează și 
distanţa faţă de ascultători, precum și înălțimea la 

care se ţine instrumentul faţă de ascultători. De 
aceea în cazul orchestrelor simfonice, acestea se 
plasează pe un podium sau pe o scenă, acustica 
sălii avind un mare rol în crearea impresiei de „for- 
tissimo“. Aceeași orchestră plasată în aer liber are 
nevoie de serviciile unui amplificator de putere. 
Același lucru se poate spune și despre orchestrele 
de operă și operetă, plasate în fossa orchestrală, 
unde „fortissimo“-ul — raportat la cam același nu- 
măr de instrumente muzicale ca şi al orchestrei sim- 
fonice — sună mult mai anemic ca sonoritate, 

De aceste date trebuie să țină seama amatorul 
atunci cînd dorește să facă sonorizări, de exemplu 
la chitara cu adaptor. Dacă dorește să se integreze 
sonorităţii orchestrei, va lucra cu un minim de 
amplificare și cu difuzorul respectiv plasat pe po- 
deaua pe care e plasată orchestra. În caz că do- 
reşte un efect mai pronunţat, solistic, va mări ampli- 
ficarea și preferabil va plasa difuzorul mai sus ca 
înălțime, pe un taburet sau pe pian (în caz că or- 
chestra dispune de pian). Nu se va plasa în nici un 
caz difuzorul în fundul sălii, întrucît sunetul rever- 
berat de sală poate duce la insuccese nemeritate, 
încurcînd pe chitarist. Evident, un număr mai mare 
de difuzoare măreşte presiunea sonoră, atunci cînd 
puterea amplificatorului e suficientă pentru a le 
acţiona pe toate; dar întrucît publicul e obișnuit 
să simtă în chitară o sursă punctuală de sunet, se 
strică senzaţia artistică, intervenţia chitarei deve- 
nind plicticoasă pentru public. 

ADAPTOARE 
PENTRU INSTRUMENTELE MUZICALE 


ADAPTOR PENTRU CHITARĂ 


Adaptorul pentru chitară este un dispozitiv 
(traductor) care transformă vibraţiile strunelor în 
tensiuni alternative de audiofrecvenţă care ulterior 
sint amplificate de un amplificator de putere. Prin 
acest sistem se asigură o redare mai puternică a 
sunetului chitarei, care în acest fel poate avea un 
rol solistic într-un ansamblu orchestral. 

Adaptoarele pentru chitară pot fi construite pe 
două principii total diferite : cu doză electromagne- 
tică şi cu doză piezoeleștrică (cu cristal). 

Doza electromagnetică e asemănătoare unei 
căști telefonice fără membrană. În faţa pieselor 
polare ale acesteia se află strunele metalice ale 
chitarei. Piesele polare ale electromagnetului sint 
alcătuite din oțel magnetizat. Strunele produc prin 
vibrația lor schimbări în fluxul magnetic care stră- 
bate electromagnetul, în bobina (sau bobinele) dozei 
electromagnetice, apărind astfel tensiuni alternative, 
proporţionale ca frecvenţă și amplitudine cu frec- 
venţa și amplitudinea vibraţiei strunelor. În cazul 

de o aceeași firmă industrială, 

lată datele constructive ale unei doze electro- 
magnetice, ușor de construit : 

Din tablă groasă de oţel (în prealabil decălită 
prin înroșire și răcire lentă) se decupează piesa din 
figura 5, care va constitui armătura electromagne- 
tului dozei. Materialul trebuie neapărat să fie oţel, 
ca să poată fi magnetizat. Grosimea materialului 
trebuie să fie de 2,5...3 mm. În caz că amatorul 
nu posedă tablă de oţel de asemenea grosime, poate 
folosi cîteva table suprapuse, mai subţiri, care la 
un loc să atingă grosimea necesară. După decupare, 
se marchează cu ajutorul unei pile triunghiulare 
locurile indicate în figură și se îndoaie armătura 
astfel ca să ajungă la forma dorită. În cazul table- 
lor suprapuse se indoaie fiecare tablă în parte, astfel 
ca să se obţină o așezare cît mai bună între piesele 
indoite, care constituie armătura unică, apoi piesele 
detașate se introduc definitiv una în cealaltă în 
ordinea mărimii, se nituiesc 'în citeva puncte pentru 
a se asigura o soliditate cît mai bună şi se pilesc 

folosirii acestui tip de doză, e neapărat necesar ca. 
strunele să fie din sirmă de oţel, preferabil produse: 

astfel ca cei doi poli ai electromagnetului să aibă 
o suprafață perfect plană. Pentru aceasta, atit în 
cazul armăturii făcută din tablă groasă, cît și la cea 
din table subţiri suprapuse și nituite, e necesar să 
se pună armătura în formă de „U' cu deschiderea 
în jos, pe o foaie de hirtie abrazivă (șmirghel, glas- 
papir) şi să se șlefuiască cu atenţie. 

După ce se obţine armătura în forma indicată, 
se trece la magnetizarea ei. Pentru ca materialul 
să se magnetizeze, trebuie din nou călit. Aceasta 
se face prin înroșirea armăturii la flacăra unui bec 
de gaz și, în momentul în care ea a atins uniform o 
culoare. roșşie-albă, se cufundă rapid într-un vas 
mare — de exemplu o găleată — plin cu apă rece. 
După această operaţie, oţelul poate fi magnetizat 
printr-o metodă foarte simplă : 

Se bobinează în lung, pe partea centrală a ar- 
măturii 10 spire cu sirmă de 1.5...2 mm diametru, 
izolată cu email sau bumbac. Partea deschisă a ar- 
măturii se acoperă cu o placă de fier sau oţel. 
Magnetizarea se obţine, prin atingerea capetelor 
bobinajului de bornele unui acumulator de mașină, 
contactul făcindu-se cit mai scurt, maximum o se- 
cundă, altfel se deteriorează acumulatorul. 

Magnetizarea se poate face și de la reţeaua de 
curent continuu sau alternativ de 110...220 volţi, în 
felul următor : se ia un cordon prevăzut la un capăt 
cu un ștecher. Capetele celelalte ale cordonului se 
leagă, unul direct la o extremitate a bobinei de 
10 spire, iar celălalt printr-o sirmă de cupru cu 
diametrul de 0,1...0,15 mm, lungă de circa 5 cm 
(care are rolul de siguranţă fuzibilă) de celălalt ca- 
păt al bobinei. Se introduce ștecherul în priză. 
Siguranţa fuzibilă improvizată se topește sub in- 
tensitatea mare de curent ce trece prin bobinajul 
de 10 spire cu sirma groasă. Cu aceasta ia sfirșit 
operația de magnetizare, care poate fi ușor consta- 
tată atunci cînd se încearcă să se îndepărteze placa 
de fier ce închidea armătura în formă de „U“. 

Din două fișii de carton şi patru capace tot de 
carton sau pertinax se confecționează cele două 

carcase necesare dozei. Asamblarea carcaselor se 
face prin încleiarea cu soluţie de celuloid în tiner 
sau acetonă. După asamblarea carcaselor se trece 
la bobinarea lor. Se folosește sîrmă de bobinaj izo- 
lată cu email, cu diametrul de 0,1...0,15 mm, cu 
ajutorul căreia se bobinează pe rind cele două 
carcase pină la umplere. Capetele bobinajului se 
asigură prin cositorirea cu bucăţi de liţă de radio- 
frecvență, sau prin formarea unui mănunchi de 
sirme de aceeași grosime, răsucite. Înainte de bo- 
binare se va verifica cu atenţie starea izolaţiei 
sîrmei. Doza nu poate funcţiona dacă există spire 
în scurtcircuit datorită izolaţiei necorespunzătoare 
a siîrmei de bobinaj. 

După bobinare se introduc cele două bobine 
pe armătură (de pe care bineînțeles s-au îndepărtat 
spirele cu sirmă groasă care au servit la obținerea 
magnetizării). Capetele bobinelor se leagă în serie 
dacă se acţionează un amplificator cu tuburi elec- 
tronice, sau în paralel dacă se folosește un ampli- 
ficator sau un preamplificator cu tranzistoare. În 
acest din urmă caz se poate face bobinajul ambelor 
bobine şi cu sîrmă mai groasă, pînă la 0,25 mm 
diametru. Sensul corect de legare în serie sau pa- 
ralel — de fazare — se va încerca practic. Dacă 
sensul bobinelor nu e bine conectat, doza nu func- 
ționează de loc și în acest caz se inversează sensul 
de legare al uneia din cele două bobine. F 

În figura 6 se arată felul cum se finisează doza. 
Astfel, din tablă de aluminiu sau alamă, carton în- 
cleiat sau material plastic, se face o cutiuță care 
adăposteşte doza electromagnetică. Piesele polare 
ale electromagnetului ies în exteriorul cutiei prin 
decupajele practicate într-un capac de pertinax sau 
material plastic. Se prevăd pe părţile laterale ale 
dozei două cureluşe de cauciuc, piele sau material 
plastic, din care una se perforează din loc în loc, iar 
cealaltă are fixată o cataramă pentru prindere, 
Sub cutia dozei se lipește un strat subţire de pislă 
sau stofă, care are rolul de a asigura o aderenţă 
cît mai bună a dozei pe cutia chitarei, împiedicînd 

în același timp zgirierea „acesteia. Legătura cu 
amplilicatorul se face printr-un cablu ecranat flexi- 
bil, lung de 3...5 m, pentru a nu stînjeni mișcă- 
rile chitaristului. Se va acorda o deosebită atenție 
asigurării conexiunii între cablul ecranat și capetele 
bobinelor, capetele respective fiind cositorite pe o 
regletă de pertinax prevăzută cu capse. De ase- 
menea, cablul ecranat se va fixa cit mai bine din 
punci de vedere mecanic de cutia dozei, astfel încît 
să nu poată fi smuls din 
nebăgare de seamă. O 
metodă sigură de asi- 
gurare a cablului con- 
stă din coaserea lui, pe 
o porţiune de minimum 
A cm, de cureaua care 
servește la fixarea do- 
zei pe corpul chitarei. 
În figura 7 se arată 
felul cum se fixează 
doza pe chitară. 

Capătul opus al cablului dozei se prevede cu 
două banane sau cu o mufă standardizată cu trei 
sau cinci contacte, de tipul folosit la magnetofoane, 
însă in nici un caz cu ștecher, pentru a se exclude 
posibilitatea conectării accidentale a dozei la reţea, 
fapt care duce sigur la deteriorarea ei, fie prin de- 
magnetizarea armăturii, fie prin distrugerea bobi- 
najului, 

În mod intenţionat nu s-au dat cote amănunțite, 
întrucit de la chitară la chitară există diferențe 
constructive care nu fac posibilă prezentarea unor 
date „șablon“. Amatorul își poate proiecta singur 
cutia dozei, înălțimea ei — astfel ca între strune și 
polii armăturii să rămînă o distanță de circa 
1...2 mm, precum și curelele și felul de fixare al 
cablului. ă 

Doza piezoelectrică e tot un traductor de audio- 
frecvenţă, care culege vibraţiile cutiei chitarei şi le 
transformă în curent de audiofrecvenţă. Fenomenul 
se obține cu ajutorul unui cristal special de sare 
Seignette (tartrat dublu de sodiu și potasiu), fosfat 
de amoniu sau ceramică din titanat de bariu. 
Aceste materiale au proprietatea că sub efectul unor 
deformări mecanice dau curent electric (efect piezo- 
electric). Acest fenomen este folosit, de exemplu, în 
diverse traductoare de audiofrecvență ca doze de 
picup, microfoane sau doze de chitară — ca în 
cazul de față. 

La construcția dozei piezoelectrice pentru chitară 
se folosește o doză piezoelectrică de picup. Aceasta 
e ușor de procurat fie nouă, fie din cele care au 
acul fix deteriorat — (doze „Soletta“ sau „Ge 056“) 
și care se schimbă cu totul, cristalul bineînţeles 
fiind intact, 


În cazul dozei cu cristal, strunele chitarei pot fi 


din orice material. Locul fixării dozei poate să nu 
mai fie acela indicat fixării dozei electromagnetice. 
Doza cu cristal se poate fixa oriunde pe cutia chi- 
tarei, preferabil pe placa de rezonanță frontală. 

'Doză cu cristal 

de sinmă 


Piesă 
de cauciuc 


Fig. 8 


Construcţia dozei cu cristal pentru chitară, por- 
nind de la o doză de picup. se poate urmări în 
figura 8. 

Se confecţionează o “piesă de cauciuc — tăiată 
dintr-o gumă de desen, egală ca dimensiune cu 
dimensiunea dozei. Se fixează o tijă din sîrmă de 
fier sau cupru de 0.8... 1 mm diametru, prin lipirea 
cu nitrolac sau cositor pe suportul acului. Tija tre- 
buie să aibă o lungime mai mare cu | mm decit 
distanța de la marginea dozei la suportul acului, 
Piesa de cauciuc se scobește cu ajutorul unui cu- 
țitaș, astfel ca suportul acului să nu o atingă atunci 
cînd piesa se suprapune peste partea de jos a dozei 
de picup. Tija poate fi ușor presată de piesa de 
cauciuc, care are rolul de centrare a ei. 

Piesa de cauciuc este lipită cu o soluţie de cau- 
ciuc de corpul dozei, care în prealabil se zgirie cu 
un vîrf metalic pe toată suprafaţa ce urmează să 
fie lipită, asigurindu-se în acest fel aderenţa lipi- 
turii. Pentru mai multă siguranţă, se matisează 
piesa de cauciuc și doza, cu un strat de aţă de cusut, 
care se pensulează apoi cu vopsea sau nitrolac. 
Peste stratul matisat se aşterne un strat de foiţă de 

aluminiu, de la condensatoare sau de la pachetele 
de țigări, care acoperă tot ansamblul, lăsindu-se ne- 
acoperite doar contactele dozei şi porţiunea tijei 
ce iese dintre corpul dozei și piesa de cauciuc. 
Rolul stratului de foiţă de aluminiu este de a face 
ca audiţia dată de către doză să nu fie acoperită de 
un zgomot puternic de fond — brumm. Ecranul de 
foiţă de aluminiu se matisează cu citeva spire de 
sirmă  dezizolată — preferabil cositorită — de 
0,1...0,3 mm diametru, capătul sirmei conectin- 
du-se la una din bornele dozei, unde se va lega şi 
ecranarea cablului dintre doză și amplificator. Cea- 
laltă bornă a dozei se leagă la conductorul central 
al cablului ecranat. Prin acoperirea ansamblului cu 
o cutiuţă confecționată la fel ca și la doza electro- 
magnetică, echipată de asemenea cu o pereche de 
curelușe, ia sfirșit operaţia finisării dozei, Atunci 
cind doza se așază pe suprafaţa cutiei chitarei, ca- 
pătul tijei trebuie să fie puţin presat — deoarece 
depășește cu circa | mm adîncimea dozei. Nu se va 
lăsa o lungime mai mare în afara dozei, întrucît 
există pericolul deteriorării cristalului prin lovire 
sau deformare, 

La fel ca și la doza electromagnetică, am dat 
aici doar indicaţii generale, amatorul urmînd să se 
orienteze în funcţie de doza de picup pe care o 
poate procura. 


Doza cu cristal se poate folosi cu succes la orice. 


tip de amplificator prevăzut cu tuburi electronice, 
cu intrare pentru microfon de mare impedanţă (mai 
mare de 500 kiloohmi) sau la amplificatoare cu 
tranzistoare, care au primul etaj de amplificare cu 
sarcină pe emitor, prezentind de asemenea o impe- 
danță mare la intrare. 

Şi acum, cîteva recomandări: Doza cu cristal 
se va păstra, atunci cînd nu se foloseşte chitara, 
într-o cutiuță căptușită cu vată sau molton, pentru 

a fi ferită de lovituri şi umezeală. Ea nu trebuie de 
asemenea să sufere schimbări bruște de tempera- 
tură. Conectarea accidentală a dozei la rețeaua de 
curent duce la distrugerea cristalului. 


PREAMPLIFICATOR CU UN TRANZISTOR 


În figura 9 este prezentată schema cea mai sim- 
plă de preamplificator pentru chitară, cu un singur 
tranzistor, cu ajutorul căruia se amplifică tensiunea 
dată de o doză electromagnetică de impedanță mică, 
în vederea folosirii unui aparat de radio cu ampli- 
ficator de audiofrecvență. Preamplificatorul e alcă- 
tuit dintr-un tranzistor de orice tip de mică putere, 
două condensatoare fixe, o rezistență și o baterie 
miniatură de 9 volți. Tranzistorul, de tip „pnp“, de 
exemplu TII3B (care are zgomot de fond redus), 
trebuie să aibă un factor,de amplificare 8 mai mare 
de 25 și curentul iniţial de colector Ieo cît mai mic, 
pe cît posibil sub 10 microamperi la temperatura 
de + 20°C. Tran- 
zistorul nu se pola- 
rizează ca în alte 
montaje, în scopul near a 
reducerii zgomo- (DOZĂ ELECTROMAGNETICĂ) arme Piti le 
tului de fond 
(fișiitului). Datori- 
tă  dimensiuniior 
foarte reduse ale ar 
pieselor, pream- Sa 
plificatorul se poa- Că 
te monta chiar în 
interiorul cutiei dozei electromagnetice. Nu e ne- 
cesar să se prevadă un întrerupător al sursei de 
alimentare, intrucit consumul montajului se reduce, 
atunci cind nu amplifică semnalele de audiofrec- 
venţă, la cei cîțiva microamperi care reprezintă cu- 

rentul iniţial al colectorului. Bateria ar livra curent 
la un asemenea consum timp de citeva mii de ore, 
dacă între timp nu s-ar epuiza prin învechire, 
În cazul folosirii unui tranzistor „npn“ schema 
rămine aceeași, dar bateria se montează invers ca 
polaritate față 
ka de polaritatea in- 
+6?  dicată în figură. 
În figura 10 e 
reprezentată o 
TAERE variantă a sche- 
mei de mai sus, 
ansamblul res- 
pectiv putînd fi 
montat definitiv 
pe şasiul apara- 
tului de radio 
care serveşte ca amplificator al chitarei electro- 
nice. Alimentarea preamplificatorului se poate face 
în două feluri, ambele excluzînd folosirea bateriei 
de alimentare. În figura ||, montajul de alimentare 
e un divizor de tensiune rezistiv, cu ajutorul căruia 
se obține o parte din înalta tensiune. În figura 12 se 
foloseşte pentru alimentarea montajului tensiunea 
existentă pe grupul RC de negativare a tubului final 
din aparat. 


Fig. 10. 


„ Preamplificatorul, deși -are o schemă simplă, 


pentru începători, este satisfăcător ca performanţe. 

Are însă și citeva dezavantaje: prezintă o impe-" 


danţă de intrare mult prea mică, încit nu se poate 
folosi cu doze magnetice de impedanţă mare sau 
cu doze piezoeletirice, are. zgomot de fond (care 
depinde de calitatea tranzistorului folosit) şi, în 
sfirșit, își schimbă factorul de amplificare în funcție 
de temperatura mediului ambiant, ampliticind pu- 
ternic atunci cînd e frig și scăzind mult amplificarea 
atunci cînd temperatura trece de + 80°C. Prin folo- 
sirea tranzistoarelor cu siliciu, sau de tip planar 
epitaxial, defectul termic dispare. ş 

În cazul folosirii acestui tip de preampliticator, 
reglarea nivelului audiţiei se face cu ajutorul po- 
tențiometrului de volum al aparatului de radio. Ca 
şi în cazul altor preamplilicatoare, atit cablul de 
intrare cit și cel de ieșire este de tip ecranat. Mon- 
tajul nu reclamă însă precauţii speciale de ecra- 
nare, putind fi asamblat pe o plăcuţă de pertinax, 
închisă într-o cutiuță de material plastic, sau cum 
s-a indicat anterior, plasat chiar în interiorul cutiei 
dozei electromagnetice, eventual în spaţiul dintre 
cele două bobine. 


PREAMPLIFICATOR CU DOUĂ TRANZISTOARE 


Destinat funcţionării cu doze de orice fel, fie 
electromagnetice, fie piezoelectrice, preamplificato- 
rul din figura 13 prezintă la intrare o impedanţă de 
circa 0,5 megohmi. Stabilitatea termică e foarte 
bună, iar amplificarea montajului de circa 35 db, 
rămîne practic neschimbată între limitele de tempe- 
ratură de —25°C şi +55 “C, la un zgomot de fond 
foarte redus (—60 decibeli). Aceste performanţe 
bineînțeles nu poi fi realizate decit printr-o selec- 
ţionare judicioasă a tranzistoarelor. Curba de răs- 

Fig. 13. 


puns este aproape liniară între 20... 100 000 herţi. 
cu 2-3 decibeli între 16... 16000 herţi, ceea ce con- 
stituie o performanţă foarte bună. 

Tranzistoarele folosite pot fi de orice tip de mică 
putere, fie pnp, fie npn. În cazul tranzistoarelor npn. 
ele se montează lără nici o modificare a schemei, 
înversindu-se doar sensul de conectare al bateriei. 
E necesar să se folosească tranzistoare cu zgomot 
de fond cît mai redus, preferabil cele de radiofrec- 
venţă. La punerea în funcțiune a montajului se va 
regla curentul de polarizare al ambelor tranzistoare, 
astfel ca primul tranzistor să aibă un consum de 
circa 100 microamperi, iar cel de-al doilea circa 
500 microamperi. Peniru această operaţie se alimen- 
tează montajul de la bateria de 9 volţi și se inter- 
calează pe rind un miliampermetru în circuitul de 
colector al fiecărui tranzistor. În caz că valorile cu- 
renţilor de colector diferă cu mai mult de 220% 
se schimbă valoarea rezistenţelor de polarizare între 
300 kiloohmi și 5 megohmi, astfel ca să se obţină 
valorile indicate în punctele respective. Întrucit 
montajul consumă peste jumătate de miliamper, e 
necesar să se monteze un întrerupător în circuitul 
de alimentare. Și acest preamplificator poate fi 
montat în doză, 

PREAMPLIFICATOR CU UN TUB ELECTRONIC 


Preamplificatorul este folosit pentru cuplarea 
dozei chitarei electronice la un aparat obișnuit de 
radio — la bornele de picup — sau la un amplifi- 
cator care nu oferă suficientă amplificare. Montajul 
din figura 14 funcţionează cu un singur tub elec- 
tronic, triodă, cu un factor de amplificare de circa 
20 ori. Se poate folosi un tub electronic 6C5, 6C2C, 
sau tuburi pentodă legate ca triodă (grila a doua și 
a treia legate la anod) de exemplu 6J7, 6SJ7, 6XK8, 
EF86, sau, în sfirşit, o jumătate a unui tub dublu 
ECC81, ECC82, OSN7, 6H8C. Nu se vor folosi tuburi 
cu factor mare de amplificare sau legate ca pen- 
tode, întrucit o amplificare mare nu este necesară, 
introducind brumm, fișiit şi zgomot ca de clopot la 
lovituri. 

Preamplificalorul se montează chiar pe șasiul 
aparatului de radio care se foloseşte ca amplificator, 
cit mai departe de celula de alimentare. 

La punerea în funcțiune e necesar să se tatoneze 
valoarea rezistenţei de grilă a tubului preamplifi- 
cator, între 1...10 megohmi, întrucît din cauza 
vidului imperfect existent în unele tuburi nu se 
poate obţine totdeauna aceeași valoare a tensiunii 
de negalivare prin cădere de tensiune pe rezistența 
de grilă (circa un 
volt). Se caută să ECS, j4 GSN7 
se obļină prin ta- 
tonarea valorii 

sar să se folosească o rezistență de intrare 
(desenată punctat în figură) de 2...10 kilo- 
ohmi, altfel sunetul are un timbru neplăcut, 
telefonic. Această precauţie se folosește totdeauna, 
la orice tip de preamplificator, atunci cind se folo- 
seşte doză electromagnetică. Pentru doza cu cristal 
se recomandă o rezistență de intrare între 0,5...2 
megohmi. 


PREAMPLIFICATOR PENTRU CHITARĂ 
CU GENERATOR DE „VIBRATO“ 


Preamplificatorul din figura 15 este echipat cu 
tubul dublu triodă-hexodă ECH81, care poate fi în- 
locuit cu tuburile GHIII sau ECH21. De asemenea, 
cu aceleași rezultate se pot folosi tuburile electro- 
nice separate GA 10, GSA7, GA7 (heptodă) și 6F5, 6P5 
sau cite o jumătate. a tuburilor 6SL7, GHYC, ECC81 
sau ECC83, ca triodă, fără nici o schimbare a valo- 
rilor din schema de principiu. 

Partea hexodă a tubului ECHSI servește ca pre- 
amplificator de audiofrecvenţă într-o schemă RC, 
cu un factor mediu de amplificare. Partea triodă e 
montată într-o schemă de oscilator RC cu inversare 
a fazei produsă de patru celule RC. Frecvența ge- 
nerată — de ordinul a cîtorva herţi — e injeciată 
pe grila a treia a tubului hexodă, producînd efectul 
de „vibrato“, adică de fluctuaţie a nivelului audi- 
tiei, efect care infrumuseţează audiţia muzicală dată 
de chitara electronică, atunci cînd e dozat cu pri- 
cepere. 

La intrarea preamplificatorului e plasat un 
polenjiometru cu ajutorul căruia se reglează intensi- 
tatea audiţiei. Frecvența joasă, dată de genera- 
torul RC poate fi reglată ca amplitudine cu ajutorul 
unui alt potenţiometru. Cu acesta se obţine reglajul 
profunzimii efectului de „vibrato“, astfel ca el să 

fie foarte puternic, sesizabil, sau să fie oprit cu 
totul, atunci cînd cursorul potențiometrului res- 
pectiv e pus la masă. 

Se remarcă în schemă valorile relativ mari date 
condensatoarelor de cuplaj și decuplaj. E o pre- 
cauţie totdeauna necesară atunci cînd se cer redate 
frecvențele foarte joase, cum este cazul și în mon- 
tajul de faţă. 

Pentru. funcționarea corectă a montajului e ne- 
cesară o sursă de negativare a grilelor. Aceasta se 
poate obține de exemplu prin folosirea unui mic 
redresor (figurat în partea de jos a schemei) echipat 
cu o diodă punctiformă de orice tip, curentul alter- 
nativ luindu-se de la înfășurarea de filament, de 
6,3 volţi. a tubului. Tensiunea e fracționată prin- 
tr-un divizor de tensiune. Curentul este apoi redre- 
sat şi bine filtrat prin celula dublă de filtraj. O altă 
soluție este aceea a folosirii unei baterii de 
1,5...3 volţi proaspătă, de orice tip, care se fixează 
definitiv în montaj, ca orice piesă, nefiind nevoie 
să fie înlocuită decit o dată la cel puţin un an de 
zile, deoarece, practic, în montaj nu se consumă 
curent. În cazul ambelor variante de surse de ne- 
gativare, atit dioda cît și bateria trebuie plasate cît 
mai departe de tubul electronic, pentru a nu fi în- 
călzite de acesta. Încălzirea defectează dioda sau 
epuizează bateria prin uscare, 

Frecvența „vibrato“-ului e dictată de alegerea 
valorilor rezistențelor și condensatoarelor plasate 
pe ramura circuitului de reacţie al oscilatorului RC. 
La acest tip de montaj, pentru calcularea frecvenţei 
se folosește următoarea formulă : 

125 
aE 
în care F=frecvența oscilatorului în herți, 
R=valoarea unei rezistențe în megohmi, 
C=valoarea unui condensator în mii de pico- 
farazi. 

Toate rezistențele notate cu R sînt de aceeași 
valoare, de asemenea condensatoarele trebuie să 
aibă aceeaşi valoare, altfel forma dată de oscilator 
nu e sinusoidală și efectul sonor e atunci departe 
de a fi plăcut auzului, obținîndu-se zgomote para- 
zite, Pentru valoarea dată în schemă a condensa- 
toarelor, de 50 T (0,05 microfarazi), se obţine o 
frecvenţă de circa 3 herţi, dacă rezistențele au o 
valoare de un megohm fiecare. Frecvența „vibrato“ 
de 3 herţi poate fi mărită la 6, 10, 12 herţi dacă se 
micșorează valoarea rezistenţelor. Prin mărirea 
frecvenţei peste 12 herţi se obţine alt efect acustic, 
denumit „tremolo“, care însă nu e prea utilizat în 
cazul chitarei electronice, fiind însă bun pentru alte 
instrumente electronice muzicale. Amatorii care do- 
resc să regleze în limite largi frecvența „vibrato“, 
pot folosi fie patru potenţiometre cuplate pe același 
ax, fie un comutator multiplu, cu mai multe poziții, ` 
prin care să se cupleze simultan grupuri de rezis- 
tențe de 100 kiloohmi pînă la 250 kiloohmi, legate 
în serie, astfel ca să se obțină valori care merg pînă 
la un megohm, corespunzind frecvenţei celei mai 
joase de 3 herţi. 


Se recomandă începătorilor, înainte de a da o 
formă definitivă preamplificatorului, să îl experi- 
menteze pe un șasiu de dimensiuni mai mari, făcînd 
încercări cu chitara electronică. 

Preamplificatorul, așa cum este conceput, poate 
funcționa atit cu adaptoare pentru chitară de tip 
electromagnetic cit și piezoelectric. El ridică nive- 
lul tensiunii de audiofrecvență dat de doză, la o 
valoare care permite cuplarea la bornele de picup 
ale oricărui aparat de radio sau amplificator de 
putere. 

În figura 16 se arată felul cum se prezintă cutia 
în care se montează preamplificatorul. Pornindu-se 
de la premiza că chitaristul trebuie să aibă mîinile 
libere, pentru a putea cînta nestingherit, cutia pre- 
amplificatorului plasată pe podea are două pedale 
cu ajutorul cărora se poate regla intensitatea audi- 
ţiei şi profunzimea efectului „vibrato“. Construcţia 

pedalelor este identică și poate fi văzută în două 
variante în figurile 17 și 18. Prin bascularea pe- 
dalei, cu ajutorul unei sfori, se extinde mișcarea 
unghiulară redusă a pedalei (de circa 30), la axul 
unui potențiometru, care are nevoie pentru acţio- 
nare pe toată cursa de un unghi de 270°, În am- 


30 


bele cazuri, atit suportul cît şi pedala se confecţio- 
nează din scîndură de 1,..2 cm grosime sau placaj 
de aceeași dimensiune. Lăţimea pedalei poate fi 
aleasă după dorinţă, limita inferioară fiind de 12 cm. 
În prima variantă, pedala basculează în jurul unui 
ax central (vergea de fier). În varianta a doua pe- 
dala are locul de basculare la un capăt — cel pla- 
sat spre executant — iar sfoara este întinsă de un 
resort spiral. În ambele cazuri sfoara înfășoară liber 
de două-trei ori un tambur de metal sau lemn (de 
pildă un mosor pentru aţă), fixat cît mai rigid pe 
axul potenţiometrului, iar revenirea pedalei în po- 
ziţia de repaus se face cu ajutorul unui resort pu- 
ternic de oțel. Potenţiometrul se poate monta fie 
de o parte, fie de cealaltă a pedalei, întrucît poziţia 


' lui de minim, corespunzătoare poziţiei de repaus a 


pedalei, se stabilește prin sensul pe care îl are 
sfoara pe tamburul plasat pe axul potențiometrului. 
Prin gradul mare de demultiplicare între deplasarea 
pedalei și cursa sforii de pe tambur, care dacă nu 
ar fi limitat de cursa potenţiometrului ar efectua 
citeva rotații totale, se exclude posibilitatea blo- 
cării potențiometrului datorită alunecării sforii pe 
tambur. Nu se recomandă fixarea rigidă a sforii pe 
tambur, ca la scalele de aparat de radio, întrucît 
chiar de la prima încercare de acţionare a pedalei 
sfoara se rupe. 

Pentru ca piciorul să nu alunece de pe pedală și 
spre a da un aspect îngrijit construcţiei, deasupra 
pedalei se lipește o foaie de cauciuc gofrat sau de 
vinilin (copertă de caiet din material plastic), ori 
pislă colorată. În lipsă, se poate folosi stofă, care 
are însă dezavantajul că se prăfuiește ușor. 

Deoarece potențiometrul se acţionează mult mai 
des decit cele existente în aparatele de radio, există 
pericolul defectării lui, fapt care se manifestă prin 
apariția unor zgomote în difuzor, în timpul rotirii: 
axului. În acest caz nu se recomandă înlocuirea 
potențiometrului, ci se poate încerca cu succes să 

se creioneze cu un creion cît mai moale stratul re- 
zistiv. Operația se poate repeta de circa cinci ori, 
după care e necesară înlocuirea piesei, de data 


sila aceasta total nerepa- 


în, rabilă. 
200 Ka O soluție mult 
mai bună este înlo- 
150 Ka cuirea  potențiome- 
trului rotativ cu un 
720 Ka comutator tot rota- 
tiv, cu multe con- 
100 Ka tacte, obţinîndu-se un 
regulator de intensi- 
80 Ka tate în trepte. În fi- 
gura 19 se arată 
60Ka un potenţiometru, cu 
poziţii fixe, alcătuit 
50 Ka. din rezistențe înse- 
riate, care e acţio- 
40 Ka. nat în 15 trepte de 
nivel, schimbarea din 
35Kka. treaptă în treaptă 
fiind insesizabilă la 
30Ka ureche (circa 2 de- 
cibeli). În figura 20 
25Kn se dă schema unui 
regulator de inten- 
20Ka sitate în trepte (din 
6 în 6 decibeli) cu 
15K-a acţionare mai groso- 
lană, dar care în ma- 
n2Ka joritatea cazurilor 
de interpretare de 
10ka muzica ușoară con- 


vine. Pentru acţio- 

n narea comutatorului 

Fig. 19. fără efort și zgomot, 

oricare ar fi felul 

construcției lui, e necesar să i se scoată bilele sau 

rolele de poziţie, astfel ca trecerea de la un contact 
la altul să se facă liber. 

Pentru legătura între amplificator (sau aparatul 
de radio) şi preamplificator, se folosește un cablu 
multifilar, făcut din şnururi duble de conductor lițat 
în  vinilin, care 
se desfac în două  mreaee es IESIRE 
conductoare lițate 
izolate, astfei ca 


0U Ra 


mănunchiul de 250 ka 
conductoare să 
poată fi torsadat 120 ka 
(răsucit). În ace- 
laşi mănunchi de so na 
conductoare, din 
care cele prove- HK 


nite din cablu izo- 
iat cu vinilin ser- 
vesc pentru ali- 
mentarea anodică, . Fig. 20. 

masă și filament, 

se plasează şi un 

ecranat, suplu, care face legătură între ieșirea de 
audiofrecvență a preamplificatorului şi borna de 
picup a amplificatorului. 

Capetele cordonului multifilar sînt fixate la un 
culot de la un tub octal defect, culot care se perfo- 
rează lateral pentru trecerea cordonului. După fixa- 
rea sirmelor pe contactele culotului, prin lipire cu 
cositor, se astupă cu un căpăcel, confecţionat din 
orice material izolant, partea culotului unde era 
fixat balonul de sticlă al tubului electronic, ca în 
figura 21. 

Atit pe partea laterală a pedalierului care adă- 
posteşte montajul preamplificatorului cît și pe șasiul 
amplificatorului de unde se alimentează preampli- 
ficatorul, se instalează soclul octal cu conexiunile 
adecuate, în care se introduc culoturile aflate la 
capetele cablului multifilar. 

Amatorul își poate construi întregul amplificator 
al chitarei electronice (conform schemei din capito- 

(IEŞIRE) 


Fig. 21. 


lul următor) in forma în care este prezentat pre- 
amplificatorul, dispunind in aceeași cutie și difu- 
zorul. ? 


GENERATOR DE „VIBRATO“ TRANZISTORIZAT 


Construit cu două tranzistoare, generatorul de 
„vibrato“ din figura 22 se montează după ieşirea unui 
preamplificator echipat, fie cu tuburi electronice. 
fie cu tranzistoare. Ieşirea generatorului e conec- 
tată la bornele picup ale aparatului de radio sau 
ale amplificatorului care se folosește. 

Ca și la alte construcţii tranzistorizate, descrise 
în lucrarea de faţă, se pot folosi orice tipuri de 
tranzistoare de mică putere. Atunci cînd se utili- 
zează un preamplificator cu tranzistoare, generatorul 
de „vibrato“ se montează la un loc cu el și se ali- 
mentează din aceeași baterie de 9 volţi, 

La generatorul de „vibrato“ se montează, ca osci- 
lator RC, un tranzistor într-o schemă cu inversiune 
de fază, cu trei celule, Frecvența oscilatorului poate 
fi variată între 2...15 herţi, cu ajutorul potenţio- 
metrului de 10 kiloohmi. Semnalul de frecvență 
foarte joasă se aplică prin potenţiometrul de reglare 

a nivelului sonor (care se foloseşte ca regulator al 
profunzimii efectului de „vibrato“) bazei celui de al 
doilea tranzistor. bază care nu se polarizeazä. Ten- 
siunea amplificată din circuitul colectorului ajunge 
printr-un condensator pe borna de ieșire a genera- 
torului, unde se aplică de asemenea şi tensiunea de 
audiofrecvență dată de preamplificatorul chitarei. 
Construit cu un minim de piese, într-un format 
miniatură, acest generator de „vibrato“ convine 
cerințelor celor mai exigente ale amatorilor porniţi 
pe drumul „tranzistorizării“, 


AMPLIFICATOR PENTRU CHITARĂ 
CU TUBURI ELECTRONICE 


Pentru amatorii mai avansați, atit din punct de 
vedere muzical, cit şi tehnic, care dores 
demonstreze „talentul chitaristic“ în cadrul unui 
ansamblu orchestral, în săli de dimensiuni mari. se 
recomandă construcţia amplificatorului a cărui 
schemă poate fi văzută în figura 23. 

Montajul nu are decit trei tuburi electronice. 
Primul tub.este dublu și servește la alcătuirea a 
două etaje de e mplificare, montate în cascadă, după 
o schemă RC. Tubul folosit este ECC83, iar în lipsă 
se pot folosi tuburile ECCSI, 12AX7, I2AU7, 6H2II, 
GHITI, 6SL7, GH9C. Schema etajului final, alcătuit 
din două pentode montate în contratimp, prezintă 
particularitatea că nu are nevoie de un etaj de 
defazare, aceasta făcîndu-se automat și în foarte 
bune condițiuni chiar în etajul final. Ca tuburi finale 
se folosesc tuburile EL84 sau GIII4, care se aleg 
cît mai egale în ceea ce priveşte consumul anodic. 
Cu un tub nou și un tub uzat, montajul nu funcţio- 
nează corect. De aceea se preferă folosirea a două 
tuburi noi, identice. Redresorul e construit cu o 
punte plată cu seleniu, care trebuie să aibă o supra- 
faţă de contact cit mai bună cu șasiul, acesta pre- 

” luînd excesul de căldură. Redresorul poate fi con- 
struit și cu un tub redresor diodă sau dublă-diodă. 
conform schemelor clasice, cu aceleaşi rezultate. 

WR În vederea reducerii zgomotului de fond e nece- 
sar să se ia cîteva precauții constructive. Astfel, 
transiormatorul de reţea trebuie plasat cit mai 
departe de primul tub. Toate lipiturile la masă se 
fac pe o sirmă groasă de cupru, de 1...2 mm dia- 
ă metru, care se izolează de. şasiu pe tot traseul ei 
de parcurgere. Legătura sirmei la șasiu este asigu- 
rată doar lingă soclul primului tub. Conexiunile 
filamentelor se fac cu conductor răsucit, din două 
sirme, legarea filamentului la masă făcîndu-se nu- 
mai la un capăt al conductoarelor de filament şi 
acesta, al soclului primului tub, la punctul,unde se 
leagă la șasiu și linia comună de masă. Linia comună 
de masă se poate monta izolat, în cazul tuburilor 
„noval” prin lipirea ei pe tubulejele centrale de 
tablă ale soclurilor respective. Distanţa minimă 
„intre soclurile tuburilor va fi de 5 cm. Tubul pre- 
amplificator se va depărta de transformatorul de 
ieşire şi se va ecrana cu un tub de tablă de fier, 

legat la șasiu. Conexiunile celor două etaje de pre- 
amplificare se vor face cît mai scurte, iar conexiu- 
nile care duc la potenţiometrul pentru reglarea 
niveluiui sonor şi a tonului se vor ecrana. 

Acest amplificator se poate folosi cu rezultate 
foarte bune și pentru montajele de instrumente 
electronice propriu-zise care urmează, pentru reda- 
rea discurilor, a benzilor de magnetofon (direct de 
la capul de redare). sau ca amplificator de micro- 
{on dinamic ori cu cristal, 

Puterea unui amplificator prototip construit după 
schema prezentată este de 10 waţi la distorsiuni 
neliniare sub 2% ; la 14 waţi, distorsiunile neliniare 
cresc pînă la 4%, fiind insesizabile la ureche. Zgo- 
motul de fond, insesizabil, atinge —80 decibeli. 
Curba de răspuns are o toleranță de + 3 decibeli, 
intre 25...25000 herți. Intermodulația (amestec 
între frecvențele joase și înalte) este sub 2%. Re- 
zerva de amplificare e foarte mare, cu ajutorul 
acestui amplificator putindu-se sonoriza o sală cu 
un auditoriu de peste o mie de persoane, sau peste 
două sute de dansatori, folosindu-se bineînțeles mai 
multe difuzoare. 

Amplificatorul poate fi construit în mai multe 
variante, dintre care cîteva merită at&ie, alegin- 
du-se varianta cea mai 
potrivită, după caz. 

Dacă interpretul fo- 
loseşte chitara electro- 
nică pe o scenă, am- 
plificatorul se poate 
monta la un loc cu 
k difuzorul respectiv, în- 

Fig. 24. tr-o cutie care serveşte 

şi ca pedalier (fig. 24). 

O altă variantă poate fi tot cu un pedalier, dar care 
conţine amplificatorul, de unde însă se poate detaşa 
djfuzorul, care va fi montat într-o cutie plată, astfel 
ca el să se poată fixa la înălțime mai mare, de 
exemplu într-o sală de dans. Altă variantă folo- 
seşte amplificatorul detaşat de difuzor, fiecare uni- 

tate fiind montată într-o valiză de vinilin armată 
in interior cu placaj. Valiza care adăpostește ampli- 
ficatorul — cu dimensiuni relativ mici — conține 
cablurile pentru racordare, plasate într-un compar- 
timent separat. Valiza are și o serie de găurele 
pentru răcire. 

Difuzorul, plasat in cea de-a doua valiză, este 
fixat pe un panou de lemn sau placaj, gros de 
1...2 cm, care are rolul de panou acustic. În capacul 
valizei se execută un decupaj, în dreptul membra- 
nej difuzorului, acoperindu-se apoi cu sită de sîrmă 
sau pinză decorativă. O altă soluţionare practică 
constă in construirea unei singure valize care adă- 
postește la transport chitara, în capacul valizei mon- 
tindu-se două difuzoare plate, precum și amplifica- 
torul realizat sub o formă compactă. 

Dăm in continuare datele de construcţie ale 
transformatoarelor. 

Transformatorul de reţea: secţiunea miezului 
10 cm?, tole E+I, intreţesute. Se bobinează primarul, 
care are 990 spire, cu sirmă de cupru izolată cu 
email, cu prize la spirele 495, 540, 660 corespunză- 
tor tensiunilor de 110 volţi, 125 volţi şi 150 volţi. 
Intregul bgbinaj se poate conecta la tensiunea de 
220 eri „eta sirmei e de 0,35...0,45 mm 
pentru prima şi a doua secţiune, de 0,25,..0,3 mm 
pentru a treia secţiune, iar mai departe, se comple- 
tează cu sirmă de 0,2... 0,25 mm diametru. Secun- 
darul de înaltă tensiune are | 200 spire (sau de 
2 X 1200 spire în caz că se folosește redresarea 
ambelor semiperioade) cu sirmă de cupru, izolată 
cu email de 0,2,..0,25 mm diametru. Secundarul 
pentru încălzirea filamentelor are 34 spire bobinate 
cu sirmă de cupru izolată cu email de 0,9.,. 1,2 mm 
diametru. În cazul redresării ambelor semiperioade 
se foloseşte un tub redresor tip EZ80 sau EZBI, cu 
catod, al cărui filament se alimentează paralel cu 
filamentele celorlalte trei tuburi. 5 


Transformatorul de ieşire: secțiunea miezului 
6 cm?, tole întreţesute E+I; se bobinează mai întîi 

o secţiune a secundarului de 50 spire cu sirmă de 
cupru izolată cu email de | mm diametru. Se izolează 
cu două straturi de pinză uleiată, apoi se bobinează 
o jumătate a primarului cu sirmă de 0,15...0,18 mm 
diametru, conținînd 2 000 spire. După două straturi 
de pinză uleiată se bobinează a doua secțiune a 
secundarului, care are tot 50 spire bobinate cu 
aceeași grosime de sirmă ca și prima secţiune. Se 
izolează de asemenea cu două straturi de pinză ule- 
iată, trecindu-se la înfășurarea a încă 2000 spire, 
care alcătuiesc cea de-a două jumătate a primaru- 
lui, După izolarea obligatorie cu două straturi de 
piînză uleiată se bobinează ultima secțiune a secun- 
darului tot cu 50 spire. 


Transformatorul de reţea și cel de ieșire se izo- 
lează între straturi, din sute în sute de spire 
(200... 400) cu hirtie parafinată, luată de la conden- 
satoarele bloc, astfel ca să nu se forțeze izolaţia 
sîrmei, E bine ca după bobinare ambele transfor- 
matoare să fie fierte timp de 5 minute în parafină, 

După bobinarea transformatorului de ieșire și 
introducerea tolelor se trece la legarea în fază a 
bobinajelor. Pentru aceasta e necesară o sursă de 
curent alternativ de tensiune mică, exemplu 
secundarul de 6,3 volți al transformatorultii de rețea, 
și un instrument de măsurat curent alternativ. Se 
alimentează prin secțiunea secundarului cu 6,3 volţi 
şi legindu-se în serie mai întii secţiunile secundaru- 
lui, se caută să se obțină o tensiune la capete cit 
mai mare (circa 18 volţi) corespunzind legării co- 
recte în serie a bobinajelor secundare. Se întrerupe 
alimentarea şi se leagă în serie într-un sens cele 
două secţiuni ale primarului. Precauţia întreruperii 
alimentării își are rostul ei. Fără această grijă, ama- 
torul poate fi electrocutat de către tensiunea înaltă 
apărulă în secundar. Se leagă instrumentul de 
măsurat la capetele libere ale celor două secţiuni 
inseriate ale primarului și apoi se introduce tensiu- 
nea de alimentare, trebuind să se citească pe instru- 
ment o tensiune de circa 500 volţi. Dacă nu se 

observă nimic pe instrument, inseamnă că sensul 
de legare al secundarelor nu este corect și deci 
se inversează. 

Amplificatorul corect executat, nu cere nici un 
fel de operaţie de reglaj, funcţionind corect de la 
prima probă. 


INSTRUMENTE „SCHELET" 


Datorită sistemului de culegere a sunetului direct 
de la strune, cu ajutorul traductorului piezoelectric 
sau electromagnetic, se pot construi instrumente 
muzicale care nu mai au nevoie de cutie de rezo- 
nanţă. În consecinţă. strunele sînt întinse doar pe 
o stinghie de lemn de esenţă tare (fag, stejar), pe 
care se fixează piesa de distanţare a strunelor (cor- 
darul), șuruburile pentru acordare, iar sub strune, 
traductorul (doza). De asemenea se poate construi 
cu destulă ușurință chiar un instrument similar unei 
chitare, tăindu-se conturul respectiv din placaj gros 
(de planșetă de desen școlară) sau scindură de lemn 
de esențăgiare. În figura 25 sint arătate cîteva forme 
de astfel de instrumente muzicale cu doză. Din punct 
de vedere electroacustic asemenea instrumente nu 
dau rezultate mai slabe decît instrumentele con- 
struite de fabrici de instrumente muzicale „cu tra- 
diţie“, întrucît- principala calitate a instrumentelor 
„adevărate“ — cutia de rezonanţă — nu mai are în 
cazul de faţă nici un rol. 

În afară de chitară, se pot construi prin folosi- 
rea strunelor respective, în format „schelet“, și 
următoarele feluri de instrumente: mandolină, 
banjo, balalaică, baiană, violină, vioară, violoncel, 
contrabas. Aspectul contrabasului, „schelet“ care 
se prezintă sub forma unui drug de lemn, este foarte 
amuzant față de sunetele pe care le emite. Instru- 
mentele „schelet“ pot suplini lipsa instrumentelor 
adevărate; costul lor e foarte mic, reducîndu-se la 

prețul „băţului“ respectiv, al celor cîtorva coarde 
și al accesoriilor care de asemenea sînt foarte ieftine. 
Dacă se folosește preamplificatorul de amestec („mi- 
xer“) din figura 26 se poate alcătui o orchestră 
numai din instrumente „schelet“, al căror sunet e 
redat prin același amplificator de putere. 

Pentru construcţia oricărui tip de instrument 
„schelet“ amatorul îşi va procura corzile și acce- 
soriile necesare de la magazinele de specialitate. 
Lăţimea instrumentului poate fi exact cit lăţimea 
locului ocupat de strune. Nu este necesar să se 
meargă pe linia miniaturizării exagerate prin îngus- 
tarea instrumentului, Aceasta ar implica o apropiere 
prea mare a strunelor între ele, ceea ce ar crea 
posibilitatea erorilor de interpretare, a apariţiei de 
sunete false. Lungimea instrumentului e dictată de 
lungimea corzilor. 


După confecționarea instrumentului și probarea 
jui, se demontează lemnul stinghiei, iar instrumen- 

tul se vagbăițui și lăcui (cu soluție de șerlac în 
spirt), pentru a nu fi afectat de umezeală și a obţine 
un aspect plăcut. După aceea se asamblează totul 
la loc și se folosește după dorinţă. Deoarece aceste 
instrumente sint mult mai expuse la lovituri decit 
cele „adevărate“, e necesar să fie protejate în huse 
de pinză groasă sau cutii de protecţie, confecţionate 
din placaj. 


GAMA DIATONICĂ ȘI GAMA TEMPERATĂ 


Puţini sint amatorii de muzică care știu că 
gamele muzicale pot fi de două feluri: diatonice 
și temperate. 

Diferenţa dintre cele două feluri de game rezultă 
din posibilitatea unor instrumente muzicale de a 
emite un șir mai larg sau mai restrins de sunete. 
Astfel se consideră — din punct de vedere al inter- 
pretării în gamă temperată — că instrumentele cu 
claviatură au diezii și bemolii integrați într-un 
număr redus de clape, de exemplu nota Do diez e 
egală cu Re bemol, iar Re diez e acționată de aceeași 
clapă cu care se obţine nota Mi bemol etc. În gama 
diatonică, specifică instrumentelor de suflat, există 
șapte tonuri (ca și în gama temperată) și patruspre- 
zece semitonuri, pe cîtă vreme în gama temperată 
există doar douăsprezece semitonuri. În acest fel, 
in gama diatonică există de exemplu diferenţa între 
Do diez și Re bemol. De aceea atunci cind de exem- 
plu se interpretează un concert de pian, orchestra 
care acompaniază pianul trebuie în mod obligato- 
riu să se adapteze sistemului de gamă temperată. 
În alte cazuri se foloseşte (atunci cînd se interpre- 
tează de către o orchestră muzică compusă în mod 
special numai pentru orchestră) gama diatonică. 
care permite obţinerea unui conţinut sonor mai colo- 
rat, mai plin de tonuri. În construcţiile prezentate 
în lucrarea de faţă se preferă totuşi sistemul gamei 
temperate, propriu instrumentelor cu claviatură. 

În tabelul de mai jos se arată, în funcție de inter- 
valul dintre tonurile gamei, diferența de frecvență 
în cazul gamelor temperate și diatonice. 


et Denumirea 4 Raportul frecvenţelor k | 
gama temperată gama diatonică 

Do —Re | Secundă | 1:1123 | 9: 21425. | 

Do — Mi Terţă | : 1,262 | 5: 1,950 | 

Do — Fa Cvartă 121,835 | 4: : 1:333 | 

Do — Sol Cvintă 1:1498 | 3: ::1,500 1 

| Do—La Sextă | 1:1,682 | 5 21667 | 

Do — Si Septimă | 1:1,885 | 15: 1,875. Ti 
Do — Do Octavă | 122.000 | 1: : 2,000 

1 

Întrucît există diferențe importante de frecvență 
intre semitonurile gamei temperată și gama diato- 
nică, trebuie să se țină seamă și de această parti- 
cularitate atunci cînd se realizează acordarea unui 
instrument electronic muzical, la fel ca și atunci cînd 
el cîntă într-un ansamblu orchestral. Urechea ome- 
nească, chiar neformată din punct de vedere muzi- 
cal, simte diferenţa dintre două tonuri muzicale apro- 
piate ca frecvenţă chiar cînd ele sînt diferenţiate 
sub 0,5%, adică diferențe pînă la circa 1/10 din- 
tr-un semiton. Urechea muzicală „formată“, adică 
a unui om care ştie să cînte bine la un instrument 
muzical sau e amator „serios“ de muzică, simte dife- 
renţe de frecvenţă pînă la 0,3%, adică circa 1/14 
dintr-un semiton. Aceste diferențe, de exemplu 
între tonul emis la „unison“ (pe aceeași frecvență) 
şi un instrument care are intenţia de a emite aceeași 
frecvenţă, dar o emite „pe alături“, îl pun într-o 
evidenţă neplăcută, aceea de a cinta fals. În anu- 
mite cazuri se mai admite împărţirea distantelor 
semitonurilor gamei diatonice în cite două inter- 
vale mai mici, denumite intervale de comă, inter- 
vale care se folosesc foarte rar, În legătură cu emi- 
terea puţin diferită ca frecvenţă a unor tonuri muzi- 
cale a unui instrument solist față de felul cum e 
acordată orchestra se pot cita încă două cazuri 
care au fost folosite în scopuri estetice în muzică, 
fără a da naștere la note false, ci la o strălucire 
suplimentară a interpretării unor artiști de mare 
valoare artistică, stăpini desăvirșiţi ai artei de a 
cînta. Primul caz, denumit scordatura, constă în 
interpretarea părţii solistice, acordată ceva mai sus 
(cu mai puţin de 0.25%) faţă de restul orchestrei 
care acompaniază. Cel dintii compozitor care și-a 
interpretat astfel concertul scris pentru vioară a fost 
Paganini, invidiat și admirat de contemporanii săi, 
care nu-i pricepeau secretul de a „fermeca” publi- 
cul. În același fel, în domeniul muzicii vocale, unii 
cîntăreți au obţinut printr-o muncă perseverentă 
îndeminarea de a depăși doar cu cîțiva herţi sune- 
tele cerute de partitură, realizind o mare valoare 

emoţională. În cazul instrumentelor electronice mu- 
zicale, un fapt e cert : se cere o foarte precisă acor- 
dare și o „fugă“ a frecvenței de acordare total 
insesizabilă, întrucît „urechea nu înșeală“, cum spune 
proverbul, mai ales cind e vorba de ascultat muzică 
cîntată de alţii! Pentru a se obţine efecte de scor- 
datură e necesar să se facă probe de etalonare în 
prealabil cu orchestra. În unele cazuri, mai ales în 
cazul interpretării unor programe de muzică uşoară 
de amuzament „cu efecte”, se poate încerca inter- 
pretarea cu ajutorul instrumentului puţin dezacor- 
dat în totalitatea lui, fie acordat diferit față de notă, 
altfel decit ar fi normal să fie acordat, obţinindu-se 
efecte foarte caraghioase; de pildă sunetul dat de 
o orchestră alcătuită din muzicanți beţi, pianină 
dezacordată sau instrumente deteriorate, Bineinţe- 
les, pentru amuzament, asemenea efecte sînt bine 
venite, insă perseverarea pe această cale duce la 
siricarea auzului muzical. 


INSTRUMENTE ELECTRONICE MUZICALE 


GENERATOARE DE TON 


În instrumentele electronice muzicale se folosesc 
pentru obţinerea tonurilor muzicale unul sau mai 
multe generatoare de ton. În funcţie de numărul 
generatoarelor de ton, instrumentele pot emite fie 
cite un singur ton. unul după altul, la acţionarea 
claviaturii. atunci cînd au numai un generator de 
ton (instrument „sololon” sau „uniton“), fie mai 
multe sunete în același timp, realizindu-se și acor- 
duri (instrument „pluriton“ sau „multiton“) atunci 
cind instrumentele dispun de mai multe generatoare 
de ton. 

Din punct de vedere constructiv, instrumentele 
care au un singur generator de ton sînt uşor de 
construit și de reglat. În schimb oferă posibilităţi 
limitate de interpretare, prezentind interes doar 
pentru interpretarea unui fragment solistic, în cadrul 
unui ansamblu ceva mai mare de instrumente „ade- 
vărate“. Schimbarea frecvenţei generatorului de ton 
(construit cu un tub electronic sau un tranzistor) se 
face prin schimbarea valorii unor rezistenţe, care 
sint comutabile în schema generatorului, prin inter- 
mediul claviaturii. Un alt dezavantaj al instrumen- 
telor cu un singur generator îl constituie apariţia 
unor pocnituri care se aud în difuzor, atunci cînd 
trece de la o notă la alta, datorită comutării. 

Instrumentele electronice care pot emite mai 
multe tonuri în același timp constituie cea mai bună 

soluţie din punct de vedere al posibilităților de in- 
terpretare, instrumentul respectiv putind fi folosit 
ca Instrument principal sau de acompaniament. Deși 
mult mai complicate din punct de vedere construc- 
tiv, ele sint foarte ușor de reglat, prezintă stabili- 
tate mult mai bună decit a instrumentelor cu un 
singur generator de ton, iar relativa complicaţie a 
schemei, cu multe circuite electronice, tuburi sau 
tranzistoare, e compensată de repetarea în mai 
multe exemplare a unor blocuri tipizate. Sunetul ob- 
ținut de instrumentele cu mai multe generatoare e 
foarte frumos, timbrul sunetelor poate fi schimbat 
după dorinţă, astfel ca să se obţină fie imitarea 
timbrului unor instrumente „adevărate“, fie obține- 
rea unor sunete artificiale, 

Unele instrumente muzicale electronice. în spe- 
cial cele foarte simple, cu un singur generator, con- 
struite cu tranzistoare, acţionează direct în difuzor. 

În cazul instrumentelor cu mai multe generă- 
toare se folosește un amplificator de putere, care 
acționează unul sau mai multe difuzoare. Ca ampli- 
ficator de putere se poate folosi montajul de ampli- 
ficator destinat chitarei electronice. Este foarte im- 
portant să se folosească un amplificator de bună 
calitate cu etaj final simetric (cu două tuburi elec- 
tronice -finale în contratimp), pentru a se elimina 
distorsiunile neliniare, armonică de gradul doi și 
distorsiunile de amestec între frecvențele joase şi 
inalte (de „intermodulaţie“). Prin folosirea unui 
ampliticator de calitate îndoielnică sau etajele de 
audiofrecvență ale unui aparat de radio ieftin, su- 
netul instrumentului electronic e distorsionat, lipsit 
de strălucire. Puterea utilă a amplificatorului pentru 
o sală de dimensiuni mijlocii trebuie să fie de 
10...15 waţi. Într-o încăpere mai mică se poate 
folosi același amplificator, dar cu nivelul de ampli- 
ficare redus. Pentru săli foarte mari sau audiții în 
aer liber, e necesar un amplificator de 25 . . . 500 waţi 
și un număr mare de difuzoare. Asemenea audiții 

destinate spectacolelor cu mult public se fac de 
obicei pe estrada unui teatru echipat cu o insta- 
laţie de sonorizare, astfel că nu merită să se con- 
struiască asemenea amplificatoare. 

Indiferent de tipul instrumentului electronic 
muzical, partea cea mai importantă e generatorul de 
ton de audiofrecvență. El trebuie să fie cît mai sta- 
bil, robust în funcționare, ușor de reglat, simplu, cu 
minim de piese și circuite electronice și să fie cît 
mai ieftin, El poate fi construit fie cu tuburi electro- 
nice — cu ajutorul cărora se obţin cele mai bune 
rezultate din punct de vedere al solidităţii — fie cu 
tranzistoare — care deși permit obținerea de mon- 
taje miniaturizate, au instabilitate pronunţată în 
funcţie de temperatură. 

În etapa actuală sint cunoscute foarte multe 
scheme de generatoare de audiofrecvenţă. În 
figura 27 sint arătate citeva scheme, atît cu tuburi 
electronice, cît și în variantă tranzistorizată. Sche- 
mele 27 a, b, c, sînt scheme clasice de oscilatoare 
LC; din care 27a, are oscilatorul după schema în 
trei puncte, 27 b, în montaj cu reacție inductivă, 
27 c, montaj în trei puncte cu reacţie pe catod (sau 
emitor). Schemele 27 d și e sint oscilatoare clasice 
RC. Obţinerea reacției la oscilatoarele din figura 27 b, 
în caz că oscilatorul nu funcţionează, se face prin 
inversarea legăturilor uneia din bobine, iar la osci- 
latoarele de tip RC (figura 27 d și e) prin folosirea 
tuburilor electronice cu coeficient mare de ampli- 
ficare (60... 100) sau a tranzistoarelor cu factor f 
mai mare de 50. Funcționarea stabilă fiind legată 
de existența a patru circuite RC, faţă de trei cît 
se obișnuiesc în montajele cunoscute de amatori, 
atenuarea produsă de circuitele RC e foarte mare și 
trebuie compensată de un mare factor de amplifi- 
care, pentru a se obține oscilație. Datorită multor 
piese necesare, oscilatoarele RC se folosesc doar 
în cazuri speciale (generatoare „vibrato“). 

Schimbarea frecvenţei generatorului se face cu 
ajutorul rezistenţei R, care e un potențiometru semi- 
reglabil. Întrucit pentru acordarea instrumentului 
muzical electronic cu un singur generator e nece- 
sar să se obţină o serie de citeva zeci de tonuri, se 
folosesc o serie de potenţiometre semireglabile, 
comutabile prin claviatură, și anume pentru fiecare 
ton muzical cîte unul. Întrucît potenţiometrele se- 
mireglabile sînt scumpe, se poate folosi metoda indi- 
cată la acordeonul cu tranzistor (pagina 60) de 
construire a unor rezistenţe simple bobinate, care 
se leagă în serie — pentru obţinerea valorii nece- 
sare — cu rezistențe chimice. În cazul instrumen- 
telor „multiton“ se folosește aceeași metodă, sau 
se montează în serie cu potenţiometrul o rezistenţă 
fixă, a cărei valoare se alege astfel ca tonul muzi- 
cal dorit să se obţină cu ajutorul potențiometrului 
plasat cam la jumătate din cursă. Potenţiometrul 
va avea valori cuprinse între 10 kiloohmi și 50 kilo- 
ohmi. 

Pentru obținerea unei stabilităţi sporite, atit în 
cazul oscilatoarelor LC cit și RC cu tuburi electro- 
nice, e necesar să se ia următoarele precauţii 
constructive : 

Tuburile vor fi alimentate cu tensiuni anodice 
mici (75...100 volţi). Înainte de concert, instru- 
mentul electronic muzical va fi conectat la reţea 
cel puţin un sfert de oră înainte, pentru ca montajul 
să intre în regimul termic obișnuit. Soclurile folo- 
site vor fi de bună calitate. preferabil ceramice, 
sau cel puţin de bachelit. Condensatoarele fixe care 
pot fi de dimensiuni mici — la 160 volţi tensiune 
de funcţionare — vor fi preferabil cu mică (format 
„caramelă“). Rezistenţele — deși ar trebui să aibă 
o putere de 0,1...0,25 watt — vor fi alese de 
0,5... watt. Se vor prevede orificii pentru wenti- 
laţie — mai ales la instrumentele multiton, unde 
prin marele număr de tuburi electronice pe care îl 

conţin, se degajă o cantitate mare de căldură, ce 
influențează negativ asupra stabilităţii acordării 
instrumentului. Se va prevedea un reglaj al acor- 
dării generale (potențiometrul bobinat plasat pe cir- 
cuitul anodic general al oscilatoarelor). Bobinele 
oscilatoarelor LC se vor ecrana una faţă de cea- 
laltă și se vor plasa cît mai distanțat de tuburi. Nu 
se vor folosi ca miezuri la bobine ferite permalloy 
sau mumetal. intrucit își schimbă proprietăţile mag- 
nelice în funcţie de temperatură, iar instrumentul 
„multiton“, în timpul concertului, se poate dez- 
acorda neuniform, neputindu-se obţine readucerea 
în registrul normal, din reglajul acordului general. 

Confecţionarea bobinelor oscilatoarelor este 
foarte uşoară, întrucit se folosesc carcase făcute din 
carton sau pertinax lipit, pe care se bobinează citeva 
sute de spire ca pe mosoarele cu aţă. (Descrierea 
completă se găsește la pagina 100.) Miezul magnetic 

e alcătuit din bucățele suprapuse de tolă de fero- 
siliciu, lipite între ele cu nitrolac, astfel ca să alcă- 
tuiască un bloc, care poate fi introdus în interiorul 
bobinei, fixindu-se în momentul reglajului cu vopsea 
sau ceară roşie. 

g Pentru un instrument muzical mai complex, cu 
cinci-șase octave, fiecare octavă cuprinzind 12 to- 
nuri, ar fi necesare, dacă s-ar face pentru fiecare 
ton cite un generator, între 60...72 generatoare. 
cu alte cuvinte o cheltuială foarte mare. În acest 
caz se folosește o metodă ingenioasă și anume se 
construiesc 12 generatoare corespunzind octavei 
celei mai de sus care trebuie conținută în instru- 
ment, de exemplu octava 4 a pianului, generatoa- 
rele fiind acordate în intervalul de frecvențe de 
2095 ...3 520 herţi. Oscilatoarele, în număr de 12, 
se realizează cu ajutorul a șase tuburi duble triode, 
bobinele avind dimensiuni foarte mici. Pentru ob- 
ținerea octavelor inferioare se folosesc divizoare 
de frecvenţă cu factorul de divizare !/, cîte un di- 

vizor pentru fiecare octavă pornind de sus in jos. 
Fiecare divizor are nevoie de două sau trei tuburi 
electronice, tot duble triode, astfel ca să se poată rea- 
liza cu un număr mult mai mic de tuburi o orgă 
electronică, cu economie evidentă de preţ, spațiu 
și piese. În cazul folosirii tranzistoarelor, construcția 
poate avea dimensiuni mult mai mici, în schimb 
trebuie luate măsuri eficace de etanșeitate a mon- 
tajului faţă de variațiile bruşte de temperatură. Cu 
alte cuvinte, pe cîtă vreme la montajele de instru- 
mente electronice, cu tuburi electronice, se pune 
accentul pe o cît mai bună ventilare, la montajele 
asemănătoare cu tranzistoare e necesar ca instru- 
mentul să adăpostească într-o incintă etanșă (pre- 
ferabil de lemn gros) tranzistoarele, bineînțeles la 
un loc cu restul pieselor. Tranzistoarele pot fi de 
orice fabricaţie, de putere mică (50... 200 miliwaţi), 
dindu-se preferință tranzistoarelor cu siliciu, care 
sînt mai puţin sensibile la variațiile de tempera- 
tură. Pentru oscilatoare sînt preferabile tranzistoare 
cu siliciu, dar pentru divizoarele cu frecvenţă sint 
foarte bune și tranzistoarele cu germaniu, caracte- 
ristica principală a montajelor de divizare fiind 
aceea că funcţionarea lor nu depinde prea mult de 
temperatura mediului ambiant. 

Oscilatoarele descrise în capitolul de față gene- 
rează o tensiune de audiofrecvenţă de formă sinu- 
soidală, corespunzătoare ca sunet timbrului dat de 
flaut. Pentru obţinerea altor timbre de instrumente 
forma sinusoidală trebuie prelucrată cu ajutorul 
unor circuite electronice de formare, care schimbă 
forma semnalului sinusoidal după dorință, dindu-i 
formă rectangulară, trapezoidală, de dinte de fe- 
răstrău, prin aceasta obținindu-se posibilităţi practic 
nelimitate de imitare a sunetelor date de alte in- 
strumente muzicale. sau timbre complet noi. 

Oscilatoarele se pot construi insă chiar de la 
început pentru a da o formă nesinusoidală a ten- 

siunii de audioirecvenţă, fie prin folosirea scheme- 
lor LC, în care se forțează gradul de reacţie (obţi- 
niîndu-se generatoare blocate), fie construindu-se 
scheme de multivibratoare, care dau formele spe- 
cificate mai sus ale tensiunii de audiofrecvenţă 
(fig. 28a și b). 


CONSTRUCȚIA CLAVIATURII 


p Partea constructivă care ridică multe probleme 
în realizarea unui instrument electronic muzical e 
de bună seamă claviatura. 


. Spre deosebire de instrumentele muzicale cla- 
sice, unde claviatura servește la percuţia coardelor 
(pian, clavecin) sau la trimiterea aerului comprimat 
în cavitățile rezonante (la armonium. acordeon sau 

orgă), claviatura instrumentelor electronice serveşte 
pentru acționarea unor contacte electrice, prin care 
se comută diverse circuite electronice, care la rîndul 
lor produc frecvențe audio diferite. 

De construcţia claviaturii depinde în mare mă- 
sură și calitatea interpretării unei bucăți muzicale. 
Oricit ar fi de iscusit executantul, obișnuit să cînte 
pe un instrument clasic, cu claviatura construită de 
fabrică, nu poate obţine rezultate cît de cît satis- 
făcătoare cîntind pe un instrument electronic a 
cărui claviatură „merge greu“, se blochează, nu 
asigură contacte bune electrice, are inerție, sau 
vibrează, producind repetări supărătoare ale unui 
ton muzical oarecare, scîrțiie sau — amuzant pentru 
privitori — se desface în bucățele în timpul unui 
concert ! 

Claviatura, alcătuind punctul cel mai nevralgic 
al construcţiei unor instrumente, e necesar pentru 
realizarea ei să se depună un mare volum de muncă 
serioasă, atenţie, curăţenie şi precizie, pentru ob- 
ținerea unor rezultate bune și durabile. 

Pentru instrumentele simple, cum e acordeonul 
cu tranzistor, e necesară o claviatură redusă la cea 
mai simplă expresie, reprezentată în figura 29 a şi b. 

Ea e alcătuită din clape făcute din pertinax, fixate 
la un capăt al lor — nu pe cel pe care se apasă — 
cu ajutorul unor şuruburi de lemn (holțșuruburi). 
Clapele pentru accidenți — diezi şi bemoli — sînt 
mai scurte și acoperite pe partea vizibilă — pentru 
a avea relief — cu bucăţi de placaj, pertinax gros, 
sau carton, care se vopsește în negru. Fixarea se 
face prin lipire cu nitrolac după ce în prealabil bu- 
căţile de pertinax și lemn au fost frecate cu hîrtie 
sticloasă (glaspapir — șmirghel), ca să se îndepăr- 
teze stratul de lac care împiedică obţinerea unei 
bune aderenţe. După aplicarea nitrolacului pe pie- 
sele care se lipesc, acestea se suprapun și se string 
în menghină, între două șipci (intercalîndu-se bu- 
căţi de carton) lăsindu-se să se usuce timp de cel 
puţin 5...6 ore. 

Clapele sint acţionate prin elasticitate. Sub ele 
sint fixate perechile de contacte. Pentru ca clapele 
să nu se rupă din cauza apăsării, capătul liber al 
lor se reazemă pe limitatoare simple de cursă. 

Partea cea mai delicată a claviaturii sînt pe- 
rechile de contacte. Dacă sint executate superficial, 
în grabă și cu materiale necorespunzătoare, ele vor 
constitui o sursă de defecte repetate destul de des, 
care în loc să-l bucure pe posesor, îi va pricinui 
mult necaz și bătaie de cap. 

Perechile de contacte (figura 30) sînt alcătuite 
din mici benzi de oţel, care la un capăt al lor au 

fixate prin nituire, ni- 
Nit de argint turi de argint. Ca ma- 
E? terial de construcție se 


foloseşte panglică de 

e oțel de la arcuri stri- 
Lamele de otel p cate de TESSOEME pres 
ferabil cît mai îngustă. 

Fig. 30. Înainte de tăiere și în- 

doire la formatul dorit, 
arcul de ceasornic se decălește prin încălzire în fla- 
cără, după înroșire lăsindu-se să se răcească lent în 
aer. Materialul astfel decălit poate fi ușor tăiat cu o 
foarfecă, găurit la ambele capete, la un capăt pentru. 

capsare, şi la celălalt pentru nituire. Pentru con- 
tacte se folosesc nituri de argint obţinute prin 
tăierea în fișii înguste a unei bucățele dintr-un 
obiect oarecare de argint, de exemplu o linguriţă, o 
monedă veche sau un inel. Argintul se prelucrează 
uşor prin ciocănire, aducîndu-se bucata decupată la 
forma de sirmă ; pentru obținerea contactelor, sirma 
de argint astfel obţinută, cu un diametru de circa 
2...3 mm, se taie în bucăţi egale ca lungime, de 
circa 3 mm, care la jumătate din lungime (la 1,5 mm) 
se subţiază în vederea nituirii. Nituirea se face cu 
ajutorul unui ciocănaș mic, ca cele existente în 
trusele de traforaj. Acesta este lăsat să cadă prin 
proprie greutate pe capătul subţiat al nitului, trecut 
prin orificiul subţire al lamelei de oţel. Nituirea se 
face pe un suport de fier. Se va verifica după ni- 
tuire, cu atenţie. starea lucrării efectuate, nilul de 
argint neavînd voie să fie fixat superficial, să joace. 
În caz că amatorul nu poate procura argint, va fo- 
losi — cu rezultate ceva mai slabe — diverse metale 
„inoxidabile“ — de exemplu alpaca, nichel etc. În 
nici un caz nu se recomandă folosirea pentru con- 
lecţionarea niturilor de contact a aluminiului, fie- 
tului, zincului, cuprului care se oxidează foarte 
uşor. 

După nituire, plăcuțele cu contacte se îndoaie 
după forma indicată în figura 30 și apoi se călesc. 
Pentru aceasta, fiecare lamelă se ţine cu ajutorul 
unui cleşte in flacără pînă la înroșire. În momentul 
cînd înroșşirea plăcuței este uniformă, ea se aruncă 
într-un vas cu apă rece. O eventuală murdărire a 
contactului de argint se îndepărtează prin frecare 
cu hîrtie sticlată cu granulaţie fină. În viitor, pentru 
curățirea contactelor — după ce aparatul se utili- 
zează un timp oarecare și se simte nevoia unei in- 
tervenții — se foloseşte o pensulă mică, muiată în 
alcool sau benzină ușoară, 

Înainte de montare, cu ajutorul unei pile de cea- 
sornicărie se ajustează nitul (fixat pe lamela lungă) 
astfel ca să aibă o formă conică. Celălalt nit al 

perechii de contacte trebuie să aibă o formă plată a 
suprafeţei de contact. 

În figura 31 se dau dimensiunile clapelor — și 
anume partea vizibilă, care rămine vizibilă după 
acoperirea părții de sus a claviaturii cu o stinghie 
de lemn, la fel ca și la instrumentele muzicale 
„adevărate“. Partea vizibilă a claviaturii — deci cea 
cotată în figură — are clapele mari vopsite în alb 
(vopsea nitrocelulozică sau material plastic lipit) 
şi clapele accidenţilor, în relief, vopsite în negru. 
Toate clapele — făcute din pertinax — sînt mai 
lungi cu circa 30 mm decit cotele indicate în desen. 
Nu se va îngusta în nici un caz lăţimea indicată a 
clapelor, întrucit altfel se poate ca executantul să 
apese cu un singur deget. din greșeală, două sau 


mai multe clape. 
= 

Tot în figura 3! se arată felul cum se asam- 
blează claviatura. Numărul de clape depinde de 
instrumentul care se construiește, De pildă, pentru 
un acordeon cu tranzistor se vor monta maximum 
două octave (24 clape). Iar pentru orgă electro- 
nică, cel puțin trei octave (36 clape). În cazul orgii 
electronice există posibilitatea schimbării prin co- 
mutare a timbrului sunetului şi o claviatură cu prea 
multe clape, în acest caz, nu-şi justifică prezenţa. 

În cazul construirii unei orgi electronice se re- 
comandă confecţionarea altui tip de claviatură, 
asemănătoare ca fel de construcţie cu claviatura 
pianului. În figura 32 e arătat felul de construcţie, 
cotele clapelor fiind aceleași ca şi la cele confec- 
ționate din pertinax; iar materialul de construcție 
este scîndură de lemn de fag de |...2 cm grosime, 
Spre deosebire de claviatura din pertinax, care e 
acționată prin flexibilitatea materialului, clapele de 
lemn sînt rigide, basculante și readuse în poziţia de 
repaus cu ajutorul unui resort spiral. Pentru ca zgo- 
motul produs de acţionarea claviaturii să fie cit mai 
redus' se lipesc fișii de pislă pe stinghiile pe care 
se reazemă clapele, şi de asemenea, orificiile 

clapelor se parafinează. La asamblarea ambelor va- 
riante de claviatură, atunci cînd se fixează clapele 
la locul lor, se folosesc bucăţi de carton groase de 
| mm, care le distanțează, astfel ca să nu se frece 
între ele, lateral. După asamblarea claviaturii, bu- 
căţile de carton se scot. La claviatura făcută din 
lemn există posibilitatea reglării presiunii de acţio- 
nare a fiecărei clape în parte, prin stringerea sau 
desfacerea arculețului spiral care servește la adu- 
cerea în poziţia de repaus. Se va căuta să se ob- 
lină — ţinîndu-se seamă și de contrapresiunea dată 
de arcurile contactelor — o uniformitate cit mai 
mare a reglării întregii claviaturi, care trebuie să 
fie acționată cu ușurință (dar nici exagerată), fie- 
care clapă fiind acţionabilă cu o presiune de citeva 
zeci de grame. Claviatura confecționată din lemn 
are marele avantaj că poate fi ușor demontată in 
vederea curăţirii sau reglării contactelor, operaţie 
care trebuie efectuată din cînd în cind. 

Marginea claviaturii se acoperă cu o ramă din 
lemn sau placaj, confecţionată dintr-o bucată sau 
din stinghii asamblate. Rama trebuie să aibă ace- 
lași nivel cu nivelul clapelor albe în poziţie de 
repaus, 


ACORDEON CU TRANZISTOR 


Cu un minim de piese și cu o doză ceva mai 
mare de atenţie și răbdare se poate construi acor- 
deonul electronic cu tranzistor, a cărui schemă de 
principiu se poate vedea în figura 33. 

Acordeonul este un oscilator LC cu tranzistor, 
a cărui frecvenţă poate fi modificată în limite destul 
de largi cu ajutorul unor rezistenţe incluse în cir- 
cuitul de reacție și de polarizare a bazei, printr-o 
claviatură simplă. 

În funcţie de tranzistorul folosit, acordeonul 
poate fi construit sub o formă miniaturală — pute- 

rea modulată fiind mică, dar suficientă pentru au- 
diţii într-o cameră obișnuită de locuit. În acest caz 
se foloseşte un tranzistor care poate disipa pe co- 
lector 150...300 miliwaţi, de exemplu I113, I114, 
II15, OC821, OC72, SFT123 etc, 

O variantă, oferind un nivel sonor mai mare, 
poate fi realizată prin utilizarea unui tranzistor 


Nivel sonor Registru 
Poq- 


CLAVIATURÀ 


Fig. 33. 


OC30, II3A. TI3B. TI3B, 0D604, T120! etc., cu ajutorul 
cărora este posibilă acționarea unui difuzor mai 
mare, de un watt. 

A treja variantă, care poate acționa un difuzor 
de putere și mai mare, pentru audiții în aer liber 
sau în săli de audiție de dimensiuni mari, se reali- 
zează prin folosirea unui tranzistor de putere, de 
exemplu oricare din grupa I4, OCIG etc. 

În funcţie de tranzistorul folosit, unele particu- 
larităţi şi valori ale schemei se schimbă. Astfel, cu 
un tranzistor de putere mică, consumul bateriei este 
foarte redus, putindu-se folosi baterii de format mi- 
niatură. Pentru tranzistorul de 1...3 waţi e nece- 
sar să se folosească, ca și în cazul variantei cu 
tranzistor de 5,..20 waţi, baterii cilindrice mari, 
care se folosesc la lanternele de vinătoare. 

O altă piesă care suferă modificări importante 
de la o variantă la alta e transformatorul prin care 

se cuplează difuzorul, care serveşte și ca bobinaj 
de oscilator. 

Pentru varianta cu tranzistor de mică putere. 
transformatorul se bobinează pe un miez de tole de 
ferosiliciu cu secțiunea de circa | cm?, Secțiunea 
AB are 700 spire cu sîrmă de cupru izolată cu email. 
de 0,15...0,2 mm diametru. Secţiunile BC, CD, DE, 
EF, se bobinează în continuare cu acelaşi fel de 
sirmă şi au fiecare cite 100 spire. La punerea în 
funcțiune a montajului se tatonează priza unde tre- 
buie legată baza tranzistorului pentru obținerea 
unui ton cit mai bun și o acoperire cit mai largă 
și uniformă a gamelor muzicale. Secundarul pentru 
conectarea difuzorului are 50+50+50 spire bobi- 
nate cu sirmă de cupru izolată cu email de 
0,35...0,5 mm diametru. La încercarea montajului 
se latonează de asemenea numărul optim de spire 
al secundarului, care asigură o audiție maximă în 
difuzor. 

Variania a doua a montajului, cu tranzisior de 
l... 3 waţi, folosește un transformator cu următoa- 
rele date: secţiunea miezului: 2.,.3 cm?. Primar 
3004+50+50+50+50 spire, bobinate cu sirmă de 
cupru izolată cu email de 0,25... 0,35 mm diametru, 
Secundarul are trei secţiuni egale, a cite 30 de spire 
cu sîrmă de cupru izolată cu email de 0,5...0,7 mm 
diametru, 

Varianta a treia, cu tranzistor de putere mare. 
are un transformator cu secţiunea miezului de 
4...6 cm?. Primarul are 150 spire cu sirmă de cupru 
izolată cu email de 0,6...0,8 mm diametru, bobi- 
nîndu-se în continuare 254+25+25+25 spire cu sîrmă 
de 0,25...0,35 mm diametru. Secundarul are trei 
secțiuni egale, a cite 25 spire cu sirmă de 
0,8...1,2 mm. 

Schema de principiu rămine valabilă pentru toate 
trei variantele. 

Alte modificări sint următoarele : potenţiometrul 
bobinat din circuitul emitorului, neapărat necesar 

pentru acordarea generală a instrumentului. atunci 
cînd el este acompaniat de o orchestră, va avea în 
cazul primei variante o valoare de 100...200 ohmi, 
pentru varianta a doua circa 10...25 ohmi, pentru 
varianta a treia circa 10 ohmi, 

Condensatoarele care șuntează primarul trans- 
formatorului au pentru primele două variante valoa- 
rea indicată în schemă. Pentru varianta a treia se 
folosesc condensatoare de 0,5, | şi 2 microfarazi. 

În secundarul transformatorului se foloseşte © 
metodă simplă de obținere a trei trepte de reglare 
a nivelului sonor, prin înserierea unor rezistențe 
— care pot fi şi de un sfert de watt — sau bobinate 
de amator cu sirmă de rezistență, pe un suport oare- 
care. Nivelul sonor poate fi reglat şi prin includerea 
unui număr mai mare sau mai mic de spire din 
secundar, în acest caz secundarul avînd mai multe 
prize decit cele indicate în text, astfel ca să se 
poată alege după dorinţă cele trei trepte ale nive- 
lului audiţiei. 

Schimbarea frecvenţei oscilatorului în funcție 
de tonurile sau semitonurile dorite se face prin 
includerea unor rezistenţe, una cite una, prin cla- 
viatură. Valoarea rezistențelor (în schemă notate 
cu RI...R17, deși se pot monta mult mai multe. 
pentru acoperirea unei game mai întinse) se deter- 
mină prin tatonări, atunci cînd se montează instru- 
mentul. Orientativ, pentru prima variantă, se folo- 
sesc valori între 10. .. 200 kiloohmi, pentru varianta 
a doua între un kiloohm și 20 kiloohmi, iar pentru 
varianta a treia, 20. ..5000 ohmi. Valorile precise 
ale rezistenţelor nu se pot indica, deoarece ele 
depind de tranzistorul folosit și factorul B. precum 
și numărul de spire al înfășurării de reacție. Pentru 
acordarea instrumentului se folosește un potenţio- 
metru de valoare acoperitoare pentru variante 
respectivă, potenţiometru a cărui cursă de 270 se 
etalonează prin măsurare. Potenţiometrul se pla- 
sează în locul claviaturii, notindu-se valorile apro- 


ximative, legate de tonurile sau semitonurile care 
se doresc obţinute. Cu ajutorul acestor valori citite, 
numai în scop orientativ, se poate trece la acorda- 
rea instrumentului, prin bobinarea de rezistențe pe 
suporturi de pertinax (situaţie posibilă numai pentru 
acordeonul electronic de putere mare, unde valo- 
rile rezistenţelor sint mici), sau prin înserierea unor 
rezistențe de valoare mare cu rezistențe de ajus- 
tare, bobinate, cu ajutorul cărora se face acordarea 
precisă. În momentul cînd se face acordarea, e de 
dorit ca în încăpere să fie o temperatură de circa 
18...20°C, punîndu-se cursorul potenţiometrului 
plasat în circuitul emitorului, într-o poziţie mediană, 
aceasta pentru ca atunci cînd se acordează instru- 
mentul în general după o orchestră, sau temperatura 
mediului ambiant unde se cîntă e diferită, să existe 
posibilitatea de a se modifica acordarea generală 
a instrumentului. 
În figura 34 e arătat felul în care se poate 
construi acordeonul electronic cu tranzistor. Cutia 
se dimensionează în 
REGGAE Siră pe ProrEcȚIE funcţie de cotele di- 
Ma rea ESEU fazoni E de dorit 
ca lățimea celor trei 
compartimente care 
o alcătuiesc să fie 
aproximativ egală 
cu lățimea sau dia- 
metrul membranei 
difuzorului. Pentru 
realizarea unei con- 
strucţii compacte, e 
de dorit ca membra- 
na să fie eliptică, 
deși poate fi folosit 
Fig. 34 şi orice tip de difu- 
zor cu membrană co- 
nică. În cazul folosirii unui difuzor IFM9 se pot 
construi primele două variante de montaj. În cazul 
folosirii unui oscilator de putere mare, se preferă 
folosirea unui difuzor cu membrană eliptică ceva 

Fig. 35. 


mai mare, sau două difuzoare cu membrană conică, 
de 10...15 cm diametru, conectate în serie. 

- „Cutia se confecţionează din placaj sau carton 
lipit, acoperit cu dermatină. Ornamentarea ei cu 
inscripții lucrate la traforaj, din aluminiu sau plexi- 
glas, rămine la aprecierea amatorului, deși aceste 
inscripţii sau ornamente nu ajută cu nimic calităţii, 
mai ales dacă sînt prost fixate... Difuzorul se poate 
acoperi cu o pinză decorativă subțire, acopeiită la 
rindul ei cu o rețea metalică de protecţie, Cei ce au 
talent mai mare la lucru manual — și bineînţeles 
răbdare suficientă — pot imita construcţia unui 
acordeon original, prin confecţionarea unui burduf 
fals, perforat fin, care acoperă difuzorul. 


În figura 35 e arătată construcţia acordeonului, 
văzută din spate. Din figură rezultă că difuzorul se 
plasează în compartimentul central, bateriile tre- 
buind să intre în același compartiment, fie în felul 
arătat în figura 36, prin fixare de capac, fie în jurul 
difuzorului sau lingă el. În partea din stînga se află 
o placă de pertinax pe care se fixează montajul pro- 
priu-zis al oscilatorului, intreruptorul general, butoa- 


5 — Instrumente muzicale electronice. 

nele de reglare in 
trepte ale tonu- 
lui (registru de 
„başi“) şi reglajul 
de nivel sonor. 
Partea din dreapta 
a cutiei este ocu- 
pată de o placă de 
pertinax pe care 
se montează Te- 
zistenţele cu aju- 
torul cărora se schimbă frecvențele emise de instru- 
ment şi care servește in același timp ca suport 
pentru claviatură, 


BANDĂ DE CAUCIUE 


Fig. 36, 


RANJC ELECTRONIC 


Un montaj asemănător acordeonului cu un tran- 
zistor, descris anterior, poate fi construit cu mult 
mai multă ușurință sub forma unui banjo. Carac- 
teristica principală a banjoului — instrument spe- 
cific insulelor din sudul oceanului Pacific — 
e că se poate face trecerea de la o notă la alta nu 
în trepte, reprezentind tonuri sau semitonuri pre- 
cise ca la instrumentele obișnuite cu claviatură, ci 
prin lunecare, prin toate tonurile sau semitonurile 
intermediare, obţinindu-se efectul „glissando“. În 
plus, e caracteristic efectul de tremolo și uneori de 
fugă lentă de pe tonul care e emis de instrument, 
Toate aceste efecte se pot obţine foarte simplu, 
numai prin manevrarea manuală a unui potenţio- 
metru. care reglează în limite largi spectrul de 
frecvenţe dat de un generator de ton. Ca și la con- 
strucţia precedentă, s-a ales o schemă tranzistori- 
zată, care nu ridică probleme în privința dimensiu- 
nilor sau alimentării. În figura 37 se arată schema 

Fig. 37. 


de principiu folosită pentru această construcţie, 
schemă în care nu se remarcă diferențe prea mari 
față de montajul acordeonului cu tranzistor, în prima 
variantă, de putere mică. De altfel, transformatorul, 
folosit și ca bobină oscilatoare, are aceleași date 
de construcţie. Se observă lipsa potenţiometrului 
pentru acordarea generală, care era montat în cir- 
cuitul emitorului. intrucit nu este necesar. Comanda 
frecvenţelor se face cu ajutorul unui potenţiometru 
de circa 20 kiloohmi, pe al cărui ax se plasează un 
buton cu un diametru de cel puţin 4 cm. Cu un 
buton de diametru mai mic există riscul de a nu se 
putea obţine o manevrare precisă a potențiometru- 
lui, fapt care duce la obţinerea nedorită de note 
false. În același timp, dacă se dorește obţinerea tre- 
cerii în trepte de la un sunet muzical la altul, se 
inchide intreruptorul II. Această operaţie va fi ară- 
tată mai jos. 

Construcţia banjoului electronic se execută pe o 
placă de placaj decupată în forma unui banjo, așa 
cum se arată în figura 38. În centrul părţii rotunde 
a banjoului se decupează o gaură egală cu formatul 
membranei difuzorului folosit, care și în acest caz 
poate fi cu membrană rotundă sau eliptică, Se pre- 

teră folosirea unui difuzor cu membrană eliptică 
de tip IT/9 (eventual ITII8 sau „National”) care 
pe lingă randamentul bun pe care-l are, cîntăreşte 
mai puţin de un sfert de kilogram. Piesele se fixează 
pe spatele plăcii de placaj, fie vizibil — pentru amu- 
zamentul ascultătorilor — fie acoperite cu un capac 
din orice material nemetalic, de exemplu un capac din 
material plastic de la o cutie cu bomboane. Alimen- 
tarea se realizează din două baterii plate de lanternă, 
înseriate, cu o tensiune totală de 9 volţi. Prinderea 
bateriilor se face cu ajutorul unei benzi de cauciuc 
— decupată dintr-o cameră veche de bicicletă — 
fixată la ambele capete prin plăcuţe de tablă de 
fier sau aluminiu, cu șuruburi. Conexiunile la baterii 
se fac cu clipsuri tăiate de asemenea din tablă de 
fier sau alamă subţire. Potenţiometrul se fixează 
la locul indicat în figură. Pe gitul banjoului se 
fixează un întreruptor, făcut din două lamele de 
tablă elastică. acţionate de un buton. Atunci cînd 
se cîntă la banjo se apasă pe buton. Tot prin apă- 
sarea lui se obţin efectele de trecere în trepte, de 
sunet întrerupt sau chiar, cu puţină dexteritate, 
efecte de tremolo. Odată montajul asamblat și în- 
cercat, se poate trece la ornamentarea lui. Pentru 
aceasta se acoperă partea frontală a plăcii de placaj 
cu o pinză decorativă de culoare deschisă, cu ţesă- 
tură rară. Pinza se lipeşte parțial şi pe spatele plăcii, 

astfel ca prin punerea capacului de protecţie să nu 
se vadă locul de terminare al pinzei. Pe tot con- 
turul lateral al plăcii acoperite de pinză se poate 
fixa un şnur decorativ torsadat. Fixarea se face 
prin coasere cu aţă. Tot din șnur decorativ torsadat 
se poate face și „cureaua“ de ţinere a instrumen- 
tului. 

Puterea sonoră a banjoului electronic este ase- 
mănătoare celei date de un banjo „adevărat“. Dacă 
se doreşte o audiție mai puternică, de exemplu pentru 
o sală, se culege semnalul oscilatorului de la circuitul 
figurat punctat și se trimite la bornele de picup ale 
unui aparat de radio sau amplificator de putere. 
Deoarece impedanța circuitului respectiv e foarte 
mică, pentru legătură între banjo și amplificator se 
poate folosi un cablu bifilar neecranat. Acest sistem 
se poate folosi și la acordeonul tranzistorizat de 
putere mică, 

Setul de baterii, chiar la o folosire intensivă a 
instrumentului, poate dura mai mult de trei luni. 
Interpretarea oricărei bucăţi muzicale simple, cu 
caracter solistic, poate fi uşor insuşită pe acest 
instrument în foarte scurt timp, de orice persoană 
care are „ureche muzicală”, 

Pentru s-himbarea timbrului, lingă întreruptorul 
general montat pe gitul banjoului, se prevede încă 
un întreruptor prin care se introduce la nevoie un 
condensator în paralel cu bobinajul primar al trans- 
formatorului-oscilator, 


VARIANTA DE BANJO CU TRANZISTOR 


Construcţia precedentă permitea obţinerea de 
sunete muzicale diferite prin rotirea axului unui 
potenţiometru. Prin modificarea construcţiei se 
poate schimba felul de acţionare al instrumentului, 
presîndu-se o strună de tip special, pe o plăcuţă 

Coada instrumentului 


PP 


Plată metalică 


metalică. Struna specială se confecționează de ama- 
tor prin bobinarea unui conductor rezistiv subţire 
pe o sfoară, obținindu-se impreună cu plăcuţa meta- 
lică, instalată pe gitul instrumentului, un potenţio- 
metru, a cărui valoare se reglează manual prin pre- 
sarea strunei pe suprafaţa plăcuței, în diverse locuri. 
pentru obţinerea a diverse tonuri muzicale. An 

Pentru confecționarea strunei rezistive (denumită 
şi griff sau cordel) se înrulează pe o sfoară pescă- 
rească sau cizmărească de |...25 mm diametra; 
un conductor rezistiv dezizolat, de nichelină. man- 
ganină, maillechort, nicrom sau constantan. cu o 
grosime de 0,07... „0,12 mm diametru și cu o rezis- 
tență de 100...500 ohmi pe metru — preferabil 
cît mai mare. Bobinarea pe suportul de sfoară se 
face cit mai strîns, bobinîndu-se în același timp atit 
conductorul rezistiv, cît şi un fir de aţă de cusut, 
care serveşte prin grosimea lui ca distanțor între 
spirele sîrmei rezistive. După bobinarea sforii (circa 

75 cm lungime) se asigură capetele bobinajului prin 
înrulare cu sirmă de cupru subțire care se cosito- 
reşte. Apoi, cu atenție, se desfășoară aţa de cusut, 
care are rolul de distanțor între spire. Struna astfel 
obținută se pensulează pe toată lungimea ei cu 
soluție de șerlac sau nitrolac (pentru fixarea spire- 
lor) și după uscarea lacului se curăță cu atenție, 
cu ajutorul unei bucăți de hîrtie sticlată fină, even- 
tualele urme de lac de pe stratul rezistiv, care pot 
avea rolul nedorit de izolator. 

În nici un caz nu se poate folosi pentru con- 
strucția strunei rezistive sfoară de material plastic, 
intrucit spirele de sirmă de rezistență lunecă. De 
asemenea, nu se va folosi sirmă de rezistență mai 
subțire sau mai groasă decit în limitele indicate, 
intrucit nu se pot obține rezultate satisfăcătoare. 

Prin bobinarea unei sirme de nicrom de 
1000 ohmi/metru, se obţine o strună lungă de 
circa 50 cm cu o rezistență totală de circa 20 kilo- 
ohmi. care corespunde scopului propus. În funcţie 
de lungime, se determină și mărimea linală a instru- 
mentului. 

Plăcuța metalică e din tablă de fier inoxidabil, 
alamă argintată sau doar șleluită (trebuind să fie 
din cind în cind curățată de oxizi cu hirtie abrazivă 
lină). Ea se montează pe coada instrumentului prin 
şuruburi sau cuișoare. Intre placă și strună (care se 
lixează deasupra peste două piese distanţoare de 
lemn sau pertinax) trebuie să rămină o distanţă de 
circa 1...2 mm, struna făcind contact cu plăcuţa 
doar cind e presată cu degetul. 

În caz că nu se poate obţine valoarea rezistenţei 
dorite, avindu-se sirmă de rezistență cu un număr 
mic de ohmi pe metru (50...300) e necesar să se 
confecţioneze mai multe strune rezistive, care se 
leagă în serie astfel ca să se obțină valoarea ma- 
ximă indicată, Strunele se montează distanțat și 
paralel una faţă de cealaltă. exact ca la instrumen- 
iele muzicale obișnuite. 

INSTRUMENT SOLCTON 
CU UN SINGUR TUB ELECTRONIC 


Instrumentul e construit ca adaptor pe lingă un 
aparat de radio sau amplificator, care servesc în 
același timp şi pentru alimentarea adaptorului. 

Montajul din figura 40 e un multivibrator care 
generează o tensiune de audiofrecvenţă nesinusoi- 
dală, apropiată de forma rectangulară foarte bogată 
în armonici. Cu ajutorul unor rezistențe semivaria- 

„bile comutate pe rind prin claviatură legate în serie. 
cu rezistența uneia din grile, se obţin tonuri muzi- 
cale diferite. Prin reglarea fiecărei rezistenţe în 
parte, se obţine o gamă alcătuită din 12 sunete. cu 
ajutorul căreia se pot interpreta simple melodii. 
cu rol solistic. 


CLAVIATURĂ 

INTRARE 


Fig. 41. 


Potenţiometrul legat în serie cu alimentarea ano- 
dică a montajului, în cursul operaţiilor de reglaj 
va fi plasat într-o poziţie medie. Cu ajutorul lui, 
întreaga acordare a instrumentului poate fi depla- 
sată astfel ca instrumentul să fie acordat eventual 
după o orchestră, o redare de disc sau de bandă de 
magnetofon pe care o acompaniază. În caz că se 
doreşte o extindere a claviaturii, ea se poate majora 
pînă la două octave şi jumătate, prin modificarea 
rezistenței de grilă de la un megohm, la 0.3 meg- 
ohmi, legindu-se în serie cu prima porţiune a cla- 
viaturii — cea figurată în schemă — o rezistenţă 
de compensare de 0,5...0.7 megohmi. 

Prin includerea filtrului din figura 41 între ieşi- 
rea de audiofrecvenţă a instrumentului muzical elec- 
tronic și bornele de picup ale radioreceptorului sau 
amplificatorului se pot obţine prin modificarea 
numărului de armonice simularea sunetelor de 
ocarină, oboi, fagot, cimpoi, trombon, clarinet sau 
trompetă. Modificarea timbrelor se face prin acţio- 
narea întreruptoarelor basculante, care pot fi acțio- 
nate pe rind sau în grupuri. 

Pentru construcţia filtrului sînt necesare două 
bobine de șoc care se bobinează pe miezuri de tole 
— preferabil miniatură — E+I întreţesute, cu sec- 
țiunea miezului de 0.5 cm? fiecare. Bobinele au cite 

300 spire, cu sîr- 
mă de cupru izo- 
lată cu email, de 
0,12...0,25 mm 
diametru. 

Pentru clavija- 
tură. se preferă 
construcția cea 
mai simplă, cu 
clape din per- 
tinax. 

Instrumentul se 
montează intr-o 
cutiuță de placaj, 
conform uneia din 
cele două varian- 
te prezentate in 
figurile 42 și 43. 
Tubul se montea- 
ză culcat, pe o 
plăcuţă de perti- 

Fig. 43, nax, care serveşte 

drept suport şi 

pentru restul pieselor din montaj. Pentru conec- 

tarea instrumentului adaptor la radioreceptor sau 

amplificator se foloseşte aceeaşi metodă ca cea 

folosită la preamplificator cu tub electronic pentru 
chitară. 

Experimentarea acestui montaj este neapărat 
necesară amatorilor care doresc să construiască un 
instrument muzical electronic mai complicat, cu divi- 
zoare de frecvență, pentru mai multe octave, tot 
cu un singur ton, intrucit multivibratorul acestui 
adaptor poate servi ca generator pilot pentru reali- 
zarea unui instrument electronic multiton. 


VARIANTA 1 


Întrerupătoare 


Fig. 42. 

INSTRUMENT SOLOTON ALIMENTAT LA REȚEA 


Montajul din figura 44 e o variantă a montajului 


adaptor descris mai sus. Spre deosebire de monta- 


jul anterior care trebuia conexat și alimentat a 
la un aparat de radio sau amplificator, instrumentu 
electronic prezentat aci are avantajul că se alimen- 
tează direct din reţea şi are difuzorul încorporat. A 

Multivibratorul e realizat cu ajutorul a două 
tuburi separate, cu un consum la filament de 0,3 am- 

Fig. 44. 


peri. OC5 sau 6SK7, 6K3 (montate ca triode, cu gri- 
lele 2 şi 3 legate la anod). Tuburile sînt alimentate 
după sistemul „universal“, adică filamentele tubu- 
rilor sînt legate în serie cu o lampă cu incandes- 
cență (bec), de 40 waţi/120 volţi, atunci cînd mon- 
tajul funcţionează la 120 volţi, sau cu una de 
60 waţi/220 volţi, atunci 
cind montajul se ali- 
meniează de la reţeaua 
de 220 volţi. Prin acest 
sistem de alimentare, 
filamentele primesc fie- 
care tensiunea normală 
de încălzire, fără peri- 
mara col de supravoltare. Re- 
ig. 45. dresorul funcționează 
: fie cu o coloană cu se- 
leniu de 120 volţi sau 220 volți, fie cu două diode cu 
germaniu înseriate ca în schemă, fie ca în figura 45, 
ca tub redresor, folosindu-se tot un tub de tipul celor 
recomandate pentru realizarea multivibratorului. În 
acest caz însă trebuie să se lege în serie cu grila 
de comandă o rezistență de 5...10 kiloohmi, care 
are rolul de limitatoare de curent şi fără de care 
tubul se poate distruge de la prima încercare. 
Rezistența anodică de sarcină a uneia din triode 
e alcătuită dintr-o rezistență de 500 ohmi, înseriată 
cu primarul unui transformator de ieșire, care poate 
fi de orice fabricaţie, eventual pentru probe putind fi 
înlocuit cu un transformator de sonerie pentru ten- 
siunea de 220 volţi. Audiţia obţinută în difuzor este 
foarte puternică, chiar pentru o încăpere cu dimen- 
siuni mari, atunci cînd montajul e alimentat la re- 
țeaua de 220 volţi. În cazul alimentării la rețeaua de 
120 volţi, audiţia este încă destul de puternică. Apa- 
ratul poate fi realizat după unul din cele două for- 
mate recomandate pentru instrumentul „soloton*. 
În poziția culcată, se pot monta nu numai tuburile 
electronice, dar și lampă cu incandescenţă care are 

rolul de rezistenţă de balast. Datorită degajării mari 
de căldură produsă de concentrarea într-un spațiu 
redus a celor două (sau trei) tuburi electronice și a 
lămpii, e necesar să se prevadă o bună ventilaţie a 
întregului montaj. De asemenea, montajul fiind cu 
alimentare „universală“, e necesar să se izoleze bine 
toate părţile metalice care ar putea veni în contact 
cu mîna celui ce-l folosește. 

Atit acest montaj, cit şi cel prezentat anterior 
au un mic inconvenient: în pauzele de audiție, 
atunci cînd nu sînt apăsate clapele, se aude în difu- 
zor un pocnet repetat, slab, ca de metronom. El se 
datorește unei oscilaţii lente a montajului multi- 
vibratorului, care poate fi suprimată în două feluri : 
fie că se prevede un întreruptor în circuitul de ali- 
mentare anodică, ce se apasă cu mina stingă doar 
în momentul cînd se cîntă la instrument, fie printr-o 
metodă mai elegantă, dar mai complicată. Astfel, se 


prevede sub fiecare clapă încă o pereche de con- ' 


tacte, seriile de noi contacte fiind conectate în 
serie cu circuitul anodic al unuia din tuburile elec- 
tronice, sau pe circuitul de alimentare anodică a 
întregului montaj (în punctul notat „X” pe schemă). 
O altă metodă constă din punerea la masă a unei 
grile. 

Cu ajutorul condensatoarelor care șuntează prin- 
tr-un comutator pe rind primarul transformatoru- 
lui de ieşire se pot obţine unele modificări ale tim- 
brului instrumentului. 

În caz că se dorește cuplarea instrumentului la 
un aparat de radio sau amplificator de putere, se 
folosește fie o bobină de cască, fie un cap de magne- 
tofon uzat, fie o doză electromagnetică de chitară, 
ca cea descrisă în lucrarea de faţă, plasată în apro- 
pierea transformatorului de ieșire al montajului. 
Nu e recomandabilă cuplarea directă (galvanică) 
fiindcă montajul e cu alimentare universală, putin- 
du-se ivi cazuri de electrocutare. 

CONFECȚIONAREA POTENȚIOMETRELOR 
SEMIREGLABILE 


Intrucit în construcţia instrumentelor electronice 
muzicale intră un mare număr de polenţiometre 
semireglabile, care sint uneori greu de procurat în 
limitele valorilor cerute de montajele respective, 
amatorul își poate construi singur cu destulă ușu- 
rinţă o gamă variată de asemenea potenţiometre. 

În figura 16 se dau amănunte privind construcţia 
lor. Ca material de construcţie se folosesc plăcuțe 
de pertinax de 40x40 mm, cu o grosime de 
2...9 mm. Plăcuţele se curăţă cu hirtie abrazivă de 
luciu pe o parte. Se așază cu această faţă pe o placă 
de fier, inroșşită la flacăra aragazului, sau la altă 
Hacără, lăsindu-se timp de citeva zeci de secunde 
să se carbonizeze. Unele plăcuţe se vor lăsa mai 
mult, altele mai puţin. După carbonizare, care nu 
trebuie să producă scorojirea pertinaxului sau um- 
flarea lui (lucru foarte posibil în caz că se lucrează 
cu o grosime mai mică decit cea indicată mai sus), 
se răzuiește porțiunea carbonizată astfel ca să 


rămină o porţiune circulară, ca în figură. Răzuirea se 


face cu ajutorul unui cuţitaş bine ascuţit, pină se 
ajunge la stratul de pertinax necarbonizat. Se fac 
şi orificiile necesare fixării plăcuței în montaj, 
fixării cursorului și capselor. Se capsează și se mă- 
soară cu ajutorul unui ohmmetru valoarea rezisten- 
tei de la cap la cap. care în funcţie de profunzimea 

Fig. 46. 

carbonizării poate avea intre citeva zeci de kilo- 
ohmi și cîțiva megohmi. O  retușare în minus a 
valorii rezistenţei se poate face prin creionarea stra- 
tului carbonizat rezistiv, folosindu-se un creion cu 
mină moale de grafit. O majorare a valorii rezis- 
tenţei se poate face prin răzuirea lăţimii sau profun- 
zimii porțiunii carbonizate. Cursorul e o lamelă de 
tablă de oțel prevăzută cu un nit de argint la capătul 
care atinge rezistența, sau o lamelă de tablă de 
bronz. Ea se fixează în centrul plăcuței de pertinax 
fie cu ajutorul unui șurub de 3 mm cu piuliță, fie 
cu ajutorul unei capse, care nu se capsează prea 
puternic, astfel ca lamela cursorului să poată fi plim- 
bată pe suprafața rezistivă în cursul operației de 
reglaj. 

Plăcuţele se pot monta între niște stinghii de 
lemn aşa cum reiese din figura 47, sistem care per- 
mite o uşoară inlocuire a unei plăcuţe în caz de 
nevoie. Amatorii care posedă o îndeminare mai 
bună, pot incerca să carbonizeze o placă de perti- 
nax de dimensiuni mai mari. producind simultan 
numărul de rezistențe semireglabile necesare. 

Pentru obţinerea de potenţiometre cu valori de 
ordinul kiloohmilor se procedează similar, stratul 
carbonizat inițial acoperindu-se cu sirop concentrat 

Fig. 48. 


de zahăr, sau miere, în care se amestecă negru de 
fum sau grafit pulbere. După uscare, stratul poate 
fi ușor răzuit pentru obţinerea valorii cerute de 
montaj. 

În caz că se dorește obținerea de rezistențe 
ajustabile de valori mici — ohmi, zeci sau sute de 
ohmi, se procedează ca în figura 48. Plăcuţele de 
pertinax de aceleași dimensiuni ca și în construcţia 
precedentă se decupează la traforaj astfel ca în por- 
țiunea decupată să intre forțat o rezistenţă bobinată 
pe o fișie de carton electrotehnic (preşpan). Fişia 
de carton electrotehnic va avea o grosime de cel 
puţin | mm și o lăţime de circa 1 cm. Bobinarea se 
face cu sirmă de rezistență de constantan, nichelină, 
manganină sau cromnichel, spiră lingă spiră, bobi- 
nîndu-se intercalat în același timp cu o bucată de 
aţă, care are rolul de a distanţa spirele. După bobi- 
nare, aţa se desfășoară. Plăcuța de carton bobinată 
se îndoaie circular şi se introduce în orificiul cir- 
cular al plăcuței de pertinax, lăsindu-se o porţiune 
de 1...2 mm în relief, pe care calcă cursorul, con- 
fecţionat la fel ca și la rezistenţele de valoare mare. 
Și în acest caz se poate face o placă comună 
tuturor potenţiometrelor. Pentru fixarea rezistenţei 
pe plăcuţă se foloseşte nitrolac sau vopsea. 

CONSTRUCȚIA 
UNEI ORGI ELECTRONICE 


Orga electronică este instrumentul muzical elec- 
tronic care permite obținerea de către un muzicant 
a celor mai extraordinare posibilități de interpre- 
tare. Construcția unei orgi electronice fiind destul 
de complicată, ea nu poate fi abordată decît de un 
amator care are o bună pregătire în domeniul elec- 
tronicii, sau de amatorii începători care, experimen- 
tind separat fiecare bloc funcțional în parte, obțin 
o privire de ansamblu asupra felului cum trebuje 
realizat și reglat respectivul instrument. Cu acest 
prilej trebuie să subliniem faptul că pe plan mon- 
dial orgile electronice sînt realizate doar într-un 
număr foarte restrins. Problema construcției de 
instrumente electronice muzicale nu a fost privită 
cu aceeaşi seriozitate cu care s-a procedat în direc- 
ţia realizării de aparate de radio, picupuri, magneto- 
foane sau televizoare, față de care publicul a mani- 
festat un interes mult mai mare. Orga electronică 
apărută mai întîi ca o curiozitate tehnică în cadrul 
unor concerte de estradă sau unor imprimări, începe 
totuși din ce în ce mai mult să fie solicitată și de 
iubitorii de muzică. Primele exemplare de orgă 
electronică au fost realizate în urmă cu patruzeci 
de ani, dar costul lor era uriaș, din cauză că se 
foloseau foarte multe tuburi electronice, fiecare din 
ele funcţionind într-o schemă de generator de ton. O 
dată cu trecerea anilor au apărut idei noi în tehnică. 
Pe de altă parte piesele de construcţie s-au îmbu- 
nătăţit calitativ, şi-au micșorat dimensiunile și 


16 — Instrumente muzicale elcctronice gI 
g 


FE ad Difuzor 
inerte) 


Fig. 49. 


prețul. Astfel în prezent se poate construi o orgă 
electronică, care să aibă un preț comparabil cu al 
unui aparat de radio, dimensiuni reduse — în format 
portabil — precum și calităţi electroacustice bune. 

Pentru realizarea unei orgi electronice sint nece- 
sare următoarele blocuri funcţionale, despre a căror 
construcție detailată se va trata mai departe (fi- 
gura 49): 

Generaloarele de ton, Sint 12 la număr, reprezen- 
tind de exemplu octava a 4-a, cuprinzind tonurile 
muzicale de la Do (2095 herţi) pînă la Si (3520 
herţi). Ele se realizează după o schemă LC, cu re- 
acția pe catod, cu ajutorul a șase tuburi duble- 
triode. 

Divizoarele de irecvenţă. Permit obţinerea divi- 
zării frecvențelor date de generatoarele de ton. ast- 
fel ca fiecare ton muzical dat de unul din cele 12 
generatoare din octava a 4-a să poată fi reprodus cu 
una, două, trei sau mai multe octave mai jos. În 
funcție de numărul de octave suplimentare octavei 
a patra, se construiesc un număr corespunzător de 
divizoare de frecvență. Pentru octava de bază — a 

4-a — nu e necesar nici un divizor de frecvență. 
Deoarece divizoarele de frecvență trebuie să pro- 
ducă coborîrea frecvenței cu o octavă, două, sau 
mai multe, se folosesc mai multe divizoare de frec- 
vență cu factorul de divizare 2. 

Claviatura. Similară aspectului exterior al cla- 
viaturii unui pian sau armoniu, găzduieşte sub fie- 
care clapă un număr mai mare de contacte decit 
al instrumentelor simple descrise pînă în momentul 
de faţă. Rolul contactelor este acela de a introduce 
in circuit atit generatoarele de ton cit și divizoarele 
de frecvență corespunzătoare tonului muzical dorit. 

Claviatura și blocul de timbru muzical. Permite, 
prin apăsarea unor clape — de astă dată clape sau 
butoane similare celor existente la aparatele mo- 
derne de radio — să se obţină prin introducerea 
unor filtre de audiotrecvenţă, modificarea formei 
tensiunii de audiofrecvență dată de generatoarele 
de ton, astiel ca să se simuleze (imite) după dorinţă 
timbrul unui mare număr de instrumente muzicale. 

Blocul de atac. Servește la obţinerea efectului 
de intonare normală pe care o dau instrumentele 
muzicale obișnuite. În lipsa acestui bloc sunetul dat 
de orgă e nenalural, e emis brusc și se termină 
brusc fiind însoţit la început și la sfirșit de pocni- 
turi (clicsuri). Prezența unui bloc de atac reglabil 
permite obţinerea oricărei imitații de instrument 
muzical clasic. 

Blocul de tremolo și vibruto. Ca și în cazul altor 
instrumente electronice muzicale, lărgește posibili- 
tățile de execuţie, obţinindu-se sonorități noi. 

Pedalierul. E necesar pentru dozarea intensității 
audiţiei și eventual pentru comanda blocului de 
tremolo și vibrato, pentru a nu stinjeni mișcarea 
miinilor executantului. Construcţia pedalierului a 
fost arătată detaliat și nu e necesar să se mai re- 
vină asupra lui. Unele orgi electronice au un pe- 
dalier care se comandă cu ajutorul genunchilor, 
presindu-se lateral cu ajutorul genunchiului o tijă 
de lemn sau de metal, care comandă prin demulti- 

plicare cu sfoară sau o curea de cauciuc, axul po- 
tențiometrului respectiv. 

Amplitficatorul de audioirecvență. Poate fi în- 
locuit cu un aparat de radio, ale cărui circuite de 
amplificare de audiofrecvenţă se folosesc ca ampli- 
ticator. În acest caz, orga electronică e construită 
fără amplificator, avind totuși blocul de alimentare, 
întrucît ea nu se poate alimenta direct din aparatul 
de radio, ca instrumentele electronice adaptoare 
descrise anterior, deoarece consumul ei este mult 
mai mare. Cu rezultate mult mai bune — mai ales 
pentru audiții în săli de concert—e necesar să se 
folosească un amplificator de putere, construit spe- 
cial, cu o putere mai mare, de 6... 15 waţi, cu un 
procent redus de distorsiuni neliniare și de inter- 
modulație, cu o curbă liniară de răspuns, caracte- 
ristici care bineînțeles nu pot fi obţinute decit cu 
un amplificator cu etajul final alcătuit din două 
tuburi în montaj simetric, preferabil montate în 
schemă „ultraliniară“. 

Blocul alimentator. Oferă tensiunea de alimen- 
tare a filamentelor tuburilor și de asemenea ten- 
siunea anodică. Dat fiind consumul relativ mare al 
montajului orgii electronice, la care se adăugă even- 
tual consumul amplificatorului de putere încorporat 
aceleiași construcții, e necesar să se dimensioneze 
larg întregul alimentator. Nu se admite folosirea 
unor scheme cu alimentare „universală“ sau cu 
autotransformator, care pot da naștere la accidente. 

Agregatul de difuzoare. Poate fi alcătuit dintr-un 
singur difuzor — soluţie economică, dar care ştir- 
beşte amploarea audiţiei dată de orgă, sau dintr-un 
număr mai mare de difuzoare, montate pe un panou 
sau într-o cutie (incintă sau coloană acustică). Cu 
ajutorul acestora se obţine atit o calitate superioară 
a sunetului, cît și o presiune sonoră sporită, chiar 
dacă amplificatorul nu are o putere prea mare. În 
cazul construirii orgii electronice sub forma unei 
mobile (format armonium) difuzoarele se pot plasa 
în interiorul sau pe laturile mobilei. 

E necesar înainte de construcția întregii orgi 
electronice să se experimenteze cu atenție porțiu- 
nile din fiecare bloc care prezintă domenii noi, 
necercetate Încă de amator. Doar după aceea se va 
trece la construcția întregului agregat, care necesită 
un mare volum de muncă, ciștigindu-se astfel în 
prealabil timp şi experienţă, 

Orga electronică poate fi construită şi sub for- 
mat tranzistorizat. De aceea se dau variante con- 
structive și pentru această posibilitate. Reglajul unei 
orgi electronice tranzistorizate e mult mai dificil, 
dar formatul și consumul ei poate fi mult mai mic. 


CELE DOUÄSPREZECE GENERATOARE DE TON 


Schema comună a celor douăsprezece genera- 
toare de ton e arătată în figura 50, 

Fiecare generator de ton din cele douăsprezece 
funcţionează cu un tub triodă, de exemplu o jumă- 
tate din tuburile duble ECCSI, GHIII, 6H8C, în care 
caz se folosesc doar șase tuburi duble, fapt care 
duce la economie de spaţiu și socluri. 

Tubul triodă funcţionează într-un montaj de 
oscilator LC cu reacţie pe catod. Prin manevrarea 

unui potențiometru semivariabil, montat în circuitul 
de grilă al tubului, se obţine schimbarea frecvenței 
oscilatorului în limite destul de mari, fapt care per- 
mite obţinerea oricărei frecvențe din octava a 
patra, între 2095 și 3 520 herţi, restul pieselor folo- 
site în montajul oscilatoarelor răminind neschimbate, 

Bobina L a oscilatorului se bobinează pe un miez 
de tole scurte, circa 15 mm lungime. de ferosiliciu I 
cu o secțiune de | cm?. Numărul de spire e de 3000, 
cu priza la spira 800 de la masă. Sirma folosită are 
izolaţie de email și orice diametru cuprins între 
0.1...0,15 mm. În cursul bobinării, care poate fi 
făcută sistem „mosor“ se intercalează din 300 în 
300 de spire cite un strat de foiţă paratinată. După 
bobinare, se fierbe timp de 3...5 minute în para- 
fină topită, apoi se introduce miezul de tole. 

Bobina oscilatorului trebuie ecranată prin mon- 
tarea ei într-o cutiuță de tablă de fier de 1 mm, 
în care bobina se introduce, turnindu-se apoi 
smoală în cutie. Fără toate aceste precauţii, bobi- 
nele oscilatoarelor „cîntă“, cu alte cuvinte, tolele 
miezului vibrează în ritmul frecvenței generate, 
producindu-se și cuplaje parazite. 

În sistemul de orgă electronică prezentată în 
lucrarea de faţă, e necesar ca toate oscilatoarele şi 
divizoarele de frecvenţă să funcţioneze permanent, 
alegindu-se doar tonurile dorite cu ajutorul clavia- 
turii, De aceea, ca să nu existe interferări între cele 
douăsprezece oscilatoare, ele trebuie să fie foarte 
bine ecranate. 

Comanda „vibrato“ sau „tremolo“ e dată simul- 
tan tuturor celor douăsprezece oscilaloare prin 
circuite RC legate la generatorul „vibrato“, pus în 
funcţie după dorinţă. Circuitele RC injectează pe 
grilele tuturor oscilatoarelor semnalul dat de gene- 
ratorul de „vibrato“ sau „tremolo“, care poate avea 
orice schemă de montaj prezentată anterior. 

Semnalul de audiofrecvenţă dat de oscilatoare se 
culege de pe rezistența de sarcină anodică a res- 
pectivelor tuburi, fiind trimis la fiecare șir de divi- 
zoare de frecvenţă, 

În caz că amatorul vrea să lucreze orga electro- 
nică cu un număr mai redus de game, e necesar să 
coboare frecvenţa oscilatoarelor mai jos cu una sau 
două octave, mărind valoarea condensatoarelor 
care șuntează bobinele oscilatoare. Însă în acest 
caz, prin micşorarea frecvenţei, condensatoarele nu 
vor mai avea aceeași valoare, iar reglarea rezis- 
tenței semivariabile din circuitul grilei nu va pro- 
duce un efect pronunțat, trebuind deci să se tato- 
neze valoarea lor. 


DIVIZOARELE DE FRECVENŢĂ 


Divizoarele de frecvență sint montaje electro- 
nice care permit transformarea unor tensiuni de 
formă sinusoidală sau rectangulară în tensiuni cu o 
frecvență mai mică, de un anumit număr de ori. În 
cazul instrumentelor electronice muzicale se folo- 
sește factorul de divizare 2, care permite trecerea 
de la o notă muzicală, la nota corespunzătoare 
octavei inferioare. Un neajuns al oricărui divizor 
de frecvenţă este faptul că o dată cu împărţirea 
frecvenţei, se schimbă și forma tensiunii divizate, 
apărind un mare număr de armonici. Dar aceasta 
nu deranjează funcționarea orgii electronice, întru- 
cil se și dorește să se obţină la intrarea blocului de 
comandă al timbrului o tensiune de audiofrecvenţă 
cit mai încărcată de armonici, din care se selecţio- 
nează cu ajutorul filtrelor combinaţiile de timbru 
care permit imitarea unor instrumente, obţinerea 
unei palete cit mai variate de sonorități. 

Divizarea frecvenţei se poate face cu ajutorul 
mai multor scheme electronice, echipate fie cu tu- 
buri electronice, cu triode cu gaz (tiratroane), cu 
lămpi cu neon sau cu tranzistoare. 

În figura 5l se arată schema unui divizor de 
frecvenţă. Aceasiă schemă alcătuită din trei tuburi 
electronice constituie o celulă de divizare cu fac- 

torul 2, permițind prin conectarea ei după un ge- 
nerator de ton să se obţină tonul din gama infe- 
rioară, la diferenţă de o octavă. Cu o singură celulă 
nu se poate obține decit coborirea tonului cu o 
octavă. În acest fel nu ar fi just să se construiască 
12 celule generatoare, ci cel mult să se facă un 
instrument electronic „soloton”, căruia prin comu- 
tare să i se adauge o celulă de divizare, sau două, 
inseriate, astfel ca să se poată extinde spre frec- 

În cazul orgii electronice cu 12 generatoare de 
ton, se prevăd un număr de celule de divizare, le- 
gate in serie în şiruri, fiecare șir fiind tot timpul 
legat de cite un generator de ton. Numărul celulelor 
de divizare dintr-un șir e legat de necesitatea de 
a cobori mai mult sau mai puţin în jos cu frecvenţa 
instrumentului electronic muzical. De pildă, dacă 
amatorul se mulțumește cu simularea flautului sau 
xilofonului, nu e necesar să se construiască mai 
mult de două celule de divizare în fiecare șir. În 
schimb, dacă doreşte să aibă tonuri mai joase simu- 
lind violoncelul, contrabasul sau tonurile joase de 
orgă. sînt necesare cel puţin 5...6 celule de divi- 
zare pe fiecare şir. 

În legătură cu schema din figura Dl e necesar 
să se atragă atenţia că ea constituie, prin valorile 

pieselor, prima celulă de divizare a oricărui ton 
cuprins între 2095 herți (Do) şi 3520 herți (Si). 
adică oricare din cele 12 generatoare de ton se poate 
conexa cu cite o asemenea celulă pentru obținerea 
octavei inferioare. Celula următoare, pentru obți- 
nerea octavei imediat inferioare, va avea dublate 
absolut toate valorile condensatoarelor, la fel pro- 
cedindu-se prin dublare și pentru celulele care 
urmează. De exemplu, dacă prima celulă are un con- 
densator de 100 picofarazi, a doua celulă va avea 
un condensator de 200 picofarazi, a treia celulă va 
avea unul de 400 picofarazi, a patra de 800 pico- 
farazi etc. procedindu-se prin dublare la absolut 
toate valorile condensatoarelor. Trebuie să sub- 
liniem faptul că se admit unele abateri (pînă la 
20%) asupra valorilor condensatoarelor. Astfel se 
pot folosi condensatoare de 360 picofarazi sau 500 
picofarazi în locul celor de 400 picolarazi, sau con- 
densatoare de 750 picofarazi pînă la 1 000 picofa- 
razi în locul celor de 800 picofarazi. Valorile rezis- 
tențelor în rest rămîn neschimbate, putind şi ele să 
fie cuprinse între limitele de +20%. 

Tuburile folosite sînt triode cu factor mediu sau 
mare de amplificare, de exemplu 6SL7, GHOC, sau 
pentru a se ocupa un loc mai redus, miniaturi |2AX7, 
ECCBI, ECC83, GHI, 6H2. Întrucit se folosesc cite 
trei tuburi, ele fiind montate două cîte două sub 
același balon de sticlă, primul și al doilea tub al 
primei celule fac corp comun, iar o jumătate din 
al treilea tub face parte din celula următoare; 
admițindu-se schimbarea de la o celulă la urmă- 
toarea a poziționării tuburilor care nu strică cu 
nimic funcţionarea montajului de divizare cuprins 
într-un șir pilotat de un singur generator, Nu se 
admit în schimb intercalări de tuburi duble între 
diversele șiruri, întrucit funcţionarea divizoarelor 
devine nestabilă. 

Prin claviatură se comandă gama cu frecvențele 
cele mai înalte direct de la generatoarele de ton. 
Pentru funcţionarea în gamele inferioare se face 

alegerea ieșirii de la divizorul de frecvență, care 
reprezintă octava notei date de generator. Aceasta 
se arată în figura 52. 

Deși schema de divizor pare complicată, ea e 
ușor de construit în serie în cîte exemplare e nevoie, 
fiind sigură în funcţionare și insensibilă la schimbă- 
rile de piese, de tuburi, de temperatură, sau ume- 
zeală. Prezentarea unor variante cu lămpi cu neon, 
sau tiratroane nu e mai economică, aducînd în ace- 
lași timp dese defectări şi dereglaje. 


CLAVIATURA ORGII ELECTRONICE 


Dacă de realizarea părţii electronice a orgii de- 
pinde calitatea sunetului ei, de realizarea părţii 
mecanice a claviaturii depinde in foarte mare mă- 
sură obţinerea unei interpretări muzicale de calitate. 

În mod obligatoriu claviatura se va confecționa 
din lemn așa cum s-a arătat, neadmiţindu-se con- 
strucţii gen „jucărie“ din pertinax, așa cum s-a pre- 
zentat la varianta cea mai simplă de claviatură 
destinată acordeonului cu tranzistor, 

Întrucit s-a ales metoda funcţionării continue 
a generatoarelor de ton și a divizoarelor de frec- 
vență, precum și funcţionarea automată a blocului 

de atac, construcția claviaturii e destul de simplă 
și nu diferă de cea a acordeonului decit prin inclu- 
derea încă a unui contact pentru fiecare clapă. Felul 
cum sint construite contactele claviaturii e arătat 
în figura 53.Contactele de argint sint fixate pe lamele 
de oţel. Cele trei lamele de oţel sint distanţate 
și izolate intre ele prin plăcuţe de pertinax de 
1,5...2 mm grosime. Pentru fixarea lamelelor și 
plăcuţelor într-un ansamblu de contacte se folo- 
sesc şuruburi lungi cu piuliţe sau nituri de aluminiu, 
in cursul operaţiilor de fixare acordindu-se atenţie 
faptului că șuruburile sau niturile de fixare să nu 
scurtcircuiteze lamelele între ele. În caz că se con- 
lecționează în prealabil un șablon după care se 
lucrează toate contactele și plăcuţele de pertinax, 
se exclud de la bun inceput cauzele de insucces. 
Lamela centrală a ansamblului de contacte e mai 
lungă cu 10...15 mm. Pe lungimea ei se nituiește 
o tijă de aluminiu (diametru 3...5 mm) a cărei 
lungime depinde de distanţa dintre grupul de con- 
tacte și clape. Lamelele de contacte au partea opusă 
contactului subţiată și perforată astfel ca să se poată 
lipi la ele conexiunile respective. Locul lipiturii se 

decălește, se decapează cu soluţie decapantă acidă 
de clorură de zinc și apoi se cositorește. 

Felul de conectare al claviaturii e arătat în 
figura 54. Pentru cuplare se folosesc rezistențe de 
valoare mare astfel ca intrarea sau scoaterea din 
circuit a unor clape să nu fie resimţită ca variaţie a 
nivelului audiţiei. De asemenea felul de conectare 
exclude posibilitatea nașterii unor cuplaje para- 
zite care pot denatura caracterul audiţiei. Contac- 
tul superior din ansamblul de contacte e cel conec- 
tat la masă, iar cel mobil, prevăzut cu tijă, este 
legat între cele două rezistenţe. 


După construirea tuturor contactelor necesare, 
aceslea se asamblează și apoi se reglează, astfel ca 
presiunea de acţionare să fie egală la toate ansam- 
blurile. După efectuarea reglajului — care se face 
cu ajutorul unui cleștișor plat — ansamblurile de 
contacte se fixează sub claviatură, făcîndu-se tot- 
odată și conexiunile necesare cu sirmă obișnuită 
de conexiune izolată în vinilin. Rezistenţele de 
valoare mare se fixează direct pe lamelele de con- 
tact. Se va căuta să se lucreze cit mai îngrijit cu 


ta blocul de atac 


Fig. 54. 


putință, astfel ca să nu fie necesară nici o revenire 
asupra acestei părți din orgă, care necesită înde- 
lungate operaţii de demontare și montare a cla- 
viaturii, 


BLOCUL DE ATAC 


Blocul de atac are un rol foarte important în 
ansamblul construcţiei orgii electronice. Cu ajuto- 
rul lui se obține la apăsarea oricărei clape apariţia 
gradată crescător a sunetului, urmată de stingerea 
lui treptată, așa cum se emit sunetele de către orice 
instrument muzical obișnuit. Fără acest bloc de 
atac, sunetul emis la apăsarea unei clape apare 
brusc şi se termină brusc, efect care e sesizat foarte 
neplăcut de către ureche. 

În figura 55 e arătată schema blocului de atac. 
Tuburile T, și Ts sînt duble triode cu factor mic 
sau mediu de amplificare. În acest scop, se pot 
folosi tuburile ECC82, ECC8I, 6SN7, GH8C. Tubul T2 
e o pentodă sau tetrodă finală, legată ca triodă (ca 
în figură). Se va utiliza unul din tipurile EL84, 
GII14, 6V6. GING, putindu-se folosi eventual şi o 
triodă dublă, la care se vor lega în paralel electrozii 
de același fel. Din această categorie se pot folosi 
de exemplu ECC82, 6N7, GH7C, 6SN7, 6H8C. Tu- 
bul T, și tubul Tz funcţionează printr-o schemă cla- 
sică de amplificator audio cu două etaje, al cărui 
scop este de a acţiona un releu comandat de pre- 
zența semnalului de audiofrecvenţă la intrarea am- 
plificatorului. Asemenea amplificatoare care au rolul 
de a acţiona diverse montaje de automatizare (ca 
în cazul de faţă) au numele de amplificatoare opera- 
tionale. Semnalul de audiofrecvenţă de la ieșirea 
amplificatorului este redresat, indiferent de frec- 
vența audio care e amplificată, cu ajutorul a două 
diode de putere D, și Də care se recomandă a fi 
de tipul JITII-27 sau J17X. Pentru decuplajul la 

masă al tensiunilor de audiolrecvenţă se folosește 
un condensator electrolitic de 20... 50 microfarazi, 
la o tensiune de lucru de 300...450 volţi. Releul 
folosit e de sensibilitate mare, cu o rezistență a 
înfășurării de cel puţin 1000 ohmi, fiind acţionat 
de un curent de 1...3 miliamperi. Construcţia lui 
poate fi făcută de amator, așa cum se arată în lucra- 
rea Mici aulomalizări (de acelaşi autor) apărută în 
Editura tineretului, în 1962. Releul se va capsula 
într-o cutie căptușită cu pislă sau cauciuc spongios, 
astfel ca zgomotul care se produce atunci cind el 
e acționat să fie înăbușit. Tubul Ts funcționează 
într-un montaj de preamplificare, unde prin schim- 
barea polarizării automate — prin șuntarea unei 
rezistențe mari de negativare cu un condensator 
electrolitic cu capacitate ridicată se obține apariția 
și stingerea sunetului, indiferent de durata apăsării 
pe claviatură. Condensatorul cu capacitate mare 

(100 microfarazi) se încarcă timp de cîteva zecimi de 
secundă — atunci cînd e introdus în circuitul cato- 
dului tubului Ts prin acţionarea releului. În timpul 
încărcării lui, se schimbă punctul de funcţionare al 
tubului electronic, care işi mărește treptat amplifi- 
carea, pentru ca apoi aceasta să scadă. Cu ajutorul 
unui potenţiometru, tensiunea de negativare a tubu- 
lui (tensiunea pozi- 
tivă existentă pe ca- 
todul lui) poate fi 
modificată in anu- 
mite limite, obţinin- 
du-se timpi diferiţi 
de intărire și slăbire 
gradată a apariţiei 
sunetului. În caz că 
se doreşte imitarea Fig. 56. 
instrumentelor de 

percuție, rezistenţa de catod de 5 kiloohmi poate 
fi scurtcircuitată cu ajutorul întreruptorului I., 
Acesta poate fi chiar intreruptorul poienţiome- 
tirului. 

Intrarea blocului de atac se leagă la claviaturá, 
la ieșirea divizoarelor de frecvenţă care urmează 
după generatoarele de ton. Ieşirea blocului de atac 
se leagă la blocul timbru, după care urmează ampli- 
ficatorul de putere. E recomandabil să se lucreze și 
acest bloc sub forma unei unităţi separate, ca în 
figura 56, inchise într-o cutie de tablă, prevăzută 
cu orificii pentru aerisire. 

BLOCUL DE TIMBRU MUZICAL 


Pentru imitarea timbrului muzical dat de diverse 
instrumente se foloseşte un bloc de comutație, cu 
ajutorul căruia se obține prin comutarea unor re- 
zistențe, condensatoare sau bobine, efecte de rezo- 
nanță, amortizare sau îngustare a spectrului muzi- 
cal de audiofrecvență. 

În figura 57 se arată schema unui asemenea bloc 
de timbru. care, prin introducerea pe rind a unui 
singur element de corecție, sau simultan a două 
sau trei deodată, permite simularea timbrului la 
majoritatea instrumentelor muzicale cunoscute pină 
în prezent. Se folosesc douăsprezece clape ce pot 
fi acţionate separat, fiecare închizind un circuit, 
prin apăsare. Prin comutare se obţin circuite acor- 
date în serie sau paralel, amortizări sau suprimarea 
subarmonicilor, fenomene care se traduc în audiție 
prin schimbarea timbrului. Întrucît în schema fil- 
trului figurează trei bobine de șoc, iată datele 
lor de construcţie : 

Bobina Lı se bobinează pe o carcasă de ferocart 
cu miez reglabil, preferabil carcasă „oală“. Numă- 
rul de spire este 2000, cu sirmă de cupru de 
0,05...0.07 mm diametru, izolată cu email. Din 
200 în 200 spire se bobinează cite un strat de aţă, 
care are rolul de a repartiza înfășurarea pe porţiuni, 
în vederea micșorării capacităţii parazite. Bobina Lz 
se înfășoară pe o carcasă prevăzută cu un miez 
din tole de ferosiliciu întrețesute, cu o suprafață 
a secţiunii de | cm?, Bobinajul numără 7004700 

spire, cu sirmă de cupru emailată, de 0,12...0,16 mm 
diametru. Bobina Ls se bobinează pe o carcasă cu 
trei secţiuni cu diametrul de 8 mm interior, confec- 
ționată din carton subţire, fiecare secţiune avind 
4 mm lăţime. Bobinajul se face tot cu sirmă de cupru 
emailată de 0,12...0,15 mm diametru și are 
500+500+500 spire. Toate piesele filtrului se mon- 
tează pe o plăcuţă lungă de pertinax, care are fixată 
pe ea şi o parte a sistemului de comutație. În figura 
58 se arată felul în care se construieşte sistemul de 
comutație. Clapele se confecţionează din lemn sau 
fibră groasă. Prin apăsarea fiecărei clape, ea pre- 
sează contactul (la fel ca la claviaturile descrise în 
pagina 54), răminind fixată în poziţia „apăsat“, da- 
torită unei degajări în formă de șănţuleţ, pilit în 
partea de jos a clapei. șănțuleţ care se agaţă în 
nitul de fixare al lamelei superioare de contact. 
Clapa presează cantactul datorită unei lamele elas- 
tice de oţel (arc de ceas), care la rindul ei are rolul 
de a presa clapa. Atunci cînd se doreşte degajarea 
(dezanclanşarea) clapei, se apasă clapa de sus în 
jos. În acest caz șănțuleţul clapei iese din nitul con- 
tactului și revenirea ei în poziţia de repaus se dato- 
rește presiunii date de un resort spiral. Pentru ca 
clapa să nu iasă afară-din panou, se prevede un 
cuișor limitator de cursă. Pentru o bună funcţio- 
nare a acestui fel de claviatură e necesar să se 

Întregul bloc se ecranează şi se protejează im- 
potriva prafului prin închiderea într-o cutiuță din 
tablă de fier cositorit. 

Blocul acesta se montează numai după blocul 
de atac. Cele mai bune rezultate cu acest bloc se 
ating atunci cînd generatoarele de ton au un cuplaj 
strîns al reacției, situaţie în care se obține o ten- 
siune de audiofrecvenţă nesinusoidală. În figura 59 
este arătată schema unui montaj. care, prin inter- 
calarea lui înaintea blocului de comandă al timbru- 
lui muzical, permite să se obţină din tensiune de 
audiofrecvență sinusoidală, o tensiune de audio- 
frecvenţă rectangulară. Eventual, acest montaj se 
poate plasa — prevăzîndu-se și sistemul de comu- 
taţie respectiv — în aceeași unitate a blocului de 
timbru, 


FILTRUL PENTRU SIMULAREA 
VOCII OMENEȘTI 


Curba de răspuns a vocii omenești diferă de 
curba de răspuns a instrumentelor muzicale prin 
faptul că prezintă două formante ale frecvenţelor 
fundamentale, din care prima între 500 şi 800 herţi 
şi a doua între 1 500 și 3000 herţi. Apariţia acestor 
două formante separate nu depinde de timbrul vocii. 
adică de numărul armonicilor, ci de particularitățile 

de construcţie ale cavităţii bucale și laringiene, 
aceeași la toţi oamenii, indiferent de virstă. In con- 
strucţia orgilor clasice și armoniumului, este pre- 
văzut un buton de comandare a registrului denumit 
vox humana (voce omenească — în limba latină), 
care permite imitarea unui cor ce cîntă cu gura 
închisă. (Sistem denumit în muzică con boca 
chiusa.) 

În orga electronică construită de amator se poate 
prevedea filtrul ilustrat în figura 60, filtru care se 
poate monta in blocul de comandă al timbrului, 
unde se va-găsi și clapa respectivă, necesară comu- 
taţiei. 

Obţinerea celor două formante se face prin folo- 
sirea a două circuite acordate, care intră în rezo- 
nanţă în domeniile menţionate mai sus. De aseme- 
nea se atenuează frecvențele înalte, pentru ca simu- 
larea vocii omenești să fie cit mai apropiată de 
realitate. 

Cele două bobine ale circuitelor acordate nu 
trebuie să aibă un factor de calitate (factor „Q“) 
prea mare, întrucît porțiunile formate ar fi prea 
înguste. Pentru obţinerea unui compromis satisfăcă- 
tor se folosesc bobine care au miez de fier alcătuit 

din mănunchiuri 
(fascicule) de sîr- 
mă de fier de 
0,3...1 mm dia- 
metru. Ambele bo- 
bine (fig. 6l) au 
acelaşi format de 
carcasă, confec- 
ļþionată din pertinax sau carton, cu un dia- 
metru interior de 6 mm, lungime 15 mm, dia- 
metrul capacelor fiind de 10 mm. Bobina Li 
are 500 spire cu sirmă de cupru de 0,1 ...0,15 mm 
diametru, iar bobina Lə 1200 spire, cu sîrma 
de acelaşi diametru. Miezurile ambelor bobine 
sint alcătuite din bucăți de sirmă de fier, strînse în 
fascicul (mănunchi), astfel ca să aibă în total un dia- 
metru de circa 6 mm, și o lungime de 20 mm. La 
punerea în funcţiune a orgii electronice, se acor- 
dează cu ajutorul unui generator audio bobina Lı, 
şuntată de condensatorul de 25000 picofarazi pe 
frecvența de 2000 herţi. La fel se procedează și cu 
bobina Lə acordată de condensatorul de 25 000 pico- 
‘farazi, frecvența de acord fiind de 650 herţi. Acorda- 
rea se lace prin introducerea miezului respectiv de 
fier în interiorul bobinei, așa cum se procedează la 
acordarea unui circuit oscilant prevăzut cu miez 
reglabil de ferocart. Odată găsită poziţia optimă, 
miezul se fixează prin sigilare cu vopsea de nitro- 
celuloză sau cu ceară roşie topită cu ciocanul de 
lipit. În lipsa unui generator audio, se folosește un 
instrument muzical cu claviatură (pian, acordeon) al 
cărui sunet se culege cu ajutorul unui microfon 
urmat de un amplificator, sau, se foloseşte chiar 
tonul muzical corespunzător, dat de orga electronică, 
cules de pe divizorul de frecvenţă respectiv. Poziţia 
optimă a miezurilor, la frecvențele de acordare 
indicate, se obţine atunci cind miezurile sînt intro- 
duse cam pe la jumătatea bobinelor respective. 


Fig. 6l. 

Introducerea registrului vox humana în con- 
strucţia orgii mărește posibilitatea de expresie artis- 
ică a instrumentului, 

Toate elementele filtrului trebuie montate intr-o 
cutiuță de fier care are rolul de ecran. În caz că 
filtrul se montează în interiorul blocului de comandă 
al timbrului, e necesar să fie ecranat cu tablă de 
fier, dacă blocul e confecţionat din material 
nemagnetic. 


ALIMENTATORUL ORGII ELECTRONICE 


În figura 62 se dă schema de principiu a alimen- 
tatorului orgii electronice. El este alcătuit din două 
transformatoare, din care unul face parte din mon- 
tajul redresorului anodic, iar celălalt servește numai 
pentru alimentarea filamentelor. Această soluţie e 
dictată de faptul că în construcţia orgii întră un mare 
număr de tuburi electronice care au un consum 

“total foarte ridicat, ce depăşeşte posibilitatea de 
alimentare cu ajutorul unui singur transformator 
de rețea, de tipul celor folosite în aparatele obiș- 
nuite de radio. Ambele transformatoare trebuie 
dimensionate și construite în funcţie de consumul 
total al orgii, eventual prevăzîndu-se și consumul 
amplificatorului de putere, care de fapt poate figura 
ca unitate separată, echipată cu redresorul respectiv. 

Pentru reducerea consumului total, şi în vederea 
ieftinirii alimentatorului, se preferă să se folosească 
pentru generatoarele de ton și pentru divizoarele 
de frecvenţă tuburi cu consumul cel mai redus, de 
exemplu ECC83, 6H22M, GHYC. De exemplu, în cazul 
folosirii tuburilor ECC83, care au un consum de 
0,3 amperi la filament şi circa 1,2 miliamperi la anod. 
consumul celor 12 oscilatoare și a patru şiruri de 
divizoare totalizează la filament un consum aproxi- 
mativ de 25 amperi, iar la anod circa 100 miliamperi, 
fără a se mai pune la socoteală blocul de atac şi 
amplificatorul de putere. În cazul folosirii altor 
tuburi duble triode gen ECCSI, ECC82, 6SN7, GHITI, 
consumul crește în mod corespunzător, la anod circa 
| amper, iar la filamente circa 50 amperi. În acelaşi 
timp trebuie să se prevadă un sistem de răcire cu 
ventilator, atit pentru alimentator, cit şi pentru 
restul montajului, deoarece se degajă o mare can- 
titate de căldură. 

În cazul folosirii tuburilor ECC83, în sistemul 
descris mai sus, și a amplificatorului de 15 waţi, 
transformatorul Tr, se va bobina pe un miez din 
tole E+I de ferosiliciu, cu secţiunea de 12 cm?. Ace- 
lași tip de miez se va folosi și pentru transforma- 
torul Trə. Înfășurarea primară a transformatorului 
Tr, are 825 spire. cu priză la spira 450, întregul 
bobinaj fiind executat cu sirmă de cupru emailată, 
de 0,7...0,8 mm diametru. Secţiunea de 120 volţi 
e încărcată de primarul transformatorului Trs, deoa- 
rece transformatorul Tr, are și rolul de autotrans- 
formator.  Secundarul de înaltă tensiune are 
2X | 200 spire cu sirmă de cupru, izolată cu email, 

de 0,3...0,35 mm diametru. Secundarul pentru ali- 
mentarea filamentelor tuburilor redresoare (la o ten- 
siune de 6.3 volţi) are 30 spire cu sirmă de cupru 
izolată cu email, de | mm diametru. 
Transformatorul Tro are la primar 450 spire cu 
sirmă de cupru izolată cu email. de 0,6...0,7 mm 
diametru. Întrucit nu se poate face un singur secun- 
dar pentru alimentarea filamentului, fiind necesar 
un conductor de bobinaj cu un diametru prea mare, 
se bobinează două secundare cu sîrmă emailată sau 
izolată în bumbac de 2 mm diametru. În caz că nu 
se poate procura conductor de bobinaj cu aseme- 
nea diametru, se pot bobina patru secţiuni cu sirmă 
de 1,5 mm, sau șase secţiuni, cu sirmă de 1,2 mm 
diametru. Numărul de spire al fiecărei secțiuni e 
de 30. Atunci cind se 
trece la cablarea orgii Soclu 1 (Notat cu roşu) 
electronice se va acor- 
da o deosebită atenţie 
faptului că fiecare se- 
cundar să fie egal în- 
cărcat ca şi celelalte, 
deci cu un consum egal. 
Nerespectarea acestei 
precauţii duce la arde- 
rea  transformatorului, 
În figura 63 se arată 
felul cum se face co- 
nectarea alimentatoru- 
lui prin socluri şi culo- 
turi de tub octal, la 
montajul orgii elec- 
tronice. fe 
Pentru alte tipuri de Fig. 63. 
montaj de orgă, cu un 
număr diferit de divizoare, e necesar să se COn- 
sulte tabelul publicat în lucrarea Mici automatizări, 
amintită la pag. 94 privind dimensionarea transfor- 
mătoarelor. de rețea. 
Bobinele de şoc pentru filtraj se bobinează pe 
miezuri de ferosiliciu, cu o secţiune a miezului de 

Fig. 64. 


4...6 cm?, cu întrefier de 0,1...0,2 mm, umplin- 
du-se carcasa fiecărui miez cu sîrmă de cupru emai- 
lată de 0,3...0,35 mm diametru. 

Redresorul se montează pe un şasiu separat, care 
se plasează într-un loc bine ventilat al mobilei unde 
se instalează orga electronică. În figura 64 se arată 
aspectul alimentatorului. 


ELEMENTELE CONSTRUCTIVE 
ALE UNEI ORGI ELECTRONICE TRANZISTORIZATE 


După cum s-a arătat anterior, prin folosirea tran- 
zistoarelor şi diodelor semiconductoare, gabaritul 
și consumul orgii electronice construite cu aceste 
piese sint în mod considerabil micşorate. În schimb 
stabilitatea tonurilor muzicale emise de orgă e 
mult mai slabă, datorită faptului că semiconductoa- 
rele actuale iși schimbă parametrii în funcție de 
schimbarea temperaturii mediului înconjurător. Din 
punct de vedere economic, nu există diferenţă de 
preţ intre orga construită cu tuburi electronice sau 
cu tranzistoare, avantajul celei de a doua variante: 

constind doar în posibilitatea de transport mai ușor, 
de realizare într-o formă portabilă. 

Dăm în continuare descrierea părţilor construc- 
tive ale variantei tranzistorizate de orgă electronică. 


În figura 65 e arătată schema generatorului de 
ton, care stă la baza realizării celor 12 generatoare, 
identice ca schemă. Generatorul LC e construit simi- 
lar schemelor simple prezentate la instrumentele 
soloton cu tranzistoare. Fiecare din cele 12 gene- 
raioare se va acorda pe cite o frecvenţă din octava 
a patra, sau în caz că se dorește restringerea clavia- 
turii, pe frecvențele octavei a treia sau a doua. 
Aducerea în preajma frecvenței din octava dorită 
se face prin schimbarea valorii condensatorului care 
şuntează bobina oscilatorului. Apoi, prin retușarea 
valorii rezistenţei legate în serie cu potenţiometrul 
legat la baza tranzistorului, se apropie mai mult 
frecvenţa dată de generator de cea dorită, astfel 
ca atunci cind oscilatorul e acordat pe frecvenţa 
dorită, potenţiometrul să aibă cursorul plasat în 
poziție medie. O eventuală reacordare a generato- 
ului se va face în viitor numai prin mișcarea curso- 


Fig. 65. 

rului potenţiometrului. Pentru ca frecvenţa oscila- 
torului să fie cît mai puţin influențată de variațiile 
de temperatură ale mediului ambiant, tranzistorul 
— care va fi de orice tip pnp de mică putere, de 
exemplu IIl3 — va “avea un factor de amplificare 
B cit mai mic, de exemplu 10...15; se pot folosi 
tranzistoare cu siliciu care iniţial au factorul f 
mai mic decit cele cu germaniu și sint mai stabile 
față de variațiile de temperatură. În cazul tranzis- 
toarelor npn se va inversa sensul de legare al bate- 
riei de alimentare (în locul polului + se va conecta 
polul —), 

În alară de această precauţie, montajul fiecărui 
generator de ton va fi inchis într-o cutiuţă de tablă 
de fier. care are rolul de ecranaj. Cutiile de fier 
care conţin oscilatoarele vor fi plasate într-o cutie 
etanșă de lemn sau de placaj gros de cel puţin 
5 mm. Acesta are rolul de izolaţie termică. pentru 
a împiedica variațiile bruşte de temperatură să influ- 
ențeze Sensibil asupra stabilităţii oscilatoarelor. 
Potenţiometrele de acţionare asupra frecvenţelor 
oscilatoarelor sint accesibile reglării cu şurubelniţa. 
prin orificii, care se acoperă cu o bucată de placaj. 
In figura 66 se arată cum se prezintă blocul oscila- 
toarelor. 


Generatorul vibrato poate fi construit . după 


schema arătată la preamplificatorul tranzistorizat 
pentru chitară, 


Pua te petlaţă Capac din placaj pentru acoperirea orificiiior 
Fig. 66. 

Celulele de divizare sînt construite conform sche- 
mei din figura 67. Se folosesc tranzistoare de orice 
tip. aşa cum s-a arătat mai sus, preferabil sortin- 
du-se două cite două, cu factorul fi cît mai apropiat. 
Pentru separare se folosesc două diode puncti- 
forme de orice fabricație, alese bineînțeles două cîte 
două, după valoarea rezistenței directe și inverse. 
Punerea la punct a montajului de divizare nu nece- 
sită aparatură complicată. Se preferă ca primele 
celule divizoare din fiecare şir să aibă condensa- 
toarele de valoare mai mică decit cele montate în 
divizoarele care urmează. în limitele indicate în 
schema de principiu. În caz că se doreşte funcţio- 
narea divizoarelor de frecvenţă la o tensiune mai 
mare de 3 volţi, de exemplu la 9... 15 volţi, rezis- 
tenţele de colector pot fi majorate pină la 10 kilo- 
ohmi, fără alte modificări în restul montajului. 
Reglajul definitiv se face prin schimbarea valorii 
rezistenţii comune a emitorilor, în vederea obţinerii 
unui consum minim. 

Celulele de divizare se montează în șiruri, numă- 
rul lor fiind condiţionat, ca și la varianta cu tuburi, 
doar de numărul de octave care trebuie acoperit. 
Montajul fiecărui șir se poate face pe plăcuțe de 
pertinax perforate (metoda e descrisă în lucrarea 
Aparate de radio cu tranzistoare, de același autor, 
Editura tineretului, 1962). 

Claviatura și pedalierul au exact același mod de 
construcție ca și la varianta cu tuburi electronice. 
Valorile rezistențelor trebuie însă să fie mult mai 
mici, de 20... 100 kiloohmi, depinzind de numărul 
clapelor. 


Blocul de atac e ilustrat în schema din figura 08 


care constituie o variantă directă a montajului 
corespunzător cu tuburi electronice, cu singura 

diferență că se folosesc cinci tranzistoare, ce pot fi 
de același tip ca și în cazurile anterioare. Tranzisto- 
rul Try e montat ca repetor conectat pe emitor, iar 
tranzistorul Trz serveşte ca preamplificator de ten- 
siune. La acesta, prin şuntarea rezistenţei de emitor, 
printr-un condensator de. valoare mare, se obține 
efectul de atac, tipic instrumentelor muzicale. Tran- 
zistoarele Trs, Tr4 și Trs funcţionează ca amplifica- 
toare pe un canal separat, operaţional, pentru acţio- 
narea unui releu sensibil, de mică rezistență 
(100...300 ohmi). Schema corect executată, cu 
piese corespunzătoare, nu are nevoie de alte reglaje, 
decit de obţinerea polarizării corecte a bazelor 
tranzistoarelor. Blocul de atac se montează într-o 
cutiuță de metal separată, folosindu-se și o cutie 
de lemn cu rolul de izolator termic. 

Blocul de timbru are aceleași date constructive 
ca şi la construcţia anterioară cu tuburi electronice. 

Amplificatorul de putere al orgii electronice cu 
tranzistoare e arătat în schema din figura 69. Tran- 
zistoarele Tr, și Tr» sint tranzistoare obișnuite, de 
orice tip de mică putere. Tranzistorul Tra e un 
tranzistor din grupa [14, sau OC16, etajul final putind 
furniza o putere între 2 şi 15 waţi, în funcție de 
polarizarea dată bazei tranzistorului Tre, tensiunii 
de alimentare și dimensiunile plăcii de răcire (ra- 
diator) a tranzistorului final. Distorsiunile amplifi- 
catorului final sint sub 1%, la o curbă de răspuns 

liniară între 60 și 12000 herţi. Transformatorul de 
ieșire se bobinează pe. un miez de tole de ferosili- 
ciu E+I, de 6 cm?, cu întrefier de 0,1...0,2 mm. 
Primarul are 250 spire cu sirmă de cupru izolată 
cu email, de 0.6 mm diametru. Secundarul; prevăzut 
cu trei prize pentru adaptarea difuzorului, are 
50+50+50 spire cu sirmă de cupru izolată cu email, 
de 1...1,2 mm diametru. 

Alimentarea orgii electronice se poate face în 
cazul folosirii unui amplificator final separat, din 
pile rotunde tip Sport legate în serie. Amatorul se 
va hotări la care tensiune dorește să funcționeze 
montajul, deoarece schimbarea tensiunii de alimen- 
tare atrage totala dezacordare a instrumentului. 
Pentru un serviciu îndelungat al bateriilor se pre- 
feră o tensiune între 9...13.5 volţi (6...9 ele- 
mente). În cazul montării în interiorul orgii a ampli- 
licatorului final, care consumă circa | amper, între- 
gul montaj trebuie alimentat de la un acumulator 
de 12 volţi, tip motocicletă sau auto (două acumu- 
latoare de 6 volţi legate în serie). 

În figura 70 e arătată schema unui alimentator 
de la reţea. Alimentatorul e de tipul cu transforma- 
tor cu ferorezonanţă. Curentului alternativ obţinut 
în secundar i se aplică redresarea ambelor semi- 

perioade și o dublă filtrare. Datele de construcție 
ale alimentatorului sint următoarele : 

Transformatorul de reţea se bobinează pe un 
miez din tole de ferosiliciu cu fereastră mare, cu 
secțiunea de 6 cm?. Primarul are 700 spire, bobinate 
cu conductor de cupru emailat, de 0,4...0,5 mm 
diametru. Secundarul are 2 120 spire, bobinate cu 
conductor de cupru izolat cu email sau cu bumbac 
de 1...1.2 mm diametru. Bobinele de șoc pentru 
filtraj sint bobinate pe miezuri din tole de ferosiliciu, 
de 2 cm? secţiune, cu întrefier de 0,2...0,5 mm. 
Bobinajul se tace pină la umplerea carcaselor respec- 
tive, cu conductor de cupru emailat, de 0,8...1,2 mm 
diametru. 

Pentru redresare se folosesc două diode (plăci) 
cu seleniu care pot redresa curenţi de 3...5 am- 


„peri (suprafaţa fiecărei plăci e de circa 100... 


250 cm?). În lipsa unor plăci redresoare cu seleniu 
de dimensiuni mari, se pot folosi coloane obișnuite 
cu seleniu de înaltă tensiune, toate plăcile coloanei 
respective conectindu-se în paralei. nu în serie 
cum sînt montate de fabrică. Se pot folosi și diode 
cu joncțiune, de putere mare, conectate eventual în 
paralel. 

Alimentatorul e ușor de pus la punct, singurul 
reglaj constind în tatonarea valorii condensatoru- 
lui conectat în serie cu primarul transformatorului. 
Înainte de tatonarea valorii condensatorului se 
conectează toate blocurile funcţionale ale orgii elec- 
tronice Ja alimentator (blocurile fiind încercate în 
prealabil prin alimentare la baterii). Condensatorul, 
in funcţie de tensiunea rețelei și de puterea absor- 
bită de orgă (care depinde de numărul celulelor de 
divizare și de puterea amplificatorului final) poate 
avea valori cuprinse între | și 10 microfarazi. Se 
încearcă mai întii valorile mici, citindu-se cu un 
instrument de măsură valoarea tensiunii la ieșirea 
redresorului, care trebuie să fie de 12 volţi. 


Condensatorul trebuie să fie cu hirtie sau ulei 
la o tensiune de lucru de cel puţin 1 500 volţi. 


NR) 


Alimentatorul se plasează cit mai deparie de 
restul blocurilor orgii electronice. pentru a nu le 
încălzi și pentru a nu induce cîmpuri electromagne- 
tice parazite în montaj, 

După obţinerea tensiunii optime de alimentare 
se trece la acordarea precisă a celor 12 generatoare 
și la verificarea atentă a funcţionării întregului an- 
samblu. 

Pentru ușurarea operaţiilor de montaj se reco- 
mandă să se consulte lucrarea Aparate de radio cu 
iranzisloare, amintită mai sus, 


MONTAREA, FINISAREA 
ȘI ACORDAREA ORGII ELECTRONICE 


in figura 71a, b şi c se arată diverse forme de 
cutii în care se poate monta orga electronică. For- 
matul din figura 71 a este destul de compact, putind 
fi teansportat cu ușurință. În cutia respectivă se 
moutează doar claviatura, generatoarele de ton, 
divizoarele de frecvenţă, blocul de atac, blocul de 
timbru şi redresorul, Într-o cutie similară se mon- 
tează ampliticatorul de putere cu redresorul respec- 

tiv. În aceeași cutie, într-un compartiment aparte, 
e dispus pedalierul, separat sau nedetașabil, așa 
cum s-a arătat la amplificatorul de chitară elec- 
tronică. 

Modelul din figura 71b e ușor de construit din 
planșete de desen școlare. Acest model de cutie 
e similar mobilelor în care sint montate armoniu- 
rile. Pentru comandarea volumului audiţiei şi 
generatorului de vibrato se poate folosi fie peda- 
lierul descris la începutul lucrării (pagina 30), fie 

două palete de 
lemn, acționate cu 
genunchiul, care 
comandă regla- 
jele respective. 

În figura 7l ce 
arătat tun model 
mai modern de cu- 
tie, plată, suspen- 
dată pe tuburi 
indoite, metalice 
sau din material 
plastic gros. 

Oricare ar fi 
modelul cutiei, ea 
nu se va realiza decît după ce amatorul va construi 
definitiv fiecare bloc necesar funcționării corecte 
a orgii. Blocurile trebuie să fie ușor accesibile, în 
caz de defecțiune, întrucît față de marele număr de 
tuburi electronice și de piese diverse folosite, 
coeficientul de siguranţă în funcționare e destul de 
scăzut. Tot din același motiv e neapărat necesar 
ca fiecărei piese montate și fiecărei lipituri efec- 
tuate să i se facă un control riguros al solidităţii 
şi calităţii, prevenindu-se astfel din vreme orice 
surpriză neplăcută. Îndeosebi claviatura e bine să 
fie total detaşabilă (partea superioară, cu clape) 
pentru a se putea curăța și arcui din cînd în cînd 
contactele. 

În pereţii cutiei se fac cit mai multe orificii 
pentru ventilaţie. Ele pot fi acoperite fie cu o reţea 
de sirmă (sită), fie cu bare subţiri de lemn, între 
care se lasă intervale egale cu lăţimea fiecărei bare. 
Nu se vor monta podoabe metalice inutile care pot 
produce vibrații nedorite în timpul cintatului la in- 
strument. Se va păstra o linie sobră, modernă. Di- 
mensionarea cutiei, indiferent de format, depinde 

de dimensiunile părţilor componente, iar acestea 
depind de numărul de octave care pot fi acoperite 
de instrumentul muzical ce se construiește. Con- 
strucţia poate fi începută numai în două octave, 
cu cele 12 oscilatoare şi cu un singur şir de 
celule divizoare pentru ca treptat să se poată 
adăuga celule divizoare și clape ‘suplimentare la 
claviatură. Amatorul poate folosi atit în celulele 
divizoare cit și în generatoarele de ton tuburi elec- 
tronice uzate pînă la 50%, cu rezultate mulțumi- 
toare. Tuburile uzate, de nefolosit în alte montaje 
(bineînţeles nu cu filamentul întrerupt, vid prost 
sau scurtcircuite între electrozi) sînt mai uşor de 
procurat de către amatori și corespund în majori- 
tatea cazurilor, avind şi o calitate poate surprin- 
zătoare : o durată mare de funcţionare, dobindită 
prin „imbătrinire“. 

În cadrul finisării, se reglează în mod uniform 
gradul. de opunere la apăsare al clapelor, iar în 
încercarea valorilor rezistențelor legate cu con- 
tactele claviaturii se egalizează nivelul sonor — 
dacă e nevoie — dat de unele generatoare sau di- 
vizoare. Acest reglaj e necesar doar în caz că se 
folosesc tuburi diferite sau cu uzură neuniformă. 

Acordarea orgii electronice cu divizoare de 
frecvenţă se reduce doar la reglarea celor două- 
sprezece generatoare în octava a 4-a (sau a 3-a), 
după ce în prealabil întregul montaj e conectat la 
reţea şi „încălzit“ timp de cel puţin o jumătate 
de oră. 

În cazul variantei tranzistorizate se poate face 
acordarea imediat în momentul conectării intrînd 
în „regim termic” normal, Se folosește un pian bine 
acordat. În caz că amatorul dispune de un magne- 
tofon, poate imprima sunetele pianului respectiv, 
avindu-le imprimate pe o bandă, care va servi în 
viitor ca referință. În caz că se folosește un magne- 

tofon cu două sau mai multe viteze, se poate im- 
prima octava superioară doar pe viteza măximă 
(de exemplu 19cm/s). La redare cu vitezele inferioare 
(9,5, 4,75 sau 2,4 cm/s) se obţine în mod automat 
divizarea cu factorul 2 a frecvențelor din octava 
superioară, lucru foarte util dacă se construiește 
un instrument soloton, dar care în cazul orgii elec- 
tronice multiton e necesar doar pentru depanarea 
vreunui divizor de frecvenţă ce nu funcţionează 
normal; aceasta în caz că amatorul nu are sufi- 
cientă „ureche muzicală”, ca să se poată orienta 
din octavă în octavă. De altfel, e bine să se con- 
sulte și alte persoane cu „ureche muzicală” asupra 
stării de acordare a orgii. 


REZONATOR ACUSTIC 
PENTRU DIFUZORUL ORGII ELECTRONICE 


„ Construit sub forma unei cutii paralelipipedice 
deasupra căreia se află un mare număr de ţevi de 
lungimi diferite, rezonatorul acustic este o incintă 
pentru unul sau mai multe difuzoare al căror randa- 
ment acustic este mărit pe baza fenomenului de 
rezonanţă al unor coloane de aer cuprinse în spații 
bine definite. Prin folosirea rezonatorului se obţine 
un timbru sonor asemănător cu al armoniului sau 
orgii, iar puterea audiției e mai amplă. 

În figura 79a, b, c se indică felul construcţiei 
rezonatorului. Se folosește o cutie de lemn cit mai 
gros (scindură), de 2...3 cm grosime. Cutia se 
căptușește în partea de jos cu două-trei straturi de 
stofă groasă, sau un singur strat de pislă sau vinilin 
expandat (buretos), care are rolul de absorbant fo- 
nic. Difuzorul — sau difuzoarele — se fixează pe o 
placă de placaj sau lemn gros de 2...3 cm, placă 

Tub rezonator 


Fig. 72a 


găurită în funcție de diametrul membranei difuzo- 
rului folosit. Între placa difuzorului şi capacul supe- 
rior se lasă un spaţiu de circa 10 cm. Capacul supe- 
rior făcut tot din scindură groasă se perforează 
conform indicaţiilor din figură, diametrul găurilor 
fiind în funcţie de diametrul tuburilor folosite. Tubu- 
rile rezonatoare sint făcute din material plastic 
(vinidur, ţevi de policlorură de vinil pentru insta- 
laţiile electrice). Se preferă pentru tuburile lungi 

un diametru infe- 
j ^ rior al ţevilor de 
25...40 mm, deşi 
 rezonatorul func- 
3 ționează bine şi 
cu țevi de 16... 
20 mm diametru. 
Materialul fiind 
foarte ieftin și 
fenou superior af eutiăi, cu 30 orifici foarle uşor de 
tăiat cu ferăstrăul, 

rezonatorul nu 

prezintă o chel- 

| tuială prea mare. 


După dorinţa 

; 

Fig. 72b. 


Acest tip de re- 
0 zonator poate fi 
folosit cu succes 
pentru redarea su- 
netului la orice 
instrument elec- 
tronic, însă con- 
vine mai puțin la 
redarea muzicii 
vocale sau orches- 
trale, întrucit re- 
zonanțele obţinute 
inăspresc audiția, 
îi dau un caracter 
dur, nenatural. 
Tuburile de vi- 
toni nidur se taie 
; drept la un capăt 
și oblic, la 457, la 
celălalt capăt.Pen- 
tru nzonomie de 
material se taie deodată lungimea a două tuburi 
despărţindu-le printr-o tăietură de 45°, Tubul cel mai 
lung trebuie să aibă 120 cm lungime, următorul se 
taie cu 3 cm mai scurt şi, tăindu-se din 3 în 3 cm 


Tuburi de vindur 


KUUN 


z MIU! rr] 


üiiutor 


Fig. 72c. 

mai scurt, se obțin 30 tuburi pe care se scrie lungi- 
mea respectivă și care se introduc forțat în orificiile 
plăcii superioare a cutiei, perforată în prealabil ca 
în figură. Se începe prin introducerea tubului celui 
mai lung, plasat în extrema dreaptă pe ultimul șir. 


Următorul, ca lungime, se plasează în extrema! 


stingă, pe rindul central, și astfel se continuă pină 
la plasarea tuturor tuburilor, cele mici fixindu-se în 
primul şir de găuri. Nu sint necesare nici un fel de 
operaţii de reglaj suplimentar. 


me 


CITEVA ACCESORII 


REVERBERATOR 


Audiţia oferită de orice instrument electronic 
muzical capătă un farmec deosebit prin adăugarea 
unui reverberator. Auditorii au impresia că se află 
într-o sală de audiție de dimensiuni uriașe, deși 
ascultă instrumentul electronic într-o încăpere de 
dimensiuni obișnuite, de locuit, 

Montajul prezentat în figura 73 se bazează pe 
efectul de intirziere al undelor sonore printr-un 
mediu solid, în care propagarea undelor sonore este 
considerabil încetinită (întirziată) față de propa- 
garea în aer liber. Montajul amestecă semna- 

lul direct audio cu semnalul audio întirziat, obți- 
nîndu-se la ieșirea lui un semnal audio cu efect de 
reverberație artificială. 

Din examinarea schemei rezultă că în montaj se 
folosesc două amplificatoare. Primul, echipat cu 
tuburile Tı şi Tz-care pot fi de exemplu tuburile 
6F5, 1» 6SL7, sau 1 6H9C pentru T, și 6V6 sau 
GIIG pentru Tz sau, mai bine, tubul dublu ECL82, 
pune în mișcare membrana unei căști radio cu re- 
zistența de 2 000 ohmi, membrană de centrul căreia 
se fixează, prin lipire cu cositor, un cârlig de sirmă 
de fier sau alamă de 1,5...2 mm diametru. De acest 
cîrlig se fixează un arc spiral de oţel, cu o lungime 
de circa 60 cm. Diametrul spirelor e de 8... 15 mm, 
diametrul sîrmei de 1... 1,5 mm. Spre capătul opus 
al spiralei — capăt care poate fi întins cu ajutorul 
unui ax filetat prevăzut cu șurub şi fluture — se 
află în contact o doză cu cristal de picup, pregătită 
aşa cum s-a arătat la doza piezoelectrică pentru 
chitară. Sunetul, întirziat în spirala de oţel, e cules 
de doza de picup și trimis la intrarea amplificato- 
xului al doilea, echipat cu tuburile T și T4, care pot 
fi separate de tipul 6F5 sau un tub dublu ECC83, 
6SL7. GHC, 6H2I. Tubul T3 amplifică semnalul 
audio direct, luat de la intrarea reverberatorului, 
tubul T4 amplifică semnalul audio întîrziat, cules 
de doza de picup. Ambele semnale audio, amplifi- 
cate, se culeg de pe anozii tuburilor și se trimit în 
amplificatorul de putere, sau la bornele de picup 
ale aparatului de radio, care se foloseşte ca ampli- 
ficator pentru audiție, 

Montajul electronic nu prezintă particularităţi 
deosebite, fiind ușor de realizat de orice amator, 
La fel de ușor e de montat și de pus la punct rever- 
beraiorul propriu-zis, ilustrat în figura 74 a și b. 

Reverberatorul se montează pe o bucată de scîn- 
dură de cel puţin | cm grosime, cu dimensiunile 
de 65 cm lungime, şi 10 cm lăţime. Bucata de scîn- 
dură se acoperă cu o cutie confecţionată tot din 
lemn, căptuşită în interior cu pislă sau alt material 
absorbant fonic. 

„Piulită 
Dop de cauciuc (amortizor) fus 


Fig. 74a şi b 


Placa de scîndură care serveşte de fundament 
are fixate la capete două plăci din acelaşi material 
cu dimensiunile de 10x15 cm. Pe una din plăcile 
“laterale, în partea de jos se montează rigid casca 
radio, căreia i s-a fixat în prealabil prin lipire pe 
membrană cîrligul de întindere al arcului de oţel. 
Pe placa opusă, în partea superioară, se fixează un 
ax filetat, prevăzut cu o piuliță fluture, pentru în- 
tindere. Trecerea axului filetat prin panoul lateral 
se face printr-un dop de cauciuc găurit, care are 
rolul de amortizor. Tot cu rolul de amortizor, un alt 
dop de cauciuc, fixat pe o bucată de scîndură, spri- 
jină pe partea superioară a lui, tăiată în „V“, 
resortul de oțel, impiedicindu-l să zbirniie. Unghiul 
între resort și planul postamentului trebuie să fie 
de circa 20 pentru a se evita oscilaţiile parazitare 
ale resortului. 

Doza de picup se fixează elastic, într-o bucată 
de cauciuc spongios sau pislă groasă, pe un suport 
de scindură, plasat pe postament, la distanţa indi- 

cată în schiță. Doza se prepară în prealabil așa cum 
s-a arătat la doza piezoelectrică de chitară. Con- 
tactul cu resortul de oţel se asigură printr-un dop 
mic de cauciuc, prevăzut cu o crestătură în care se 
așază resortul, 

Reglarea reverberatorului, la intrarea căruia se 
trimite un semnal audio, se rezumă la citeva ope- 
rații simple. Astfel partea electronică se reglează 
din manipularea celor două potenţiometre, iar partea 
mecanică, prin mutarea poziţiei amortizorului cen- 
tral — astfel ca audiţia să nu aibă nici un zbirniit 
parazitar — şi prin întinderea arcului de oţel, răsu- 
cindu-se piulița-fluture. 

Timpul de întirziere al reverberaţiei artificiale 
se alege după gustul amatorului, în funcţie de lun- 
gimea arcului și gradul de desime al spirelor. La un 
arc cu spire rare, timpul de întîrziere e de citeva 
milisecunde și efectul de reverberaţie trece aproape 
neobservat. La un arc cu spire dese, timpul de în- 
tirziere poate trece de 100 milisecunde, efectul de 
xeverberație devenind supărător. 


Montajul electronic se poate fixa într-o cutiuță 
metalică, plasată sub placa de fundament a reverbe- 


“ratorului, în care se va prevedea și un montaj 


simplu de alimentator, similar celor folosite în apa- 
ratele obișnuite de radio. Nu e recomandabil să se 
plaseze montajul electronic în interiorul cutiei 
reverberatorului, din motive lesne de înțeles: lipsa 
de ventilare, trepidaţii transmise de transformatorul 
de rețea arcului spiral etc, 


O VARIANTĂ SIMPLĂ DE REVERBERATOR 


Efectul de reverberaţie poate fi obținut şi 
printr-o metodă mai simplă, şi anume prin prelun- 
girea vibraţiilor membranei unui difuzor. prin mij- 
loace mecanice. În acest caz se poate aborda con- 

Fig. 75. 


strucția descrisă mai jos, care pe lingă faptul că 
este simplă şi ușor de construit, este ieftină și oferă 
rezultate satisfăcătoare chiar pentru amatorii ceva 
mai pretenţioşi. 

În figura 75 sînt arătate părţile componente ale 
reverberatorului mecanic. Dimensiunile depind de 
mărimea difuzorului folosit în această construcţie. 
Se preferă un difuzor care să aibă o suprafaţă cit 
mai mare a membranei. El se fixează pe un panou 
din lemn sau placaj gros, care formează capacul 
unei rame. În interiorul ramei, cu ajutorul unor cuie 
îndoile se fixează cinci resorturi spirale de oțel, 
lungi de circa un metru fiecare. Diametrul sirmei de 
oţel, diametrul spiralei și gradul de întindere al 
arcurilor nu sint critice. Orientativ se pot da urmă- 
toarele date: grosimea sirmei de oţel circa | mm, 
diametrul arcului spiral 10... 15 mm, distanţa între 
spire circa 1...3 mm. 


Pe centrul membranei difuzorului „sacrificat“ 
pentru această construcție, se lipește un disc de 
carton gros. Pe acest disc se lipește piesa în formă 

de „T” din lemn uşor, care serveşte la cuplarea 
membranei cu resoartele spirale. Acestea sînt făcute 
solidare cu piesa în formă de „T“, prin fixare cu 
scoabe sau cuie îndoite. Locul 
joncţiunii se acoperă cu lac nitro- 
celulozic. 

Pentru obţinerea unor timpi 
diferiți de reverberaţie, în func- 
ție de genul de muzică interpre- 


tat, se folosește un amortizor culi- È E rari 


sabil, confecţionat din lemn aco- 
perit cu un strat gros de pislă. 
Prin lunecarea lui de-a lungul 
resorturilor pe care se sprijină, 
lungește sau scurtează timpul de 
reverberaţie. Pentru manipularea 
amortizorului, el are o pană de 
placaj fixată la un capăt al lui. 
Pana lunecă printr-o despicătură 
făcută în ramă. Celălalt capăt al 
amortizorului e susținut de o 
stinghie de lemn, care are rolul 


„004“ 


de centraj. 
În figura 76 e arătat detaliat E 
felul cum se montează reverbe- Fig. 76 


ratorul; iar în figura 77, reverbe- 

ratorul total montat, gata pentru folosire. În cazul că 
incinta reverberatorului se montează pe piciorușe 
ca în figură, pana de placaj care serveşte la depla- 
sarea piesei amortizoare poate fi montată sub cutie. 

METRONOM ELECTRONIC CU TRANZISTOR 


Schema metronomului electronic cu tranzistor 
e arătată în figura 78, Montajul e un oscilator cu 
cuplaj strins (oscilator blocat) care produce impul- 
suri de scurtă durată în intervalul de un impuls la 
jumătate de minut pină la cîteva impulsuri pe 
secundă. Impulsurile pot fi auzite sub forma unui 
pocnet în difuzorul montajului, sau vizualizate sub 
forma aprinderilor periodice ale unei lămpi cu neon. 
În caz că nu se doreşte să se audă pocniturile date 
de metronom în difuzor, acesta poale fi scos din 
funcţie cu ajutorul întreruptorului Ip, 

Potenţiometrul de | megohm (liniar) are fixat 
pe axul lui un bulon cu cioc, care indică pe o scală 
„tempo“-ul, adică „bătaia metronomului“, care se 
eialonează după un metronom mecanic, Potenţio- 
melrul de 100 kiloohmi, plasat într-o poziţie me- 
diană in momentul etalonării, servește la corecta- 
rea indicaţiilor potențiometrului de frecvență, în 
caz că tensiunea bateriei scade în timp. Corectarea 
se face notindu-se în prealabil poziţia corespunză- 
toare a unui impuls pe secundă, sau a unui impuls 


lampă 
cu neon NS 


IMA 100K a 


Fig. 78 

la 10 secunde, iar în momentul folosirii metrono- 
mului se verifică exactitatea etalonării cu ajutorul 
unui ceas cu secundar și în caz de neconcordanţă, 


die rocile prin rotirea potențiometrului de 


kiloohmi. Ca lampă cu neon se poate folosi orice 


tip miniatură, care să nu aibă un consum mai mare 


de | miliamper la o tensiune de aprindere de 
60...100 volţi. Transformatorul se bobinează pe 
un miez de tole de ferosiliciu cu secţiunea de | cm2. 
Bobinajul A—B are 500 spire și B—C tot 500 spire 
cu sîrmă de cupru izolată cu email, de 0,07... 0,1 mm 
diametru. Bobinajul C—D, bobinat în continuare, 
are 3 000 spire bobinate cu sîrmă de 0,05... 0.07 mm 
diametru. În cursul bobinării acestei înfășurări, din 
300 în 300 spire se intercalează cîte un strat de 
foiţă parafinată, scoasă dintr-un condensator defect, 
Secundarul care servește la alimentarea bobinei 
mobile a difuzorului se bobinează după două-trei 
straturi de foiţă parafinată, plus un strat de hirtie 
de desen și are 100 spire, cu sîrmă de 0,25 . . . 0,35 mm 
diametru. 

Ca tranzistor se poale folosi orice tip de mică 
putere. În cazul unui tranzistor npn schema rămîne 
aceeași, inversindu-se doar sensul de legare al ba- 
teriei de alimentare și al condensatoarelor electro- 
litice. 

Consumul montajului fiind foarte redus, sub 
2 miliamperi, se poate folosi pentru alimentare o 
baterie format miniatură. 

Întrucît funcţionarea montajului în limitele de 
frecvenţă menţionate mai sus depinde în mare mă- 
sură de factorul de amplificare f al tranzistorului 
folosit, e necesar să se potrivească în cursul ope- 
raţiei de reglaj valoarea precisă a condensatorului 
notat cu steluță. 

Metronomul electronic are marele avantaj față 
de cel mecanic că poate indica „tempo“-ul într-un 
mod silențios, prin licărirea lămpii cu neon, fapt 
care-l face apreciat de cei ce studiază muzica. 

VARIANTĂ DE METRONOM ELECTRONIC 
ALIMENTAT LA REŢEA 


Schema din figura 79 poate fi realizată într-un 


timp foarte scurt de orice amator. Principiul de 
funcţionare al ei e foarte simplu. Printr-o rezistență 
se încarcă un condensator de la o sursă de curent 
continuu (în cazul de faţă redresorul simplificat din 
schemă). Încărcarea condensatorului nu se face in- 
stantaneu, ci in funcţie de valoarea rezistenţei şi 
valoarea condensatorului. Cu cit sint mai mari 
aceste valori procesul încărcării durează mai mult, 
și invers. Elementul fix e valoarea condensatorului, 
elementul reglabil potenţiometrul, care ca și la con- 
strucția precedentă are un buton cu cioc, care, pe 
o scală gradată, dă indicaţia „tempo”“-ului muzical. 
Atunci cind condensatorul se încarcă la o tensiune 
egală cu tensiunea de aprindere a lămpii cu neon 
pusă în paralel, prin aprinderea acesteia, conden- 
satorul se descarcă. Procesul încărcării și descărcării 
condensatorului se repetă la nesfirșit, atit timp cît 
montajul e alimentat de la rețea, În funcţie de ten- 
siunea de aprindere a lămpii cu neon se potrivește 
la punerea în funcţiune a montajului valoarea con- 
densatorului notat cu steluță. În paralel cu lampa 
cu neon se poate conecta printr-un condensator fie 


rara are, > Retea 
Ka sită 


Fig. 79 

un difuzor printr-un transformator de ieşire, fie o 
cască radio, pentru obținerea semnalului auditiv 
(acustic). Pocnitura fiind destul de puternică, se 
poate folosi o simplă cască utilizată ca difuzor. 

Pentru redresor se pot folosi fie două diode cu 
joncțiune de tip ITU — 26 sau 27, fie o coloană 
miniaturală cu seleniu, fie trei-patru diode cu germa- 
niu punctiforme înseriate, dat fiind consumul foarte 
redus al montajului. 


ORGĂ DE LUMINI 


Cu toate că această orgă de lumini „nu cîntă”, 
ea alcătuiește un fascinant număr de atracţie pentru 
cei ce asistă la audiţia unui program interpretat la 
instrumente electronice muzicale. În ritmul muzicii, 
în funcţie de diferitele frecvenţe care se aud în sală, 
se aprind pe un perete lumini colorate. Există orgi 
de lumini care funcţionează cu proiectoare puter- 
nice de lumină, dar amatorul se poate mulțumi cu 
montajul din figura 80, care aprinde strălucitor niște 
lămpi de scală. 

Principiul funcţionării montajului e următorul : 
semnalul de audiofrecvenţă cules de la ieșirea unui 
amplificator, de exemplu de la borna dituzoarelor, 
se aplică printr-un potențiometru care servește la 

Fig. 80. 


9 — Instrumente muzicale electronice. 

reglarea intensității luminoase, la grila unui tub 
final, fie cel indicat în schemă, fie oricare altul, de 
tip uzual, care poate furniza o putere de 2...6 waţi. 
Tubul final are ca sarcină un transformator de 
ieșire obișnuit, adecuat tubului final, preferabil cu 
numărul de spire din secundar puţin majorat sau 
dublat, pentru ca tubul final să nu fie suprasolicitat. 

Un număr de lămpi colorate sînt alimentate prin 
niște filtre de audiofrecvenţă simple. Primul filtru 
e o bobină de şoc cu miez de fier, legată în serie 
cu o lampă (beculeţ) de lanternă de 3,5 volţi vopsită 
în roșu. Lampa se va aprinde numai cînd semnalul 
conţine frecvenţe în jurul a 30 herţi. Filtrul urmă- 
tor, alcătuit dintr-un condensator de 2 microfarazi, 
cu hirtie sau electrolitic (la orice tensiune de func- 
ționare) și o bobină de șoc identică cu prima pro- 
duce aprinderea unei lămpi verzi, de 6 volţi atunci 
cînd se redau frecvenţe în jurul a 500 herţi. Ultimul 
filtru, alcătuit dintr-un condensator de 4 micro- 
-farazi şi o bobină de șoc identică, aprinde două 
lămpi albastre simultan, la redarea frecvenţelor în 
jurul a 1 000 herţi. În cursul unei audiții muzicale, 
prin combinaţia culorilor lămpilor, se obţine o lu- 
mină fluctuantă colorată în mii de nuanțe, rezultate 
din combinația luminii lămpilor și temperaturii de 
culoare diferită a filamentelor acestora. Deși se fo- 
losesc lămpi de scală, ele se aprind cu o foarte mare 
intensitate, fără să se ardă. 

Bobinele de șoc ale filtrelor se bobinează pe 
miezuri din tole de ferosiliciu, făcute din „I“-uri, 
cu o secțiune de circa 0,5 cm?, sau în lipsă, din 
mănunchiuri de sirmă de fier (nu mai groasă de 
| mm diametru). Înfășurarea bobinelor se face pe 
carcase din carton sau pertinax, în interiorul că- 
rora miezurile să poată luneca ușor, în vederea 
reglării poziţiei optime. Fiecare şoc are 150 de 
spire, bobinajul făcîndu-se cu sirmă de cupru izo- 
lată cu email, de 0,3...0,4 mm diametru. La pune- 
rea în funcţiune a montajului se reglează poziţia 
miezurilor, în interiorul bobinelor de șoc, ca să se 
obțină aprinderea lămpilor în domeniul de frecvenţe 

chosi de 
au admit, 


sus-amintit. Pentru amatorii meticuloși, operaţia se 
face cu ajutorul unui generator de audiofrecvenţă 
sau cu ajutorul unui instrument muzical. Cei care 
nu ţin prea mult la faptul ca la o anumită frecvenţă 
să se aprindă de exemplu lampa roșie, pot face 
reglajul după ureche. Odată găsită poziţia cea mai 
corectă a miezurilor, ele se fixează cu vopsea sau 
ceară roșie. 

“Instalarea lămpilor se face într-un reflector plat 
de tablă lucioasă de aluminiu sau fier a cărei dimen- 
sionare se lasă la alegerea amatorului. Sistemul de 
plasare a lămpilor pentru o cit mai ntehnicoloră” 
iluminare e arătat în figura 81. Reflectorul de tablă 
se poate acoperi cu o foaie de hirtie de calc sau un 
geam mat şi atunci efectul se obține prin transpa- 
rențä. Reflectorul însă se poate confecționa și sub 
forma unei scoici (sofite), plasate pe peretele pe care 
îl luminează. 

Pentru amatorii care doresc să experimenteze 
orga de lumini într-o formă simplificată, fără etaj 
final special, se poate proceda astfel ca în figura 82, 
Tot montajul filtrelor se păstrează ca și în varianta 
precedentă, cu aceleași date de execuţie. Pe transfor- 
matorul de ieșire al etajului final existent la apa- 
ratu] de radio sau amplificatorul de putere căruia 
i se adaptează orga de lumini, se bobinează în con- 
tinuare secundarul, care alimentează bobina mobilă 
a difuzorului, un bobinaj suplimentar de 200... 250 

spire cu sirmă de 0,3,..0,5 mm diametru (în funcţie 
de spaţiul disponibil în fereastra transformatorului), 
cu prize din 30 în 30 spire, care pot fi selecționate 
cu ajutorul unui comutator, 


În caz că amatorul nu dorește să adauge bobinaj 


pe transformatorul de ieșire, se va folosi un trans- - 


formator separat, ca în figura 82, care va fi realizat 
pe un miez cu secţiunea de circa 2 cm?, cu tolele 
întreţesute. Primarul va avea 50+50 spire cu sirmă 
de 0,5...0,6 mm diametru. Secundarul are 400 spire 
cu sirmă de 0,3...0,5 mm diametru, cu prize din 
50 în 50 spire, selecționabile prin comutator. Pri- 
marul se leagă în paralel cu bobina mobilă a difu- 
zorului. Secundarul va avea un număr mai mic de 
spire inclus în circuitul filtrelor, atunci cind nivelul 
audiţiei e mai scăzut și mai mare. Comanda manuală 
trebuie făcută cu atenţie, o manipulare greșită în 
acest caz putind duce la arderea lămpilor. 


Bobinaj suplimentar 
Transformator de ieşire 


| 


la filtre 


Transfer nătăr suplimentat 


Fig. 82 

GONG ELECTRIC 


Inceputul oricărui spectacol e marcat de lovi- 
tura gongului. În recuzita modernă a efectelor de 
sunet, gongul de bronz, lovit cu un ciocănel, a fost 
înlocuit cu gongul electric, acţionat printr-o simplă 
apăsarea a unui buton. 

În figura 83 se arată construcţia unui gong elec- 
tric. Vibraţia unui resort spiral, acționat prin ciu- 
pire sau lovire, este culeasă de un traductor electro- 
magnetic simplu — o cască de radio, căreia i s-a 
îndepărtat capacul și membrana. Resortul spiral e 
din sîrmă de oțel, de 0,5...l mm diametru. Lungi- 
mea resortului e de 100...200 mm, iar diametrul 
spirelor arcului, de 5... 10 mm. Resortul se fixează 
cu şuruburi între două suporturi de lemn fixate pe 
o placă de lemn sau pertinax gros de 10...15 mm. 
Sub resort, la o distanță de 1...2 mm se fixează 


Lovire 


Resort spiral de oțel 

Aceste două ultime variante, deși simple, pre 


zintă deliciența că orga de. lumini nu funcţionează 
mulțumitor decit atunci cînd nivelul audiţiei e apro- 
piat de cel pe care îl asigură puterea maximă pe 
care o dă amplificatorul. Pentru audiții cu' nivel mai 
redus, doar primul montaj cu tub final separat oferă 
satisfacţie. 


Flectromagnet 
S de castă 


Resort 
de ceasornic 


lovire 
Fig. 84 


piesele polare ale căștii. Prin întinderea arcului, 
tonul generat poate fi schimbat în limite destul de 
mari. Infășurarea căştii se leagă la borna de intrare 
de microfon a unui amplificator de putere. 

Construcţia din figura 84 folosește, în locul re- 
sortului spiral, un arc de ceasornic, luat de la un 
ceas scos din uz. În funcţie de lungimea arcului, 
tonul dat de gong poate fi mai acut (arc scurt) sau 
mai grav (arc lung, cu spire mai multe). 

În figura 85 se arată felul cum e construit un 
solenoid, cu ajutorul căruia un miez de fier e atras 
în interiorul unei bobine, atunci cînd prin înfăşu- 
rarea ei e descărcat un condensator electrolitic de 
capacitate mare. 

Miezul de fier care lunecă în interiorul bobinei 
are un diametru de 6 mm, fiind o bucată de ax de 
potențiometru, cu o lungime de 25...30 mm. Bo- 
bina se confecționează din carton, prevăzut 


cu capace de pertinax. Diametrul interior are 


6,5...7 mm (astfel ca miezul de fier să lunece în 
interior fără nici un fel de frecare), lungimea car- 
casei fiind de 25 mm, iar diametrul capacelor de 
pertinax de 25 mm. Bobinajul se face cu sirmă de 
cupru emailată de 0,1 ...0,15 mm diametru, pină la 
umplerea carcasei, intercalindu-se din 300 în 300 
spire cite un strat de foiţă (de hirtie) parafinată. 
Carcasa astfel bobinată se lixează în interiorul unei 
rame confecţionată din tablă de fier de 1...2 mm 

grosime, care are două decupaje cores] 
interiorului bobinei. Diametrul decupaje 
S mm, iar lăţimea tablei din care se face aymi 
de 20...30 mm. 

Poziţia inițială a miezului e dată de un resort 
spiral de reţinere, care atunci cind e sirins trebuie 


“să ţină miezul plasat cam la jumătatea lungimii 


bobinei. Pentru percutarea gongului electric, miezul 
de fier e prevăzut cu o tijă de metal, lungă de 
30...40 mm (de exemplu o bucată de spiță de bi- 
cicletă). Pentru ca lovitura dată gongului electric 
să nu fie prea brutală, pe capătul tijei se lipește cu 
lac de nitroceluloză o bucăţică de pislă. 

Tot în figura 85 e arătată schema conectării so- 
Jenoidului. Condensatorul electrolitic e alimentat 
tot timpul printr-o rezistență de limitare a curen- 
tului. Atunci cind se acționează întreruptorul I (care 
poate fi un buton de sonerie, bineinjeles cu izolaţie 
bună) condensatorul se descarcă în înfășurarea so- 
lenoidului, care atrage instantaneu miezul de fier, 
producînd lovirea gongului electric. Indiferent de 
durata apăsării pe buton, miezul solenoidului revine 
în poziția de repaus, intrucit curentul care trece 


100 Kaz SU Net 


Îi 


Armăbură če fien 


Fig. 85 


de la indicaţiile date mai sus, se pot con- 
cepe și alte construcţii de gong electric, în care, de 
exemplu, acţionarea se face mecanic, cu ajutorul 
unei clape ce loveşte o lamelă de oţel, prevăzută la 
un capăt cu o greutate. De asemenea, traductorul de 
vibraţie electromagnetic se poate înlocui cu un 
cristal piezoelectric de picup, așa cum s-a arătat la 
adaptorul de chitară. Folosindu-se un traductor 
electromagnetic ca cel descris la chitara electronică, 
se poate obţine un gong electronic cu mai multe 
tonuri, dispunindu-se deasupra adaptorului mai 
multe resorturi spirale diferit acordate. 

Indiferent de felul construcţiei, gongul electric 
se va închide într-o cutie de lemn sau tablă, care 
se va căptuși în interior cu postav, pislă sau mate- 
rial plastic expandat. Cutia la rîndul ei se va monta 
pe pufere de cauciuc, sau în caz că se montează în 
interiorul unui amplificator de putere, va fi fixată 
elastic, pe arculeţe sau fişșii de cauciuc. În acest din 


urmă caz e necesar să se facă în mod obligatoriu - 


cutia din tablă de fier, pentru ecranare. 

CUVINT ÎNAINTE 


CITEVA NOȚIUNI DE ACUSTICĂ 
MUZICALĂ 

Audiofrecvența și instrumentele 
muzicale 

Nivele sonore şi dinamice 


ADAPTOARE PENTRU INSTRUMENTELE 


MUZICALE 


Adaptor pentru chitară 

Preamplificator cu un tranzistor 

Preamplificator cu două tranzistoare 

Preamplificator cu un tub electronic 

Preamplificator pentru chitară cu ge- 
nerator de „vibrato“ 

Generator de „vibrato“ tranzistorizat 


+ Amplificator pentru chitară cu tuburi 


electronice 
Instrumente „schelet“ 
Gama diatonică şi gama temperată 


INSTRUMENTE ELECTRONICE 
MUZICALE 


Generatoare de ton 

Construcţia claviaturii 

Acordeon cu tranzistori 

Banjo electronic 

Variantă de banjo cu tranzistor 

Instrument soloton cu un singur tub 
electronic 

Instrument soloton alimentat la reţea 

Confecţionarea potenţiometrelor semi- 
reglabile 


TRUCȚIA UNEI ORGI 
CTRONICE 


“ele douăsprezece generatoare de ton 

Divizoarele de frecvenţă 

Claviatura orgii electronice 

Blocul de atac 

Blocul de timbru muzical 

Filtru) pentru simularea vocii 
omenești 

Alimentatorul orgii electronice 

Elementele constructive ale unei orgi 
electronice tranzistorizate 

Montarea, finisarea și acordarea orgii 
electronice 

Rezonator acustic pentru difuzorul 

orgii electronice 


CITEVA ACCESORII 


Reverberator 

O variantă simplă de reverberalor 

Metronom electronic cu tranzistor 

Variantă de metronom electronic ali- 
mentat la reţea * 

Orgă de lumini 

Gong electric 

